
Capitolul I U 


Tatăl meu, inginer la E.D.F.!, trebuia să plece în vara aceea 
in Statele Unite, într-o călătorie de studii. După cît înţelesesem, 
călătoria aceasta nu numai că-l interesa mult, dar lăsa să se între- 
vadă un fapt hotăritor în cariera lui: anunţa o mare avansare. 
Cum tata trecea pentru întiia oară Atlanticul, el stăruise ca și 
mama să-l însoţească. Urmarea : tot pentru întiia Oară, surioara 
mea Joălle şi cu mine aveam să fim lipsiţi de mama şi de tata toată 
vacanţa mare. 

Părinţii noștri ne-au vorbit despre planurile lor cu nişte 
așa-zise menajamente. Dar noi, copiii, sintem mai ageri la minte 
decit îşi închipuie oamenii mari. 

Din frînturi de convorbiri, şi acelea pe ocolite, cam bănuiam 
despre ce era vorba, aşa încît, atunci cînd tata şi-a luat inima-n 
dinţi să ne spună pe faţă că plecarea lor era fapt hotărit, noi ştiam 
de mult asta. Nu-i nimic ; e mai bine doar să te temi de ceva decit 
să şi se întimple ceva. Eu strînsei din dinţi, Joălle, care e cu doi 
ani mai mică decît mine, plînse cu amar, dar a trebuit să ne obiş- 
nuim cu gîndul că nu era în putinţa noastră să schimbăm 
lucrurile. 

Ne simţeam de pe acum părăsiţi, chiar oarecum orfani. Statele 
Unite erau la capătul lumii. Mai mult, părinţii noştri urmau să 
plece cu avionul, şi încă într-un timp cînd ziarele nu vorbeau 
decît de cumplitele accidente ale avioanelor Boeing. 

Sînt clipe în viață în care-ţi dai seama că părinţii nu-i ai 
pe vecie... 


1 Eaux de France (Apele Franţei). 

Mai răminea de văzut cui ne lăsau pe noi în aceste două luni 
nesfirşite de vară. 

Joclle şi cu mine ne sfătuisem să refuzăm cu îndîrjire soluţia 
de a fi trimişi în vreo colonie de vară. Eram destul de amăriţi şi 
aşa de lipsa părinţilor, dar am fi fost şi mai amăriţi să ne răzleţim 
şi noi doi printre străini. Dar, la drept vorbind, nici nu fusese 
vorba de aşa ceva. 

În timp ce aveau aerul să ne întrebe care ar fi părerea noastră, 
ei îşi aveau planul lor bine statornicit. 

Cind le-am spus că ştiu eu bine că voiau să ne trimită la Sare, 
fuseră foarte miraţi, dar, în acelaşi timp, li se luă şi o piatră de 
pe inimă. Asta ne-a supărat oarecum. Așadar, nu ne-au dat posibi- 
litatea să alegem, din moment ce ei hotăriseră totul mai dinainte. 
Dar nu ne-am lăsat şi tot le-am spus că Sare n-avea de ce să ne 
incînte şi că dacă ne supunem nu înseamnă că ne e pe plac. Se 
înţelege însă că expunerea punctului meu de vedere n-a schimbat 
cu nimic hotărîrea la care se opriseră ei. 

În aceeaşi seară, cînd a avut loc această ultimă convorbire, 
mama îi scrise tatălui ei, domnul Aguirre, spunîndu-i că „pentru 
motive de forţă majoră“, e nevoită să lase pe vară copiii în grija 
lui, care însă acum „sînt destul de mari şi de cuminţi ca să nu pri- 
cinuiască supărări“. 

După ce ne-a citit scrisoarea ca să ne dăm bine seama ce răs- 
pundere şi-a luat în privinţa purtării noastre, ne-a spus să-i tri- 
mitem în scris bunicului sărutări, chiar sub iscălitura ei. 

N-am ştiut niciodată prea bine ce-a răspuns bunicul. Știu doar 
că a rămas să ne aştepte la Sare, începînd de la 15 iulie, şi că tata 
ne va duce acolo cu automobilul în prima sîmbătă după decernarea 
premiilor. 

Mai petrecusem cîteva săptămîni de vacanţă la Sare; eu 
aveam pe atunci cinci ani, iar Joclle era mică de tot. 

Bunicul meu Auguste avea în exploatare în sătuleţul acesta 
din Franţa de apus o carieră pentru extras piatră de ciment. Păs- 
trasem despre sat şi despre casa bunicului doar amintiri învăluite 

în ceaţă. Oricit m-aş fi străduit, în mintea mea nu mai stăruiau 
decit ploaie, nori, umezeală şi frica nemaipomenită pe care am 
simţit-o cînd mi-a ieşit în cale un ţap sălbatic. 

Joille nu-şi mai amintea nimic. Părinţii mei trebuie să se fi 
plictisit cîndva şi ei acolo, căci niciodată n-a mai fost vorba să ne 
întoarcem în sat. Afară dacă nu cumva... Ba da, aveam impresia 
că între tata și bunicul meu nu exista nici o afecţiune. 

Nu cred să fi fost ceva anume care-i despărţea. În orice îm- 
prejurare, tatăl meu vorbea cu mult respect de bunicul Aguirre 
şi cînd se întîmpla să vină la Paris — fie de Crăciun, fie de Paşti, 
dar nu mai mult de o dată pe an — trăgea totdeauna la noi. Dar 
tata, care e de fel de pe valea Loirei şi are o fire destul de veselă 
şi în orice caz e veșnic cu zimbetul pe buze, se simțea stingherit 
în faţa bunicului din partea mamei. 

“Trebuie să mai spun că n-am văzut un om mai deşirat, mai 
uscăţiv şi mai închis ca bunicul Aguirre. Nu ştiu ce impresie îi făcea 
Jofllei, dar pe mine parcă... — cum se spune, oare? —... ah, da, 
parcă mă fascina ! 

Avea o faţă lungă, mai mult brăzdată decît zbircită, ochii al- 
baştri punctaţi cu galben, o privire cercetătoare şi aspră. Părul 
alb și băţos, tăiat scurt, îi cădea ca un fel de ciudat cozoroc peste 
fruntea înaltă. 

La masă mînca puţin, dar vinul îl bea fără apă. După dejun, 
cerea voie să se odihnească într-un fotoliu. Se instala comod în 
el, mîngiindu-şi cu mîinile lui mari şi musculoase o pipă scurtă şi 
închizînd ochii. Aţipea de îndată şi adormea somn adînc şi liniştit. 
Zece minute mai tirziu, în clipa cînd mama venea cu cafeaua, se 
trezea cu un oftat, îşi aprindea pipa şi-i spunea mamei vreo părere 
în limba bască, fapt care-l sîctia pe tata. Mama se roşea ca o fetiţă, 
dar îi răspundea tot în limba bască. Îmi apăreau atunci foarte 
aproape unul de altul, dar aparţinînd parcă fiecare altei lumi... 

Acesta era bunicul din partea mamei, care nu ştiu să-mi fi 
vorbit vreodată mai mult de trei fraze. Şi iată că alături de acest 

om, aproape străin pentru noi, aveam să ne petrecem două lun: 
de zile. | Ă 

Joelle, deşi mai prietenoasă şi mai apropiată decit mine, nu 
era nici ea prea liniștită. 

În cîte seri înainte de plecarea în Pirinei nu ne împărtăşeam 
în şoaptă temerile care apoi ne urmăreau şi-n vis de îndată ce 
adormeam ! Mi s-a întîmplat să visez cîteva nopţi în şir că un 
om în felul lui tata-mare se prefăcea deodată într-un ţap uriaş, 
care se năpustea spre mine cu iuţeala unei locomotive... Le spun 
toate astea pentru a arăta cu tărie că cele două luni întregi pe 
care urma să le petrecem la Sare n-aveau de ce să ne suridă. 

Cine s-ar fi gîndit că vacanţa aceea de care ne temeam atit 
ne va dezvălui atîtea minunăţii? Cum ne-am fi putut închipui 
noi dinainte atitea peripeții şi atîtea descoperiri ? Acum şase luni 
incă mai gindeam că bucuria şi aventura nu le puteai găsi decît 
pe o plajă a Mediteranei sau a Oceanului. Ce greşeală! Un sătuc 
uitat din Pirinei, el a făcut să-mi bată inima, să-mi ridă ochii şi 
să-mi deschidă mie, un băieţel de treisprezece ani, o cale care va fi 
poate aceea a vieţii mele întregi!... 


* 
1% * 


Călătoria noastră a decurs fără peripeții. Tata conducea repede 
şi bine. Prin însăşi meseria lui (a construit atîtea baraje !) cunoaşte 
atit de bine Franţa, încît ştie fără să se mai uite pe hartă ce dru- 
muri sînt mai libere pentru ca maşina să meargă în plină viteză. 

Oricum însă Sare — ascuns:în Pirinei, la graniţa Spaniei — e 
la capătul celălalt al ţării. Aşadar, plecaţi dis-de-dimineaţă din 
Paris, am trecut peste Adour abia cînd se înnopta. După alte două 
ore, maşina a luat-o de-a lungul pirîului Nivelle, a trecut de Ascain 
și a început suişul în serpentine prin strimtoarea Saint Ignace pînă 
la satul bunicului. 


Joslle adormise. Eu eram frânt de osteneală. Puțin mai devreme 
văzusem cerul împurpurat de amurg deasupra oceanului, iar Bia- 
ritz, Chambre-d'Amour, Guthary, Saint-Jean-de-Luz, atitea loca- 
lităţi minunate de vacanţă, forfotind de vizitatori şi cu toate lumi- 
nile aprinse, îmi stirneau în inimă un noian de păreri de rău. Ce 
n-aş fi dat să fiu în locul vreunui băiat care trecea pe plajă bronzat 
după o zi întreagă de înot, de pescuit crevete și de făcut castele 
de nisip ! Pe cîtă vreme noi ne afundam în munţii tot mai singura- 
tici, mai mohoriţi şi mai ameninţători! 


Cînd am ajuns, Sare era pustiu şi înecat în beznă. Mi s-a părut 
sinistru. Maşina noastră străbătu satul, merse pe şosea încă o bu- 
cată de vreme, apoi coti brusc la dreapta şi, trecînd de un grilaj, 


făcu pneurile să scrişnească pe pietrișul aleii ce străbătea grădina 
înspre vasta faţadă care răsărea din umbră. 

Pleoapele mi-erau ca de plumb. Nu mai aveam putere să deo- 
sebesc nici locurile, nici. casa. 

Tot ce urmă se petrecu în linişte şi ca prin vis. Bunicul apăru 
în lumina farurilor și strînse mîna tatii. Un om de serviciu, grădi- 
narul poate, îl ajută să scoată valizele din spatele maşinii şi le sui 
la etaj. Jo&lle se trezise pe moment, apoi adormise din nou. Tata 
o luă în braţe și suirăm scara în urma grădinarului. 

Intrai, împleticindu-mă de osteneală, într-o cameră mare, cu 
miros de rășină, unde privirea îmi fu irezistibil atrasă de două pa- 
turi cu cearşafuri ca zăpada, luminate de lămpile de la căpătii. 

În timp ce tata îi ajuta Jodllei să se dezbrace şi să-și pună 
cămaşa de noapte, bunicul mă întrebă, cu vocea lui joasă, dacă 
îmi era foame, dacă vreau să gust ceva. Eu i-am răspuns că mi-era 
mai degrabă somn. El îi făcu atunci semn tatii şi amândoi plecară 
pe scară în jos, după ce tatăl meu o sărută mai întîi pe Jotlle, apoi 
pe mine şi mai cu drag decît de obicei, parcă. 

Îmbujorată sub cearşaf şi pături, Joelle dormea adînc. Mă dez- 
brăcai şi eu, ca prin vis, şi intrai în patul meu, după ce stinsei 
lămpile. Gîndeam că somnul mă va cuprinde pe dată, dar, ca în 
atitea rînduri, trecu multă vreme pînă să adorm. Fără voie plecam 
urechea la şoaptele de la etajul de dedesubt. Un robinet rău închis 
zbirnîia undeva, într-un ritm monoton în fa diez. O pasăre de 
noapte scoase un țipăt trist. Apoi, deodată, din depărtare, auzii un 
lătrat care îmi îngheţă sîngele în vine. Ce jivină fioroasă scotea 
asemenea sunete? Nu putea fi un cîine; părea mai degrabă un 
monstru al munţilor care cu glas de tunet își impunea poruncile 
pe tărimul împărăției lui. 

Pe jumătate aţipit, căutam să-mi dau seama dacă lătratul se 
apropia sau se depărta. Părea că se depărtează. Cînd nu-l mai auzii, 
mă lăsai să alunec în somn așa cum te-ai afunda într-o negură 
adincă. 

Capitolul II 


— Haide odată, Jacques, trezeşte-te ! E ziua-n amiaza mare! 

Era Joelle, care trăgea plapuma de pe mine. Mormăii morocă- 
nos. Acelaşi obicei rău de totdeauna al soră-mi ! De cum se scoală, 
i se pare că toată lumea trebuie să fie trează ca şi ea. Eram gata s-o 
reped, cînd mi-amintii că eram la o mie de leghe de Paris. Deschi- 
sei mai întîi un ochi, apoi pe celălalt şi văzui cum soarele năpă- 
dise în camera necunoscută. 

Aruncai o privire în jurul meu : tavanul era jos, sprijinit de 
grinzi groase. În afara paturilor mai erau în cameră un dulap mare, 
două măsuţe de noapte şi un fel de scrin lung din lemn sculptat. 
Scrinul era acoperit cu catifea. 

Cu picioruşele goale şi în cămaşă de noapte, Joclle se plecase 
peste una din ferestre, pe care o deschisese. 

— Vino, Jacques, vino să vezi ! îmi strigă nerăbdătoare. 

Dădui: plapuma la o parte şi alergai la geam. Cerul era albastru 
ŞI crestele munţilor din apropiere nu mai erau de loc mohorite. 
Sub fereastră, un smochin mare îşi resfira ramurile în zumzer de 
albine. Dar ce-mi arătă Joflle era un cuib de rîndunele, sub aco- 
periş. Patru căpşoare fără tuleie ieşeau din cuib cu patru cioculețe 
care piuiau care mai de care. 

Simţi cum mă furnică un fel de nerăbdare. 

— Haidem, Joclle, să ne îmbrăcăm ! îi spusei. Trebuie să fie 
aproape de amiază. 

Într-un colț al odăii era un spălător. Ne spălarăm pe apucate- 
lea şi ne îmbrăcarăm degrabă, nerăbdători să luăm în stăpînire 
locurile astea care aveau să ne găzduiască o vară întreagă. 

Cobortrăm de-a valma scara şi intrarăm într-o încăpere mare, 
oarecum întunecoasă. Se afla acolo o masă lungă, mărginită de 
două bănci, iar pe masă, un vas de aramă în care erau margarete. 
Într-un colț, jilțuri cu spătar înalt, într-altul o măsuţă de scris, 

în spatele căreia stăteau înşirate mai multe rafturi cu cărţi. Ce mai 
era ? O vitrină cu bibelouri, etajera împodobită cu cîteva obiecte 
de aramă şi, atirnat în perete, un barometru enorm în formă de 
chitară. 

— Ho-ho! Ia te uită! spuse Jodlle. 

Mă întorsei. În dreapta scării se afla o panoplie cu carabine şi 
cuțite de vînătoare şi, agăţat deasupra panopliei, un cap de ure 
împăiat, cu gura deschisă și ochiul scînteind. 

— Oare bunicul să-l fi împuşcat ? întrebă sora mea aproape 
in şoaptă. 

Ca bunicul Aguirre să fi fost între altele şi un mare vîinător 
era pentru noi ceva cu totul nou și care-l făcea și mai misterios. 

Și în vreme ce ne îndreptam înspre ușă, ne lovirăm piept în 
piept cu o femeie înaltă, îmbrăcată în negru, care intra în mare 
grabă. Avea un suris fermecător, dar firele albe de păr ce se furişau 
din cocul adunat la spate şi faţa lungă, cu înfăţişare mîndră. inspi- 
rau mai mult respect decit simpatie. 

— Copii, cît de mult aţi crescut! spuse, luindu-ne de miini 
şi dindu-se puţin înapoi, ca să ne poată vedea mai bine. Vă mai 
aduceţi voi aminte de mătuşa Pamparrina ? 

Noi dădurăm din cap că da, dar nu-mi mai aduceam aminte 
de ea cum nu-mi aminteam nici de casă ; iar Joelle, cu siguranţă, 
nici atît. E drept că graiul ei ciudat părea să-mi trezească o amin- 
tire, dar pesemne numai pentru că rostea vorbele la fel cu bunicul. 

— Unde e tata? o întrebai. 

— Dar tăticul vostru a plecat, copii! 

— A plecat? întrebarăm amîndoi deodată. 

— De trei ore a pornit la drum — ne lămuri Pamparrina. 

Am rămas uluit. Şi pe fruntea Joillei văzu cum se adinceşte 
cuta dintre sprincene, semn că era mîhnită. 

— Haide, haide ! Ce e mutra asta plouată ? Doar n-a plecat 
la capătul lumii! 

— Ba tocmai că da! nu mă putui stăpini să răspund. 

Pamparrina făcu „ţţ-ţţ“ printre dinţi, parc-ar fi zis: „la te 
uită cap la el!“ Şi căutind în buzunarul şorţului, ne întinse o 
scrisoare : 

— E pentru voi! V-a scris cîteva rînduri înainte de plecare. 

Desfăcui scrisoarea şi, cap în cap cu Joălle, citirăm amindoi 
deodată rîndurile scrise-n grabă. 


„Dragii mei copii, 


N-am vrut să vă trezesc din somn. Sint mîhnit, totuşi poate 
că e mai bine să plec aşa, tiptil. La urma urmei două luni trec re- 
pede. Cind mă voi întoarce, vom avea multe lucruri să ne spu- 
nem. Deocamdată, fiţi cuminţi şi nu-l supăraţi pe bunicul. Purta- 
ți-vă aşa fel ca mămica şi cu mine să fim mîndri de voi cînd ne 
vom înapoia. 


Vă îmbrăţişez cu drag, 
Tăticu 
P.S. 'Mătuşa Pamparrina este o veche prietenă a familiei. Mi-a 
promis să aibă mare grijă de voi. 
Pentru orişice lucru de care veţi avea nevoie, vorbiţi cu ea.“ 


„„Aşa ne trebuie ! Am dormit duşi ca niște buturugi şi n-am 
apucat să-l mai vedem pe tata la plecare şi să-l mai sărutăm o dată ! 

Cu toată mihnirea, nu mă puteam stăpini: eram furios şi pe 
mine, şi pe Joălle, şi pe... asta — cum naiba o cheamă? — pe 
Pamparrina asta, eram furios pe omenirea întreagă. Atit de mînios 
eram, încît dac-aș fi avut putere, curaj şi ştiinţă atit cît trebuie, 
aş fi luat-o de mînă pe Joălle şi aş fi plecat pe jos cu ea la Paris, 
intocmai ca orfanii din romanul pe care-l citisem şi care m-a făcut 
să pling amar. 

Joclle era la fel de mihnită ca şi mine. Căpşorul e: drăguţ 
și-l plecase de tot, iar codiţele împletite stăteau băţoase ca nişte 
cîrje de bătrineţe. 

Mătuşei Pamparrina i se făcuse pesemne milă, căci ne-a luat 
binişor de umeri şi, ducîndu-ne cu ea, ne-a spus cu înduioșare: 

— Copii, dar se poate să fiţi pînă-ntr-atit de mihniţi ? Doar 
n-aţi rămas printre străini ! Sînteţi la bunicul, care vă iubeşte chiar 
dacă nu se pricepe să v-o arate cu firea lui de urs singuratic, Şi eu 
nu tot aşa ? De cîtă vreme vă tot aştept! la să vedeţi voi ce are 
să vă mai răsfeţe mătuşa Pamparrina! Deocamdată, v-a întins 
masa de dimineaţă colo, sub platan... 

Eram acum în grădină. Pamparrina ne îndemnă să ne luăm 
locurile la masă, rugîndu-ne să păstrăm însă ceva poftă de mîn- 
care şi pentru prînz, care n-avea să întirzie mult... 

Seara nu mîncasem nimic, așa încît, cu toată mihnirea, gîndul 
că pe măsuţa de sub copacul acela bătrin şi rămuros ne aştepta 
masa ne făcu să dăm fuga. 

Găsirăm, pe masa așternută cu o mușama, un ibric cu cafea, 
felii groase de piine, unt şi miere. Bunătăţile acelea le mîncarăm 
cu poftă, în vreme ce albinele şi “viespile se roteau zumzăind în 
jurul nostru. Ciudat: de cum ne luarăm micul dejun, buna dis- 
poziţie ne reveni. 

— Dăm o raită primprejur? propuse Jotlle. 

Asta voiam şi eu. Trecurăm prin grădină. Era foarte bine în- 
grijită. Pajişti verzi, iar pe pajişti tufișuri de margarete, de hortensii 
şi de leandri roşii, iar pe lîngă grilajul grădinii, platani şi mesteceni. 
Ciţiva tei înfloriţi răspîndeau o mireasmă suavă. Ne întoarserăm 
să privim casa. Era impunătoare, cu faţa îndreptată spre răsărit, 
după cum am constatat cu busola mea de buzunar. Pesemne ca să 
fie apărată de ploile ce vin totdeauna dinspre ocean. Acoperișul 
din gresie era înalt, abrupt și se lăsa foarte jos. Casa era clădită din 
pietre dreptunghiulare de o frumoasă nuanţă de roz. Lemnăria 
exterioară şi obloanele erau vopsite în verde. 

Intrarea principală era puţin la stînga, într-o firidă în zid, 
adîncă și pătrată, pavată cu lespezi de piatră şi care forma un fel 
de sală mică, deschisă spre grădină. 

În fund era uşa de intrare: o uşă de lemn sculptat, atît de 
grea şi de masivă, făcută parcă să reziste la asalturi cu lovituri de 


berbec. 

Jur împrejurul intrării principale se căţăra sprintenă o viţă 
sălbatică pînă la etajul de sus. Verdele crud al viței se îmbina 
plăcut cu faţada roz şi verdele mai închis al ferestrelor şi al 
obloanelor. 

Cu ochiul ei mai ager decît al meu cînd era vorba de desco- 
perit amănunte, Joclle descoperise pe zid o inscripţie în basorelief. 

— Poţi tu citi ce scrie, Jacques? mă întrebă. 

Se „citea greu, căci literele aveau o trăsătură ciudată, și parte 
din ele mai erau şi acoperite de frunzele dantelate ale viței. 

— Stai, am reuşit ! „Casă clădită de meşterul Renaud Aguirre 
în 1750“... Îţi dai seama, Joflle ? spusei entuziasmat — a fost clă- 
dită de un străbunic al nostru. Și mai înainte de revoluţia cea 
mare |! 

La Paris locuiam într-un apartament destul de spaţios, din- 
tr-un imobil în arondismentul XIV. Un imobil nici frumos, nici 
urit ; practic ca atitea mii şi mii în capitală. Casa aceasta părin- 
tească, cu inscripția ei, mă făcea să cad pe gînduri; era semnată 
ca o pinză celebră de la Luvru. Fapt e că era frumoasă. Purta 
O dată, se înscria în istorie. Avea peste două secole vechime. Mi se 
păru deodată că are viaţă în ea; că are un suflet... 

Ne întoarserăm în grădină, apoi ieşirăm pe poartă. Drumul 
aşternut cu pietriş dădea în șoseaua judeţeană, cu nenumăratele-i 
serpentine, care se pierdeau undeva, către graniţă. La o cotitură a 
drumului se înălța o capelă mică, închinată Maicii Domnului. 

Descoperirăm că pîriul Nivelle, care izvora din preajma mun- 
telui învecinat, curgea chiar pe lingă casă. Chiar în dreptul unde 
o punte frumoasă de lemn unea cele două maluri făcea o cascadă 
de toată frumuseţea. Cascada asta o bucură nespus pe Jotlle, care-şi 


1 Este vorba de revoluţia franceză din 1789. 

puse de gind să facă duş acolo în orele cînd va fi foarte cald. Dar 
în pădurea plantată, ca să zic aşa, chiar în spatele casei, era o 
răcoare plăcută. Stejarii, mestecenii și castanii răspindeau o umbră 
deasă, unde puteai simţi un miros reavăn de muşchi şi de ciuperci. 

Un drum de urcuş cu făgaşuri adinci, lăsate de roțile carelor, 
se deschidea dinspre dreapta. Pornirăm pe el, dornici să aflăm unde 
duce şi ne trezirăm... în spatele casei bunicului. 

Amintiri uitate din întiia vacanţă la Sare îmi veniră atunci 
în minte. Fundul ogrăzii se prelungea cu o fermă. Erau pe atunci 
şoproane, staule, o curte de păsări şi cuşti cu iepuri de casă. Acum 
era pustiu. Îmi aminteam cum, copil încă, intrasem prin grajduri 
ŞI Că exista pe atunci un măgăruş care mi-era un minunat tovarăş 
de joacă. 

Dincolo de împrejmuire începea livada. Joclie tocmai îmi spu- 
nea cît de rău îi pare că nu sînt de loc animale pe lingă casă, cind 
— nu ştiu de ce — avui impresia că ne pîndea cineva. Ciudat, n-aş 
putea spune cum, nu vedeam pe nimeni şi simţeam totuşi o pri- 
vire aţintită asupra mea. Ridicai instinctiv ochii spre smochinul de 
dincolo de zid. În aceeaşi clipă, ramurile smochinului începură să 
se mişte cu un foşnet tare de frunze, ca şi cînd cineva ar fi coborit 
în grabă din pom. Nu-i spusei nimic Jocllei, ca să n-o sperii. Dar 
mă întrebam cu ce gind ne pîndeşte omul acela necunoscut, cînd 
auzirăm deodată, de departe, un şuier sălbatic şi, drept răspuns, 
lătratul acela îngrozitor, care-mi făcuse părul măciucă ieri seară, 
cînd eram pe cale să adorm. 

Joelle, care auzea lătratul pentru întîia oară, îmi aruncă 
O privire înspăimîntată. 

— Dacă e un cîine — spuse în şoaptă — urită jivină trebuie 
să fie... 

N-avui timp să-i răspund, căci un sunet de clopot ne chemă 
la masă. 

* 
+ + 


Bunicul prinzea în ziua aceea la carieră, cu toţi cei ce lucrau 
acolo. N-aveam să-l vedem decît la masa de seară. 

Cît despre mătuşa Pamparrina, care părea să fie menajera ca- 
sei, ea nu lua masa cu noi, dar ne privea cu dragoste, îndemnîn- 
du-ne să facem cinste bunătăţilor preparate cu mîna ei. Masa o pu- 
sese în bucătărie. Era o încăpere enormă, pavată cu dale şi de 
o curăţenie exemplară. Într-un colț se afla plita zidită în perete 
Și prevăzută şi cu un cuptor cu cotlon. Pe dreapta, agăţată deasu- 
pra unui bufet scund, strălucea o frumuseţe de garnitură de bucă- 
tărie, din aramă. lar în celălalt capăt, o vîrtelniță, lucru pe care 
nu-l mai văzusem decit în poze. 

După micul dejun atit de copios, nu prea ne mai era foame. 
Dar cînd gustarăm din mîncarea de şuncă de Bayonne fiartă în 

casă şi din „piperada“ mătuşii Pamparrina, orice îndemn al ei să 
facem cinste mincărurilor se dovedi de prisos. 

La desert erau nişte prăjiturele cu nucă. Îmi luai inima în 
dinţi ca s-o întreb ce-mi stătea mie pe inimă : auzise şi ea lătrătu- 
rile acelea ? Nu, nu le auzise. 

— Nu poate fi însă decit cîinele lui Gratian, vameşul — ne 
spuse. 

— Un cîine mare? 

— Mare. Doamne sfinte ! Urîtă jivină ! Mai mare ca un vițel. 
Şi rău pe deasupra ; spaima satului. A omorit cîţiva ctini ciobă- 
neşti... O dată ce apucă cu colții, poate sparge chiar și pneul de 
la maşină... Oamenii din Sare s-au plins primarului. Dar vameşul 
zice că are nevoie de el ca să ia urma contrabandiştilor. Dar cine-l 
crede. "Toată lumea ştie că l-a înrăit pe cine ca să-l apere pe el să 
nu fie atacat noaptea... 

— Să nu fie atacat? Dar cine-l urăşte ? 

— Cine-l urăşte ? Întreg ţinutul, băiatule. Dar astea sînt lu- 
cruri pe care tu nu le Poţi înţelege. Vameşii nu sînt văzuţi cu ochi 
buni pe la noi. 

— Dar de ce? 

Mătuşa Pamparrina, încolțită, se făcu că o mănincă nasul: 

— De ce, de nece, întreabă-l pe bunicul. O să vă explice mai 
bine ca mine. 

Simţii că se ascunde ceva pasionant în povestea asta, dar că 
de la dinsa n-aveam să aflu mai mult. Aşadar, tăcui deocamdată 
şi schimbai tactica : 

— Şi Gratian ăsta locuieşte pe aproape? întrebai. | 

— N-ai văzut ferma aceea mică din deal? Acolo stă cu fa- 
milia lui. Să nu vă duceţi pe acolo, copii! Din cauza... da, din 
cauza lui Izua, cîinele. Pare că la copii nu se dă, dar mai ştii ? 

Am avut impresia că altele erau motivele pentru care ne sfătuia 
să nu ne apropiem de ferma vameşului — iar ctinele era numai 
pretextul. 

N-am stăruit. 

— Şi zici că pe cîine îl cheamă Izua ? 

— Da, e un nume basc, şi înseamnă „Spaimă“. 

— Izua... Mie mi se pare un nume frumos! spuse Joelle. 

— Frumos... frumos... — mormăii eu. Dar ar fi mai bine să 
nu dai niciodată peste el. 

— Mie însă nu mice frică de cîini ! se oţări Jotlle. 

Nu-i mai spusei că cu totul altfel erau căţeluşii pe care-i mîn- 
giia ea la Paris — vreo javră ţinută prin casă şi plimbată de zgardă 
— care nu puteau avea nici în clin nici în miînecă cu numitul 
„Spaima“. 

— Dar spune-mi, mătuşă Pamparrina — îi zisei întorcîndu-mă 
la subiect — vameşii au obiceiul să se suie în copaci? 

— În copaci ? spuse Pamparrina, făcînd ochi mari, şi o pufni 
risul. În copaci? Asta-i bună! Dar ce vrei să caute în copaci? 

— Eu unul nu vreau nimic — îi răspunsei jignit de rîsul ei. 
Dar mai adineauri era cineva în smochinul acela mare de dincolo 
de zid. | 

— Înţeleg — spuse Pamparrina. Trebuie să fi fost Bettiri sau 
Nani, unul din ștrengarii ăia ; băieţii lui Gratian. Poate mult și 
bine tatăl lor să ţină lumea de rău să nu fure, ei tot nu se lasă de 
şterpelit fructele din pomii vecinilor... 

De bună seamă, mătușii Pamparrina nu-i erau pe plac nici 
vameșul, nici familia lui. Eram gata s-o mai întreb cîte şi mai cîte 
altele, cind un om intră în bucătărie. Menajera ni-l prezentă, 
spunînd că e domnul Hirigoyen, grădinarul. Era un bărbat înalt, 
lat în spete, cu faţa arsă de soare, cu dinţi strălucitori de albi şi 
ochi zimbitori. 

N-aş fi ştiut ce virstă să-i dau, dar bereta bască şi sandalele 
de lemn îi dădeau un aer ştrengăresc care mi-l făcu dintr-o dată 
simpatic. Domnul Hirigoyen urma să se ducă în sat să cumpere 
nu ştiu ce insecticid. Ne propuse să ne ia cu el mai pe seară, iar 
noi furăm încântați. 

Capitolul III 


Pe jos pină în sat e o cale bunicică. Grădinarul mergea atît 
de repede cu pasul lui vioi, încît abia ne puteam ţine după el. 
Trebui să-l rog să stea puţin locului, să răsuflăm oleacă. Se opri, 
se scuză şi ne aşezarăm pe marginea drumului. 

— Bascii sînt oameni iuți de picior. Cînd eram eu copil, încă 
mai trăia în satul meu, Saint-Etienne-de Bâigorry, un om, Iphara- 
guerre, care a făcut o ispravă de i s-a dus faima în toată ţara. 
În 1872, pe cînd încă nu era cale ferată, în vreme ce al doilea 
război carlist bîntuia în nordul Spaniei, un ofițer carlist trecu 
graniţa şi ştiindu-l pe Ipharaguerre cît de iute era de picior, îl 
rugă să ducă o scrisoare urgentă la unul din şefii lui, care era la 
Bayonne, şi să-i aducă pe loc răspunsul. Ei bine, concetăţeanul meu 
a făcut drumul dus şi întors între Saint-Etienne-de-Băigorry şi 
Bayonne, în total circa 80 de kilometri, în 12 ore... 

Mie personal războaiele carliste nu-mi spuneau nimic. Dar 
făcui în gind socoteala că 80 de kilometri în 12 ore înseamnă cam 
7 kilometri pe oră. Ținînd seama că erau şi drumuri de munte, asta 
ZIC Şi eu că e 0 ispravă! 

Pornirăm din nou la drum mai pe-ndelete şi în curînd intrarăm 
în sat. Norii se lăsaseră de pe munţi şi acoperiseră soarele. Se în- 
tunecase. Simţii chiar picături de ploaie. Dar nu erau picături de 
ploaie, ci veneau de la unul din balcoanele caselor basce care-mi 
plăceau din ce în ce mai mult: o bătrînică uda ghivecele cu muşcate. 
Pe terasele micilor hoteluri, turiştii beau răcoritoare la umbra pla- 
tanilor. Domnul Hirigoyen ne arătă o casă tare înzorzonată, din 
piatră cioplită și cu grilaj dantelat la ferestre. Ne spuse că acolo 
locuia domnul Felton, cel mai drag prieten al bunicului. 

Cum auzeam pentru întiia oară de domnul Felton, îi ceru: 
să-mi spună cite ceva despre el. 

— E un englez, cum îl arată şi numele — spuse grădinarul. 
Sint mulţi englezi pe la noi. Ciudat, dar le place ţinutul nostru. 

Mai spuse că domnul Felton fusese cîndva profesor de arheo- 
Jogie la o universitate din Anglia. În tinereţe venise adesea prin 
părţile astea pentru săpături în vechile așezări romane. Acum ieşise 
la pensie şi se stabilise de-a binelea aici, la Sare. 

— Ascultaţi ciudăţenie la el! rise grădinarul. Se zice că în 
fiecare zi citeşte cîte un articol din Enciclopedia britanică. Nişte 
volume cît toate zilele. Speră să le citească pe toate pină nu 
moare !... | 

A junsesem acum în faţa unui teren sportiv de „pelotă bască“ 1. 

Jucau numai băieţi tineri. | 

Regulile jocului nu le ştiam, dar vedeam cum aruncă într-un 
zid înalt o minge mică, pe care o loveau cu un fel de paletă în- 
covoiată, şi lungă, făcută din răchită, şi care — după cum ne spuse 
grădinarul — se numeşte „chistera“. Mingea sărea înapoi de pe 
perete şi cînd unul, cînd altul, băieții o prindeau din zbor în 
Chisteră şi o aruncau din nou în perete. 

Şi Joălle şi eu eram atît de încîntaţi de jocul acesta, cu totul 
nou pentru noi, încît grădinarul ne propuse să ne lase acolo cită 
vreme își face el cumpărăturile, spunindu-ne că vine să ne ia în 
cel mult o jumătate de oră. 

Rămaşi singuri, ne găsirăm loc pe una din băncile de piatră 
din jur, puse în amfiteatru. Mai sus de noi, alţi băieţi şi chiar fete 
strigau îndemnîndu-i pe jucători. Dar, cum vorbeau în limba bască, 
nu înțelegeam nimic din cele ce spuneau. Simţeam totuși că vorbeau 
despre noi. Căutau desigur să ne ia în zeflemea sau să facă glume 
răutăcioase, căci vorbeau între ei uitindu-se la noi şi apoi puf- 
neau în râs. 

Joclle şi cu mine ne păstram demnitatea. E cel mai bun mijloc 
de a răspunde înțepăturilor la care sînt expuşi totdeauna noii veniţi. 

Între timp, printre strigătele către jucători auzeam adesea 
„passo“. Cred că am înţeles bine că „passo“ era o linie de demar- 
Caţie, pe care nici una din taberele de jucători nu trebuia s-o de- 


1 Joc popular basc, asemănător cu oina noastră şi întrucîtva cu tenisul. 

păşească. Dacă mingea - cădea în afara terenului sau dincolo de 
„passo“, asta era socotită ca greşeală. Aş fi vrut să am siguranţa 
că nu mă-nşel, dar nu îndrăzneam să întreb pe nici unul din vecini, 
ca să nu mă ia în ris sau să mă bruftuiască. 

Cînd, deodată, mă pomenii cu un băiat care se aşeză alături 
de mine, pe banca unde stăteam. Avea sandale de lemn ca mai toţi 
băieţii din jurul nostru. Îi citeai pe faţă hotărire şi dirzenie. O 
cicatrice lungă — amintire a vreunui accident — îi străbătea frun- 
tea neinduplecată. 

— Voi sînteţi parizienii ? ne întrebă. 

Întrebarea îmi păru de prisos. Dădui din umeri. 

— Parizienii care locuiesc în casa Aguirre? stărui băiatul. 

— Da — spusei, bănuitor deodată. Şi ce e cu asta ? 

— Vin din partea lui Bettiri... 

— Betuni? 

— Bettiri, fiul vameşului. 

Bettiri, da... Pamparrina ne vorbise de el. Mă mulțumii să 
dau din cap. 

— M-a trimis să vă spun — vorbi în continuare băiatul cu 
cicatricea — că vrea să fie prieten cu voi... 

— Foarte măgulit — îi spusei cu oarecare ironie. 

— E gata să vă fie prieten, dar cu o condiţie... 

— Nu admit condiţii cînd e vorba de prietenie — spusei 
apăsat. 

— Fă cum vrei, dar altfel nu se poate. 

— Şi care e condiția ? 

— Să nu puneţi niciodată piciorul în Valea Cenuşie. Iată. 
Atiît aveam de spus. Cu bine! 

Şi, fără să mai aştepte, băiatul ne salută cu un semn din mină 
șI porni la ceilalţi copii din Sare. 

Am rămas pe gînduri. 

— Ce poate fi aia „Valea Cenuşie“ ? întrebă Joelle. 

Dădui din umeri. Nici eu nu ştiam, și nici trimisul lui Bettiri 
nu-mi dăduse timp să-i cer vreo lămurire. În orice caz, era destul 
de neplăcut să-ţi ofere cineva o prietenie cu opreliști şi condiţii. 
La urma urmei, poate că erau doar vorbe-n vint, ca să facă pe 
grozavul. Ciudat băiat părea să fie acest Bettiri ! 

Acum partida de „chistera“ se înteţise. Pe trepte, partizanii 
celor două tabere se înfruntau în felul lor : fiecare punct cîştigat 
de una din echipe era întîmpinat cu urale și aplauze. Pe noi doi 
ne uitaseră cu totul. 

Unul din jucători tocmai reuşise să prindă din zbor mingea şi 
aclamaţiile „suporterilor“ erau gata să izbucnească ; dar, deodată, 
auzii un țipăt lingă mine, apoi altul şi altul din stradă: Izua!... 
Spaima ! Spaima ! 

Băieți şi fete, de-a valma pe trepte-n jos, se împrăştiară 
care-ncotro cit ai clipi. 


Pină să-mi dau seama ce se întîmplă, terenul de joc şi uliţa 
din apropiere, care pînă mai adineauri răsunau de risete şi voie 


bună, rămaseră pustii. O linişte apăsătoare se lăsase peste sat. 
Încremeniţi şi de faptul că eram străini prin locurile acelea, dar 
ŞI, ce mai încoace-ncolo, şi de frică — am rămas ţintuiţi locului. 
Joelle îmi strînse braţul : 

— Ciinele ! Să fugim, Jacques ! Altfel... 

— Prea tirziu! îi spusei. Taci! Nu te mişca! Nu ne face 
nimic dacă nu se simte amenințat ! 

Nici eu nu prea credeam ce-i spun Joăllei ca s-o liniştesc. 
Căci dacă întreg satul se arăta atît de înfricoşat, înseamnă că avea 
de ce să fie! 

Deodată auzirăm un zăngănit din josul uliței şi după aceea 
apăru un ctine ciobănesc, atît de mare şi de îmblănit, încît părea 
mai degrabă un urs alb ca cei din grădina zoologică de la Vin- 
cennes, decit un ctine. Adulmeca prin colţuri, tirind după el un 
lanţ gros cu care sigur că fusese legat și-l rupsese. Eram atit de 
“uluiţi de înfăţişarea lui, încît aproape că. uitasem de frică. Nici- 

odată n-am fi crezut că poate exista un câine atit de mare şi care 
să te impresioneze atita prin puterea şi sălbăticia lui. În orice caz, 
fapt e că am rămas locului, nemişcaţi ca nişte statui. Ctinele, care 
muşina cine ştie ce urmă, nici nu ne-a zărit. Adulmeca într-una. 
prin praf, strănuta cînd și cînd și păru că se îndreaptă înspre: 
zidul unde -se bătuse mingea. Joălle îmi strînse şi mai tare braţul, 
în timp ce eu nici nu mai suflam. Dar ne-am speriat degeaba. Cîinele 
se răzgindi şi, după ce mai strănută o dată, o luă la goană pe 
drumul ce cobora înspre biserică. După cîteva clipe, nu-l mai vă- 
zurăm și zăngănitul lanţului nu se mai auzi nici el. 

Cit ai clipi, băieţi şi fete, turiști şi săteni ieșiră de prin ascun- 
zători şi de prin casele unde se adăpostiseră. Toată lumea discuta 
cu aprindere, arătînd direcţia încotro apucase animalul. Copiii, 
adunaţi din nou pe terenul de joc, ne priveau acum cu un fel de 
respect. În ochii lor parizienii dăduseră dovadă de sînge rece. Dar 
numai noi ştiam bine cît ne fusese de frică, şi că vitejia noastră 
era doar aparentă. Oricum, mă simţeam măgulit că le făcusem 
impresie bună și că nu ne mai luau drept nişte papă-lapte. 

Între timp îl zărirăm şi pe grădinarul nostru venind tot într-o 
fugă și răsuflînd ușurat că ne-a găsit teferi. 

— O ruşine — mormăi — că nu leagă cumsecade dihania asta 
de ctine ! De l-or mai lăsa vreodată să scape ziua în amiaza mare, 
O să se găsească sigur careva să-i facă de petrecanie ! 

— Ar fi păcat! mă-ncumetai să spun. 

__ Grădinarul se uită la mine cu coada ochiului, dar nu zise 
nimic. Şi el, ca şi ceilalți — vedeam după cum suride — mă găsea 
curajos ; se înșela şi el oarecum. 

Adevărul e că-mi fusese frică de ctine, dar era atit de frumos, 
încît nu mă împăcam cu gîndul că s-ar putea să fie ucis. De altfel, 
nu ştiu de ce, aveam impresia că dacă a tras atita de lanţ pină l-a 
rupt, nu a făcut-o ca să se repeadă la oameni să-i sfișie, ci pentru. 
ca să fie la un loc cu Bettiri, stăpînu-său şi poate prietenul lui de 

joacă. Mi-am păstrat părerea asta pentru mine, dar toate întimplă- 
rile astea făceau ca fiul vameșului să apară într-o lumină plină de 
ciudăţenie, dar atrăgătoare. 


pd 
pd pd 


Pamparrina servi masa de seară în holul cel mare. Bunicul 
cina cu noi. Văzindu-ne oarecum stingheriţi de prezenţa lui, se 
sili să ne distreze povestindu-ne tot felul de lucruri hazlii şi bîn- 
du-și vinul fără a atinge vasul cu buzele, adică picurat direct în 
git dintr-un urcioraş cu două guri. Şi făcea totul cu atîta haz, încît 
îl găsirăm adorabil. Era cu totul alt om decit îl cunoscusem la 
Paris în rarele lui vizite. Aici era deschis, prietenos, aproape vesel. 
Îl simţeai că e în largul lui şi că se străduia să ne facă șederea la el 
cît mai plăcută. 

După dejun, Joelle, atît de drăgălașă cînd îi intrai în voie, se 
sui pe genunchii lui şi începu să-l întrebe despre capul ursului cel 
împăiat şi de vinătorile pe care le făcuse. 

— În tinereţe — ne spuse bunicul — urşii şi lupii erau în 
număr destul de mare prin ţinutul acesta. Dar o dată cu calea fe- 
rată şi drumurile atît de umblate de o parte şi de alta a graniţei, 
fiarele sălbatice au fugit spre coastele mai îndepărtate şi mai 
singuratice ale Pirineilor. Numai mistreţii mai bîntuiau prin pă- 
durile din Labourd şi din Navarra de jos. 

Uitindu-mă mai de aproape la diferitele obiecte expuse în 
dulapul-vitrină şi pe etajere, descoperii, între altele, o foarte fru- 
moasă miniatură de corabie cu pînze, văsulețe din cositor şi un 
urcior de gresie, care părea să fi suferit un accident, căci se vedeau 
bucățele care fuseseră lipite cu multă grijă. 

— Asta, Jacques dragă — îmi spuse bunicul — e un foarte 
frumos dar de la domnul Felton, prietenul meu, cu care am să vă 
fac cunoştinţă. E un vas roman, pe care l-a găsit printre zeci de 
alte obiecte, cu ocazia săpăturilor din regiunea Bayonne, Lapur- 
dum al romanilor. Crassus, unul din locotenenţii lui Cezar, a cu- 

cerit tot ţinutul dintre Garonne şi Pirinei în anul 58 înaintea erei 
noastre. Pe vremea aceea ţara era locuită de celtiberi, înrudiţi 
îndeaproape cu galii. Romanii au organizat toată provincia aceasta 
sub numele de Novempopulania, adică ţara celor nouă popoare, 
şi au construit aici fel şi fel de lucrări şi fortificaţii. Dar stăpînirea 
imperiului nu a putut ţine piept năvălirii suevilor, a alainilor, a 
vandalilor şi vizigoților, care au trecut ţara prin foc şi sabie. Vedeţi 
voi, în secolul al VI-lea Aquitania galo-romană, adică vechea 
Novempopulania, a profitat de prăbuşirea puterii francilor sub 
Merovingieni, pentru ca să devină oarecum independentă. Or, cam 
tot pe vremea aceea, vasconii, ăsta e vechiul nume al bascilor, 
care-și aveau pină atunci aşezarea în sudul Pirineilor, ocupară ţara. 
Dar ştiţi voi, copii, că originea bascilor este una din problemele cele 
mai pasionante pe care şi-o pun istoricii și etnologii ? 

Noi nu ştiam nimic din toate astea şi, în ce mă priveşte, eram 
foarte mirat că bunicul era așa de tare la istorie. M-am grăbit 
atunci să-l rog să ne spună şi nouă ce ştia despre originea bascilor. 

— Ceea ce-i uimeşte mai ales pe cărturari — ne spuse — este 
graiul basc, o adevărată insulă aparte printre celelalte limbi euro- 
pene. Şi, datorită unor oarecare asemănări de limbă, mai mult sau 
mai puţin vagi, au dedus că vasconii se trag ba din vechii evrei, ba 
din egipteni, din etrusci, din fenicieni, din celți, ba chiar din berii 
din Caucaz ! Ce zic ? mai-mai să-i înrudească cu ungurii, japonezii 
sau eschimoșii... Dar teoria cea mai îndrăzneață şi mai măgulitoare 
dintre toate e că bascii ar fi ultimii supraviețuitori ai atlanţilor, 
locuitorii ai acelei de-a şasea părți a lumii de care Platon, în dialo- 
gul lui Timea, a vorbit ca de cea mai strălucită civilizaţie, distrusă 
de un cataclism... 

— Platon e un filozof grec, nu e aşa, bunicule? 

Bunicul dădu din cap cu gravitate. 

Mă simţeam nespus de mindru la gîndul că poate și eu, cel 
puţin după mamă, mă trăgeam din atlanţi. Mai auzisem de Atlan- 
tida, dar pentru întfia oară mi-era dat să aud că un mare filozof 

din antichitate vorbise de Atlantida ca de tn continent care exis- 
tase cu adevărat. 

Mă întorsei din nou la dulapul-vitrină, ca să mă uit mai bine 
ja vasul roman. Era cenuşiu, înverzit de vreme şi de o formă per- 
fectă. Urmele spărturilor erau ca nişte cicatrice şi-l făceau să 
pară viu. 

În mintea mea, Atlantida, văsuleţul de ceramică antică, inscrip- 
ţia dinainte de revoluţie de pe frontonul casei se îmbinau într-un 
tot. În ţinutul acesta, în casa asta, atitea evocări venerabile le sim- 
ţeam vii şi aproape de mine ! Cu totul într-altfel decît atunci cînd 
mergeam cu şcoala să vizităm un muzeu oarecare. „Nişte vechi- 
turi“ — ziceam. Aici e cu totul altceva. N-aș ști s-o explic, dar 
are mare însemnătate în legătură cu cele ce aveau să urmeze. Aici, 
la Sare, vestigiile unei epoci din antichitate se înlănţuiau cu pre- 
zentul. Părea că simt în mine o tainică vibraţie : casa, vasul roman, 
povestirea bunicului... Totul se împletea în taină cu mine, cu ființa 
mea, cu viitorul meu. Simţeam toate astea în mod vag, dar mă 
tulburau adînc. 

Voiam să ştiu ce au devenit bascii după prăbuşirea imperiului 
roman. Era un subiect despre care bunicul ar fi putut vorbi zile 
şi zile în şir. 

— După ce au invadat Aquitania — ne spuse — vasconii se 
contopiră în parte cu galo-romanii şi numele li se transformă deve- 
nind gasconi. Dar în partea aceasta a Garonnei, bine apărată de 
Pirinei, vasconii deveniră bascii de acum şi-şi păstrară limba şi 
vechile lor tradiţii, apărîndu-şi ca niște lei independenţa lor de 
micile regate franceze. „Cîntecul lui Roland“ ne evocă doar un 
moment din această luptă continuă, care a dat prilei la mule şi 
multe alte fapte :de vitejie. 

— Dar, la Roncevaux — îl întrebai pe bunicul, amintindu-mi 
de spusele profesorului de franceză — acolo Carol cel Mare n-a 
fost învins de sarasini ? 

— Nu, copilule. Istoricii sînt astăzi de acord: în 778 Carol 
cel Mare, în cursul unei campanii împotriva maurilor, a distrus din 

xemelii, în trecere, orașul Pampeluna. Vasconii n-au întîrziat să se 
răzbune. Chiar în același an, la 15 august, au atacat prin surprin- 
«dere ariergarda armatei franceze pe cînd se retrăgea prin cheile 
“Cisei, zdrobind-o. Ciţiva nobili au fost ucişi în încăierare : sene- 
şalul Aggihard, contele Anselme, Roland, conducătorul provinciei 
Bretania... 

— Dar Pampeluna — sări Joclle — e în Spania! Am văzut 
eu în sat afişe care arătau lupte dintre toreadori şi tauri. 

— Corrida, vrei să spui — o îndreptă bunicul, surtzînd. În- 
tr-adevăr, cele mai frumoase corride sînt în Spania. Dar pe vremea 
aceea, Franţa şi Spania nu erau încă împărţite în state şi nu aveau 
graniţele de acum. Ţinutul vascon se întindea de o parte și de alta 
a Pirineilor, iar Pampeluna era un oraş basc, atit ; şi cu asta, gata. 
Pe scurt, Carol cel Mare a făcut o greşeală atacînd cetatea aceasta 
întărită! Abia mai tirziu, legenda lui Roland îi transformă pe 
basci în sarasini... Nu, copii, bascii n-au fost nicicind mauri ! To- 
tuşi, o năvală a arabilor a fost: cavalerii lui Abd-el-Rahman au 
+recut Pirineii la Roncevaux. Dar Charles Martel le-a venit de hac 
în faimoasa bătălie de la Poitiers. Vasconii au avut însă după aceea 
multe de suferit din partea normanzilor. În 844 o flotilă de corăbii 
normande înaintează de-a lungul estuarului fluviului Adour şi 
cucereşte Lapurdum, unde piraţii îşi fac o așezare şi fortificaţii. 
“Tot acolo, în 892, decapitează pe sfintul Leon. 

_— Cum, bascii erau creştini încă de pe atunci? 

— Creştinismul a pătruns foarte pe încetul în ţinuturile astea. 
Vechile tradiţii s-au păstrat multă vreme prin adîncuri de văi sin- 
guratice. Pe la 1140, în Codexul din Compostela se vorbeşte despre 
bascii din munţi ca despre nişte adevăraţi păgîni... 

— Ceea ce, old fellow!, mai sînteţi oarecum şi astăzi! auzii 
deodată pe cineva cu un accent foarte puternic şi vorbind pe nas. 

Mă întorsei brusc. În picioare, lingă ușă, se afla un fel de uriaş 
deşirat, cu părul roșcovan şi un suris care-i descoperea niște dinți 


i Bătrine prieten (în limba engleză în text). 

lungi şi galbeni, ca de cal. Înfăţişarea asta de cal era cu atit mas 
pregnantă, cu cît omul avea fălcile foarte proeminente, iar pe un 
umăr avea aruncat un pled de lină din culori vii, cum obișnuiau 
cei din partea locului, pled care, cum am aflat mai tirziu, servea 
oamenilor să-şi acopere căluții mici din Pirinei, numiţi „pottoc“. 

— Alo, Johnas — îl întîmpină bunicul — bine-ai venit, căp- 
căun de protestant ce eşti ! Nu mai încerca să aţiţi la mine în casă 
războaiele religioase ! 

O spusese într-o doară şi în glumă, dar ce se ascundea sub 
glumă îmi scăpă. 

— Haide, Johnas, dă-ţi jos păduchelniţa ta păturoasă — ma: 
spuse bunicul. Îţi prezint .pe nepoţii mei: uite-l pe Jacques şi 
uite-o pe Joălle. Iar vouă, copii, vă prezint pe Johnas Felton, 
prietenul meu, scoţian căpăţinos şi savant în faţa lui Dumnezeu! 

 Ghicisem dintr-o dată că ne aflam în faţa prietenului englez 
al bunicului, arheologul despre care ne spusese grădinarul că e un 
om ciudat, care toată vremea citeşte Enciclopedia... 

Scoţindu-și pledul, domnul Felton se aşeză în fotoliu, lungind 
nişte picioare cît toate zilele. 

— Vii la ţanc, Johnas! spuse bunicul. Tocmai îi învăţam pe 
puştii ăştia istoria ținutului nostru. Şi ajunsesem la dominaţia en- 
gleză. E rindul tău să le spui ce a urmat. 

— All right !! Dar toarnă-mi mai întii un păhărel de izzara 
— spuse scoţianul frecîndu-şi mîinile de parcă i-ar fi fost frig. 

Bunicul umplu două păhărele cu o licoare gălbuie, iar dom- 
nul Felton mormăi a mulţumire. 

— My dear children, dragi copii — începu pe un ton de po- 
vestire — mai întîi au fost toți tilharii aceia de Sancho... Sancho 
Guillaume, Sancho cel Mare, Sancho-Lupul, care mai de care duci 
şi viconţi de Gasconia, regi de Navarra sau naiba mai ştie ce... 

Domnul Felton era tot aşa de cunoscător în materie de istorie 
ca şi bunicul. Ne spuse cum toţi aceşti Sancho îşi aveau reşedinţa 


1 Foarte bine (în limba engleză în text). 

la Bayonne şi cum districtele basce din partea aceea a Pirineilor 
au devenit pe încetul Labourd (Lapurdum-ul latin), Soule şi Na- 
varra de sud. Dar către mijlocul secolului al XV-lea, Alienor, 
singura moștenitoare a ultimului duce de Aquitania, se mărită cu 
Henri Plantagenet, viitor rege al Angliei. 

— That is! — încheie Mister Felton —. cum graţie unei fe- 
mei țările basce devin întîiul dintre dominioanele britanice... 

— Hm, a şi ajuns! mormăi bunicul. Și te mai miri că un 
Johnas Felton se simte ca la el acasă prin ţinutul nostru... 

— Bascii, mi dear friend 2, nu se pling de loc — rînji scoţia- 
nul. Well, Richard Inimă-de-Leu a trebuit să ia cu asalt Bayonne... 

— Cum? întrebai uimit. Richard Inimă-de-Leu a trecut 
pe aici? 

Mister Felton se grăbi să-mi explice că faimosul viteaz venise 
să-i pedepsească pe seniorii basci care jefuiau fără rușine pe pelerinii 
în drum spre Saint Jacques-de-Compostelle. Cît despre loan Fără- 
de-Ţară, uzurpatorul atît de hulit, nici el n-a fost un rege rău 
pentru basci. El este cel care a acordat ținuturilor basce o Chartă 
a comunelor pe care vasconii aveau s-o apere mai tirziu prin toate 
vitregiile vremilor. 

— De altfel — adăugă mister Felton cu ironie — în toate 
războaiele care au pus faţă în față pe regii Franţei și pe ai Angliei, 
vasconii — gasconi sau basci — au fost mai întotdeauna de par- 
tea Angliei... 

— Haide, haide — spuse bunicul — opreşte-te aici, dragul 
meu, altfel eşti în stare să ne răstălmăceşti întreg războiul de o sută 
de ani! 

Ca să-şi ascundă zimbetul, bunicul sorbi o înghiţitură din li- 
coarea aurie şi continuă: | 

— Drept e că pe vremea războiului de o sută de ani luptele 
se dădeau mai ales la nord de Loire. Dar de acolo şi pînă a susţine 
că... De altfel, ajunge. Puştii n-au decit să se uite prin cărţile de 


1 Jată! (în limba engleză în text). 
2 Dragul meu prieten (în limba engleză în text). 

şcoală... E tirziu, Johnas, şi am să-mi iau revanşa pentru înfrîn- 
gerea suferită la Azincourt. Fii gata! | 

Și fără să mai aştepte şi, fără îndoială, aşa cum se întîmpla 
în fiecare seară, bunicul întinse tabla de şah pe o masă joasă şi 
începu să aşeze figurile şi pionii în linie de bătaie. 

Eu unul preferam discuţiile astea pe viu despre Istorie decit 
manualele şcolare, dar trebuie să mărturisesc că mi se închideau 
Ochii de osteneală. Bunicul își dădu seama că muream de somn 
amindoi şi ne spuse să mergem la culcare. Ne sărută pe frunte şi 
ne luarăm rămas bun de la mister Felton, care stărui mult să ve- 
nim să-l vedem la el în sat. l-am promis că-l vom vizita şi am 
suit la etaj. 

Multă vreme înainte să adorm, Iphanaguerre cel iute de pi- 
cior, clinele lui Bettiri, Roland şi cornul lui, Sancho-Lupul și 
Richard Inimă-de-Leu, mister Felton şi mătuşa Pamparrina mi se 
învîrteau în cap, într-o horă îndrăcită, pe un fond muzical ca o 

“răpăială de tobă, în care se distingea „rrr“-ul puternic al limbii 
euskariene ?. 


Capitolul IV 


Un singur lucru ni se cerea : să fim la vreme la masă. Altfel, 
eram liberi să ne petrecem timpul cum vom crede de cuviinţă. 
Zile şi zile în şir străbăturăm toate drumurile și pădurea din 
preajmă. În cîteva zile, pe o rază de cîţiva kilometri, ştiam fiecare 
copac, fiece cărăruie, fiece pîriiaş. După aceea, însă, ne cam sătu- 
rasem, Joclle, mai ales, se plictisea ; ar fi vrut să inventez eu 
vreun joc care „să ne distreze un pic“. Dar ce fel de joc numai în 


1 Localitate în nordul Franţei, unde armata franceză a fost învinsă de 
englezi în anul 1415. 
2 Limba bascilor. (n.a.) 

doi ? În zadar pîndeam vreo mişcare în smochinul de dincolo de 
zid ! Fie că nu mă pricepusem cum să răspund la propunerea lui,. 
fie din altă pricină, Bettiri nu mai dădea semn de viaţă. 

Să fi fost cam a cincea sau a şasea zi de la sosirea noastră. 
Într-o zi, pe cînd merserăm mai departe decît de obicei, văzurăm 
că locul se îngustează, năpădit de ferigi şi străbătut de un pîrtiaş. 
Muntele nu era înalt în locul acela, dar de amindouă părţile pîrtul 
era străjuit de pereţi de stînci calcaroase pe alocuri, iar alteori cu 
formaţiuni de straturi suprapuse de ardezie. Aceste stînci păreau 
oarecum fărimicioase, iar ferigile din preajmă erau prăfuite cu 
un strat subţire, cenușiu, din care cauză totul în preajmă părea 
mohorît. Nu ştiu de ce, mă atrăgea locul acela tainic. Îmi trecu 
prin minte că am putea să abatem cursul piriiaşului. Dar pentru 
asta era nevoie să curăţim locul de mărăcinişuri şi să săpăm un şanţ 
destul de adînc. Îi propusei jocul acesta Jotcllei şi ea fu încîntată. 

Îndată după dejun, ne întoarserăm din nou la vîlcica noastră, 
de astă dată înarmaţi cu o cazma şi o lopată cu coadă scurtă, 
pe care le cerusem de la grădinar. 

Cerul era înnourat şi era destul de cald, dar noi ne-am apucat 
cu:sete de lucru. Trebuia să săpăm în semicerc un şanţ destul de 
adînc și să prăvălim apoi movila de pămînt care-l separa de cursul 
apei. În felul acesta s-ar fi format ca o mică insuliță. 

Ne dădurăm însă repede seama că pămintul era greu de cărat 
şi că pe alocuri terenul era pietros și nu-l puteai răzbi cu cazmaua. 
Unde mai pui că uneltele erau grele şi trebuia mereu să le lăsăm 
din mînă ca să răsuflăm un pic. Bineînţeles că în asemenea condiţii 
n-aveam nici un spor la lucra. Eram gata să mă las păgubaș, dar 
Joelle, mai dirză decît mine în faţa piedicilor din cale, mă îndemnă 
să sap mai departe, chiar dac-ar fi să venim citeva zile în şir. Re- 
cunoşteam şi eu că avea dreptate : ne pusesem ceva în gînd, trebuia 
cu orice preţ să mergem pînă la capăt. 

Totuşi, cînd umbrele începură să fie mai lungi, cînd ne apucă 
seara şi ne hotărtrăm să ne întoarcem acasă — nu făcusem nici 
a cincea parte din lucrare... 

Tocmai curăţasem uneltele şi ne pregăteam să pornim spre 
casă, cînd auzirăm strigătul: un strigăt lung, gilgîit, fără nimic 
omenesc, ai fi zis strigătul unei sălbăticiuni sau al unei gorile şi care 
sfirşea cu un fel de hohot, ceva ce te băga în răcori. Joălle și cu 
mine ne uitam unul la altul, citindu-ne spaima în priviri. Strigătul 
mai răsună o dată, mai de aproape. De astă dată, fără să mai stăm 
la ginduri, o luarăm la fugă cît puteam, cu uneltele pe umăr, şi 
nu ne oprirăm din goană decit cînd ajunserăm la drumul mare, 
Acolo ne înttlnirăm cu un plugar care-şi mîna carul cu boi şi, 
liniștiți că-l ştim alături, merserăm gtftind în urma lui, în pasul 
boilor. 

Acasă, mătuşa Pamparrina se minună cînd ne văzu aprinşi la 
faţă şi asudaţi. Ne aduserăm aminte de sfatul tatii și după ce o în- 
trebai din ochi şi pe Joclle, gîndii că e bine să-i povestim şi îngri- 
jitoarei noastre ce păţisem. 

— Maică Preacurată ! exclamă ea. Asta trebuie să fie Bassa- 
Yauna ! spuse. 

— Bassa-Yauna ? repetai încruntîndu-mă. Asta ce mai e? 

— O fiară cu chip de om care trăieşte prin pădurile noastre. 
Dacă n-o fi cumva Mamu! 

— Mamu ? întrebă Joelle, cu gura căscată. 

— Da, nu e fioros ca Basa-Yauna, dar îi place să sperie copiii. 
Ah, dragii mei, să nu vă mai duceţi acolo! Şi dacă vă mai duceţi 
prin pădure, să luaţi totdeauna un pumn de sare cu voi. S-o ţineţi 
strîns în pumn, că atunci dihăniile alea nu vă pot face nici un rău. 

Mătuşa Pamparrina ne povestea fleacuri băbeşti. Ca nişte pa- 
rizieni ce eram, sigur că nu luam în seamă asemenea superstiții. 
Oricum însă, strigătul acela fioros îl auzisem şi cu greu ar fi putut 
fi un strigăt de om. Ne hotărirăm așadar să-l întrebăm pe bunicul. 

De îndată ce luarăm masa de seară, îi povestii bunicului ce 
ni se întimplase în Valea Ferigilor. Bunicul ne întrebă unde anume 
se întimplase asta, apoi ne spuse că fără îndoială am auzit irrint- 
zina, strigătul bascilor. 

— Vă înţeleg, copii! zise bunicul. E un strigăt care te în- 
fioară cînd îl auzi înttia oară. E rupt din noaptea vremurilor. În 
felul acesta trebuie să fi strigat omul din peșteri ca să-şi arate 
bucuria lui sălbatică sau ca să sperie vînatul... Ă 

— Atunci e un strigăt de bucurie, bunicule ? 

— Da, adesea ! Sau, mai ştii ? Poate aţi auzit chiotul vreunui 
contrabandist ca să le dea de ştire tovarășilor în primejdie! Dar 
nu mi-ar veni a crede. Căci nu prea se-ncumetă ei să treacă ziua !... 

Mi s-a părut că prilejul e minunat ca să-l întreb pe bunicul 
unele lucruri la care Pamparrina pregetase să răspundă. 

— Bunicule, în fond ce e aceea contrabandist? 


34 


— E un om care fură statul, băiatule. Contrabandiştii intro- 
duc pe furiş în ţară mărfuri străine, fără să plătească vamă. Apoi 
vînd mărfurile şi diferenţa o bagă ei în buzunar. 

— Dar de ce se plătesc taxe la vamă? 

— Taxele astea ocrotesc industriile unor anume ţări. Fără 
aceste taxe, unele mărfuri care costă mai ieftin în străinătate ar 
face concurenţă produselor indigene. Şi apoi, aceste taxe de vamă 
sînt o sursă de venituri importante pentru stat. 

— Aşadar contrabandiştii nu plătesc taxe? 

— Nu; ei trec graniţa pe furiș, ca să nu-i simtă vameşii!. 

— Și cum fac? 

— Cum? Prin fel şi fel de vicleșuguri. În orice caz, vameşii 
tot nu sînt îndeajuns de mulţi cît să supravegheze graniţa care se 
întinde pe sute de kilometri. Şi este cu atît mai greu, cu cit fron- 
tiera este cu mai mult teren accidentat, aşa cum este cazul în re- 
glunea noastră. 

— Și sînt mulţi contrabandişti ? 

— Hm, în preajma graniţelor... 

— Şi pe unde trec, bunicule? 

— Ştiu ei cărărui de capre pe unde se strecoară unul cîte unul 
în nopţi fără lună sau pe vreme rea. 

—,M-am uitat pe hartă... sînt şi rîuri la graniţă. 

— Trec şi riturile. Pe la vaduri, cînd apele sînt mai secate; 
cînd vin apele mari, întind cabluri, pe care lasă să alunece coşuri 
mari de răchită. 

— Și trec riurile în coşuri? 

— Mai întîi trec marfa, şi-apoi trec şi ei. 

— Dar ce fel de mărfuri ? 

— Ei, depinde... În momentul de faţă aduc carne de porc 
din Spania, pe care o vind la Bayonne fabricanţilor de şuncă. Altă 
dată trec pe ascuns alcool, piele, tutun, mai ştiu şi eu ce? 

— Şi dacă-i prinde? 


1! În Franţa şi alte țări, vameşii sînt organizaţi milităreşte şi ei fac paza 
Lă A Li L] Lă 
graniţelor împotriva contrabandiştilor. 

— Le confiscă marfa, plătesc amenzi mari şi pot primi şi pe- 
depse grele cu închisoarea. 

— De asta îi urăsc atit de mult pe vameşi? 

— O, pe aici oamenii sînt mai totdeauna de partea contra- 
bandiştilor. Aşa e pe-aici de cînd lumea... Dar nu se poate spune 
că vameşii sînt chiar urîţi de lume. Ce vrei! Cum e şi firesc, răs- 
pund şi ei la şiretlic prin şiretlic. Un vameş cu cap şi curajos îi im- 
pune respect pînă și unui contrabandist. 

— Dar atunci vameşii şi contrabandiștii se cunosc între ei? 

— Ce vrei! Cind vin mereu în contact și se urmăresc unii 
pe alţii... Cu atit mai mult, cu cît cei mai mulţi contrabandiști, 
ca să nu fie bănuiţi, mai şi lucrează cîte ceva : sînt meseriaşi, culti- 
vatori sau hangii... 

— Bine, dar atunci vameşii n-au decît să-i aresteze! 

— Apoi nu merge chiar aşa ! Nu pot să-i aresteze decît dacă-i 
prind asupra faptului. O simplă bănuială nu e de ajuns, căci de-ar 
fi aşa, s-ar ajunge la nişte nedreptăți... 

Toate astea erau pentru mine lucruri cu totul noi, care-mi 
dădeau de gîndit. Dar dacă strigătul acela care ne înspăimîntase 
atit de mult fusese, la urma urmei, doar un chiot de voioşie, aşa 
cum se obişnuieşte în regiunile cu podgorii, mă simţeam ruşinat, 
gîndindu-mă cum ne făcuse să fugim cu sufletul la gură. 

A doua zi de dimineaţă Joălle îmi puse în vedere destul de 
răspicat să ne luăm uneltele şi să ne întoarcem la lucrarea noastră. 
Nu îndrăznii să cricnesc. Nu numai că se simţea și ea la fel de 
ruşinată ca şi mine, dar încă mă socotea, fără să mi-o mai spună, 
ca singur răspunzător de fuga noastră nesocotită. Plouat, luai lo- 
pata şi cazmaua pe umăr şi pornirăm înspre Valea Ferigilor. 

Dar de-abia apucarăm să ajungem la piriiaș, şi văzurăm urme 
de paşi pe pămîntul proaspăt răscolit. Nu mai încăpea nici o în- 
doială : oameni străini dăduseră tircoale în jurul şantierului nostru. 
Nu ştiu de ce, dar dovada asta de netăgăduit a prezenţei unei făp- 
turi omeneşti în singurătatea văii acesteia sălbatice, după strigătul 
straniu din ajun, îmi păru ca o ameninţare. Cine avea interes să 

spioneze jocul nostru de copii ? Mă străduii să cercetez îndeaproape | 
urmele de pași în felul cum făceau pieile-roşii sau vinătorii cu 
capcane americani (doar citisem atîtea cărți despre Vestul înde- 
părtat), dar prea eram lipsit de experienţă ca să ajung la vreo con- 
cluzie după forma urmelor sau după felul cum se întretaie. 

— Să fie urme de contrabandişti ? o întrebai pe Joiălle, cu 
o voce nesigură. 

Joclle se uită şi ea la urme. 

— Da” de unde! Uite — zise. 

Şi descălţindu-se, îşi aplică piciorul gol pe urma de pe sol. 

— Un pic mai mare decit piciorul meu. 

— Atunci ce să fie? Copii? 

— Hm! spuse Joille. Așa s-ar zice... 

— Dar. strigătul de ieri? 

— Copiii basci trebuie să ştie și ei să strige așa... Cum îi zice? 

— Ivrintzina, 

— Da, aşa, irrintzina ! 

— Dar atunci, dacă e vorba de copii, ce-or fi avînd cu noi 
să ne pîndească ? 

— Mă-ntreb şi eu. Oare or vrea să ne facă vreo poznă ? 

— Mai ştiu şi eu? 

— Să ne strice insula, poate? 

Dădui din umeri. 

— Ce-o fi, om vedea ! La lucru! 

Şi începurăm din nou să lucrăm cu înverşunare. Eu săpam 
şi Joelle căra pămîntul cu lopata. Lucrarăm așa un timp, dar eu 
eram cu gîndul aiurea şi nu eram chiar atît de liniştit cum o lăsam 
pe Joclle să creadă. În pustietatea aceea nu mai auzeai nimic, şi-mi 
plăcea să aud zgomotul cazmalei mele care lovea în piatră. Părea 
să gonească chiar mai bine decit pumnul de sare al mătuşii Pam- 
parrina spiritele rele care ne pindeau în preajmă. 

„_ Oboseala ne făcu să ne odihnim o clipă. Ne aşezarăm pe un 
stei, uitindu-ne mulţumiţi la munca noastră care începea să-şi 
arate roadele. Susurul piriiaşului părea că sporeşte tăcerea mai mult 

decît o tulbură. Deodată auzirăm desluşit, dinspre mărăcini, o tros- 
nitură şi o prăvălire de pietre... 

— Cine e? strigai, ridicîndu-mă cu pumnii strinși. 

Nimeni nu răspunse, decît ecoul care, repetat din vale-n vale, 
părea să-şi ridă de îngrijorarea mea. 

— Hai să vedem ! spuse Jotlle. 

Oricît de mare ar fi fost primejdia, Joelle socotea că e mai 
bine să ştie ce e. Felul acesta de a fi o făcea uneori să se arunce 
orbeşte înainte. Nu e de loc nevoie să vezi neapărat cu ochii, ori 
să atingi cu mîna ca să-ți dai seama de o realitate. Inteligența și 
îinchipuirea sînt de ajuns. Sau, ştiu și eu? poate, din păcate, frica 
mă făcea să gîndesc altfel. Dar, la urma urmei, adevăratul merit 
nu este, oare, să-ți înfrînezi spaima, nu să nu-ţi fie teamă ? Dar tot 
atit de adevărat e că uneori poţi fi laş şi din prea multă imaginaţie. 

Dar prea degrabă destăinuiesc anume experienţe pe care aveam 
să le fac abia mai tîrziu... 


Pe scurt, a trebuit să mă iau, de voie, de nevoie, după această 
vorbăreaţă de Joelle care, curioasă, alerga înspre mărăcinişuri, fără 
să se gîndească la primejdii. | 

— Vino repede, Jacques ! îmi strigă de departe. 

Îmi arătă un prun sălbatic cu frunze roşii, care te miri cum 
de crescuse în marginea piriului. De una din crengi era agăţată 
o pancartă de carton legănată de vint. Pe ea era scris în tuș, cu 
litere mari şi neîndemiînatice : 

GRANIŢA. 
TRECEREA OPRITĂ. 
ALTFEL VE-ŢI FI ÎMPUŞCAŢI. 

— Asta nu era aici adineauri ! spusei. 

— Poate că n-am văzut-o noi! zise Joelle. 

— Ba am fi văzut-o, dacă era! insistai. Cărarea trece prin 
faţa prunului. 

— Să fi trecut dincolo de graniţă fără să ne dăm seama ? în- 
trebă Joslle, care pentru prima oară părea îngrijorată. 

Stătui un moment să mă gîndesc. 

— Nu, nu cred! îi spusei. Uite, e scris pe carton. O înştiin- 
ţare oficială ar fi scrisă pe tablă de metal. Şi uite şi o greşeală de 
ortografie. 

Soră-mea nu prea se avea bine cu ortografia... Trebuii să-i 
explic că „veţi“ nu se desparte în două prin linioară. 

— Şi atunci? întrebă pe ginduri. 

— Atunci înseamnă că e cineva care vrea pe orice cale să ne 
îndepărteze de locurile astea. 

Joslle lovi cu piciorul în pămînt. 

— Dar nu au dreptul! Nu ne lăsăm ! Nu e aşa, Jacques? 

Ca şi în alte dăţi, surioara mea nu se lăsa! Fruntea ei dirză 
se înroșise de mînie. Într-un fel, avea ea dreptate. Dar nu e destul 
ca dreptatea să fie de partea ta. Mai trebuie să şi fii destul de tare 
ca s-o aperi. Eram noi în stare de asta ? Cine erau aceia care voiau 
cu orice preţ să ne silească să plecăm din Valea Ferigilor ? Ce-ar fi ca 
sub pretextul — adevărat sau fals — că trecusem de graniţă, 
să tragă asupra noastră ? 

Joellei nici nu-i mai spusei ce-mi umbla prin minte. Ştiam că 
O dată ce şi-a pus ceva în gînd, n-o mai întorci din drum în rup- 
tul capului. Şi apoi, mă urmărea amintirea acelei spaime stupide 
în care ne băgase irrintzina. La urma urmei, poate că e vorba 
numai de o glumă... Ne întoarserăm din nou la uneltele noastre 
şi ne apucarăm de lucru, eu fără nici o tragere de inimă, dar Joclle 
mînioasă şi cu rivnă. Şanţul pe care-l săpasem nu era încă destul 
de adînc, dar se cunoştea bine cum avea să se formeze canalul în 
semicerc pe care va apuca apa.. Nimeni nu ne împiedică pînă la 
amiază, cînd trebui să ne întoarcem acasă. 

În timp ce luam masa, încercai, oarecum stingherit, s-o con-- 
ving pe Joelle că poate ar fi mi bine să inventăm un alt joc. Dar 
soră-mea nici nu voi să audă. Ținea morţiş la insuliţa ei, cu atît 
mai mult cu cît niște „derbedei“, cum îi numea ea, voiau să ne 
izgonească de acolo. 

Nu-i mai spusei de temerile mele, dar ca frate mai mare aveam 
o răspundere. lată de ce, înainte de a porni într-acolo după-amiază, 
ca prevedere, mă informai la domnul Hirigoyen, grădinarul, pe 
unde anume trecea graniţa. 

— Granița ? răspunse mirat grădinarul. Trece tocmai pe acolo ! 

Şi-mi arătă crestele munților. 

Granița era sus de tot, la cîţiva kilometri depărtare de Valea 
Ferigilor. Aşadar, tăbliţa cu greşeala de ortografie se vedea cît de 
colo că era numai o încercare ca să ne sperie. 

Joelle era nerăbdătoare să se înapoieze la şantier. Pornirăm, 
aşadar, într-acolo, dar, ca să spun adevărat, eu mergeam destul de 
în silă. Aveam impresia că inamicul nostru n-avea să se lase cu una, 
cu două şi că, într-un fel sau într-altul, avea să ne-o dovedească. 
Aşa că, deşi mă apucai de săpat, eram cu ochii în patru. 

Şi aveam de ce fi... Nici n-apucarăm să mutăm citeva lopeţi 
de pămînt, că un miriit furios ne îngheţă sîngele în vine. 

“Dinspre stînga, la oarecare depărtare, rînjind şi arătîndu-și 
colții, un enorm cîine ciobănesc alb venea drept înspre noi, tră- 
gînd de lanţ. Ştiurăm dintr-o dată, Joălle şi cu mine, că era Izua, 
Spaima. Din fericire, cîinele nu era în libertate. Doi băicțu îl ţineau 
de scurt în zgardă, abia stăpînindu-l să nu le scape. 

— Izua, culcat ! îi porunci băiatul mai mare. 

Cîinele se supuse dintr-o dată, şi încetind să mai miriie, i se 
culcă la picioare, cu limba scoasă. Cu un suspin de ușurare, Joălle 
și cu mine privirăm potrivnicii din faţa noastră. Îl recunoscurăm 
dintr-o dată pe cel mai mic, cel cu cicatricea din frunte. El era 
cel care ne transmisese pe terenul de „chistera“ al satului mesajul 
lui Bettiri. Era de virsta Jocllei şi avea chipul mai mult dîrz decit 
rău. Era îmbrăcat cu o cămăşuţă cu miîneci scurte şi un pantalon cu 
bretele încrucişate, care îi ajungea numai pînă la jumătatea pulpei. 
Ca şi fratele lui, era încălțat cu espadrile. Dar privirea îmi fu 
atrasă imediat de băiatul mai mare. Părea cu vreun an-doi mai 
mare ca mine. Era gol pînă la briîu, cu pieptul bronzat şi mus- 
culos, iar colierul foarte ciudat pe care-l purta la gît îl făcea să 


42 


pară un adevărat sălbatic. Şi el ne cerceta cu ochi aprinşi și 
sfidători. 

— V-am interzis să călcaţi în Valea Cenuşie ! se hotări să ne 
spună cu asprime. 

— Aşadar, tu eşti Betturi? îl întrebai. 

— Da, eu! En, şi? 

— Parcă ne ofereai prietenie. 

— Cine nu ţine seamă de înştiințarea mea nu mi-e prieten! 
spuse el ca din carte. | 

— Asta e Valea Cenuşie ? întrebai împăciuitor, căci tot gîn- 
deam să-l îmblinzesc. 

Uitîndu-mă în jurul meu, abia atunci mi-am dat seama că 
stratul gros de praf care acoperea ferigile era aşternut peste toată 
valea, dîndu-i o culoare cenuşie, deosebit de tristă. 

— Valea Cenuşie... — repetai. Dar noi nici nu ştiam. Îi ziceam 
Valea Ferigilor. 

— N-are a face numele! spuse tăios Bettiri. Nici un străin 
nu are dreptul să se plimbe pe-aici ! 

— Ce spui! Şi de ce? 

— Asta nu te priveşte! 

— Aşadar, tu ai scos strigătul acela ? 

— Da, eu — zise Betturi. 

— ŞI tot tu ai atirnat pancarda din prun? | 

— Tot eu. Gindeam că o să înţelegeţi să vă cărăbăniţi de-aici. 
Dar nu! lar aţi venit)... 

— El a agăţat pancarda, dar eu am scris-o ţinu să lămu- 
rească băiatul mai mic cu naivitate. 

— Tu să taci, Nani! făcu Bettiri mînios. 

Aflam, aşadar, că cei doi erau fiii vameşului. 

— Ptiu ! făcu Joslle către Nani. Pancarda aceea, băiete, nu-ţi 
face cinste ; ai făcut o greşeală de ortografie !... 

Lui Nani îi veni sîngele în obraz de mînie sau de ruşine şi 
cicatricea păru că ia foc. 

— Tocilară ! îi strigă şi smuci lanţul câinelui. Deodată, jivina, 
care între timp căsca părînd că nu ia în seamă vrajba dintre noi, 
incepu iar să mîrtie. Dar Joclle nu se lăsă: 

— Şi apoi — zise — cu ce drept ne interziceţi voi să ne jucăm 
aici ? Doar n-o fi pămîntul vostru! 

— Ba chiar aşa, ce ştii tu! spuse răspicat Bettiri. lar eu vă 
spun că valea asta e a mea! Şi dacă vă mai prind pe-aici, asmut 
cîinele pe voi! M-aţi înţeles ? 

Cînd zise „cfine“, namila care se uita la noi cu ochi injectaţi 
de sînge îşi arătă colții, parcă să întărească amenințarea lui stă- 
pînu-său. Era, de altfel, ceva în înfăţişarea lui Bettiri atit de 
sălbatic şi de smintit, încit vedeam bine că dacă n-ajungem la o 
înţelegere, ar fi într-adevăr în stare să ne deâ pradă ciinelui. Cău- 
tam un cuvînt care să-l doară, dar, curios, băiatul ăsta mă atrăgea 
şi nu era chip să simt o dușmănie reală faţă de el. Parc-ar fi ştiut 
ce e cu mine, căci ochii oţeliți şi reci ai lui Bettiri se făcură mici 


și, fapt care mă zăpăci de tot, băiatul izbucni într-un hohot de râs 
dispreţuitor. 

— Haidem, Nani ! Plecăm ! De astă dată or fi înţeles. 

Şi, trăgînd de lanţ, făcu un semn lui frate-său să-l urmeze. 
Supuşi, şi Nani şi cîinele porniră în pasul șefului și stăpinului lor, 
care ne întoarse spatele şi toţi trei se făcură nevăzuți printre 
mărăcinişuri. 

Joclle şi cu mine ne uitam unul la altul, amărîţi şi îngînduraţi, 
cînd deodată auzirăm din nou răsunînd irrintzina, strigătul acela 
sălbatic şi de nedescris, care se potrivea atît de bine cu ochii ce- 
nușii ai lui Bettiri, cu torsul lui gol și colierul acela bizar pe care-l 
purta în jurul gîtului, ca un indian din tribul Sioux. 


Capitolul V 


După un duș rece sub cascadă, Joclle a căpătat un guturai care 
a ţinut-o timp de două zile în pat. Avurăm aşadar timpul să dis- 
cutăm ce ne răminea de făcut în urma întâlnirii cu fiii vameşului. 
Joclle era mai mult ca sigură că niciodată Bettiri n-ar fi îndrăz- 
nit să asmută cîinele pe noi. Eu, dimpotrivă, eram sigur de con- 
trariu. Jolle era convinsă că amîndoi fraţii erau nişte lăudăroşi 
care căutau să facă pe grozavii faţă de nri. Eu, dimpotrivă, soco- 
team că Bettiri şi Nani aveau puternice motive să nu ne lase în 
Valea Cenuşie. 

Dar care motive ? Care să fi fost taina acestei văi, de-o apărau 
cu atîta îndirjire împotriva unor străini ca noi? N-aveam nici o 
idee de ce poate fi vorba şi, prin faptul acesta, nu aveam nici cum 
s-o conving pe Joălle că părerea mea era întemeiată. 

Făcusem rost de la bunicul de o hartă a ţinutului. Valea Ce- 
nușie, bineînțeles, nu figura sub numele acesta ; totuși, locul văii pe 

hartă l-am găsit uşor. Examinind harta, nu deosebea: nimic 
de seamă: o vilcea sălbatică şi atît. Îl descusui mult şi bine pe 
Hirigoyen, grădinarul, care cunoştea cu de-amănuntul toate locu- 
rile, dar n-auzise niciodată de Valea Cenuşie. lar cînd îi arătai 
harta, mă asigură că de cînd e lumea valea aceea a fost nelocuită 
şi nimeni nu ştie să fi existat cîndva acolo nici măcar un teren de 
vinătoare, sau un vad de contrabandişti. 

Tocmai începusem să mă întreb dacă Joclle nu avea cumva 
dreptate şi dacă Bettiri, cu dirzenia lui, nu urmăreşte decît să facă 
pe grozavul, cînd “o întîmplare neaşteptată schimbă tot cursul 
evenimentelor. 

De îndată ce Jofllei îi trecu guturaiul, dădurăm din nou o 
raită prin pădurea din dosul casei. Era o zi foarte caldă şi o plim- 
bare pe sub brazii şi castanii rămuroşi, cu umbră deasă, prindea 
bine. Ţineam să-i arăt şi Jocllei un mic adăpost din crengi, pe care 
îl făcusem în timp ce era bolnavă, într-o poieniţă unde ne duceam 
adesea. Dar, la cîţiva metri de poieniţă, mi se opri inima de spaimă 
cînd auzirăm mai întîi un fel de gemete, apoi văzurăm, printre 
frunzişuri, o namilă albă care se rostogolea prin iarbă. 

— E Izua — şoptii — nu te mişca! 

Înmărmuriţi locului, nici nu mai suflam, ci rămaserăm cu 
Ochii ţintă la cîinele lui Bettiri. Şi de astă dată rupsese lanţul care-l 
ţinea legat ziua de cușcă. 

— Dar cîinele ăsta e bolnav ! spuse deodată Joălle în şoaptă. 

Şi eu îmi dădeam seama că Izua avea mişcări cu totul nefireşti ; 
căsca mare botul, gemînd, şi şi-l freca neîndemiînatic cu laba, parcă 
să scape de ceva care-l făcea să sufere, apoi se tăvălea prin iarbă, 
chelălăind de durere. 

— Dar e bolnav, sărăcuţul ! repetă Joălle ceva mai tare. Bietul 
cuţulică ! adăugă ea cu milă. 

Şi făcu un pas înspre poieniţă. 

— Stai pe loc, Joelle! strigai înnebunit. Să nu te muşte! 

— Crezi tu ? zise Jo&lle fără grijă. Ai să vezi 

Şi înainte de a avea timp să fac cel mai mic gest, alergă înspre 
cline. Nu-mi rămînea decît s-o urmez, în ciuda primejdiei mari în 
care ne băga pe amîndoi prostuţa asta mică de soră-mea. Dar, ciu- 
dat, Izua se uită la noi cum ne apropiem şi nici gînd să se repeadă 
la noi! Ba dimpotrivă, gemea să-ţi rupă inima, şi-şi freca într-una 
botul cu laba, parcă să ne arate unde îl durea. | 

— Bietul Izua, bietul căşel ! îl căina Jotlle, şi începu să-l mîn- 
gîie pe cap fără nici un fel de teamă... Ce e cu tine, drăguţule? 
Unde te doare ? îl întrebă, pătrunsă de milă. 

Simţindu-se mîngiiat, cîinele gemea, dar dădea din coadă. Joălle 
îngenunche şi-i cercetă cu atenţie botul, dar nu văzu nici o rană. 
Îi ridică rînd pe rînd labele, şi ctinele se lăsă supus, dar nu se vedea 
nici urmă de vreun ghimpe. Între timp, cîinele din nou îşi freca 
botul şi căsca gura. 

— O! strigă deodată Joălle — dragul meu, ce prostie ai făcut ? 
Iată ce păţeşti cînd hăpăi o viespe gîndind că e o muscă! Jacques, 
ia te uită ! adăugă apoi. 

Și liniştită, de parcă s-ar fi jucat cu un căţel de catifea, Joelle 
îl prinse de fălci și-i ţinu cu sila botul deschis cîteva clipe. 

Oricit de nebunească mi-ar fi părut fapta ei, tot aruncai O 
privire în gitlejul acela întunecat. Joclle avea dreptate. Sigur că în 
vreme ce cîinele dormita în poieniţă, hăpăind alene muşte, deodată 
în loc de o muscă a apucat între fălci o viespe care înainte să fie 
înghițită a avut timp să-și înfigă acul. Se vedeau foarte bine și 
acul înfipt în cerul gurii, şi umflătura ce i-o făcuse. 

— Vino, Jacques ! Trebuie să-i scoatem acul! zise sora mea. 
Tu ţine-i fălcile, şi eu i-l scot. 

— Eşu nebună! Are să ne muşte, ai să vezi! 

— Mare fricos mai eşti! răspunse Joclle. Nu-ţi fie frică! 
Haide ! Uită-te la el! A înţeles că vrem să-i venim în ajutor! 

Într-adevăr, cîinele îşi alinta capul pe mîinile Jofllei și dădea 
mereu din coadă. 

Să mă facă fricos soru-mea mai mică nu-mi venea de loc la 
socoteală. Cătrănit de supărare, nu-ţi mai dai seama de primejdie. 

— Dacă e aşa, fie! îi zisei. Tu porţi răspunderea de s-o în- 
timpla ceva! 

Şi, cum de durere Izua căscase din nou gura, îi apucai fălcile, 
vorbindu-i mîngiios ca unui copil bolnav. Ciudat, ciinele se lăsa! 
După ce se mai uită o dată atent, Joclle își viri mînuţa în gitlejul 
animalului, cu o îndeminare de m-am minunat, şi scoase acul! 

— Uite-l! strigă încîntată, şi mi-l arătă. 

Ciinele se smulse din strinsoare şi se scutură. Cu toate că-l 
durea încă, se simţea mai uşurat după ce-i scosesem acul. Strănută 
Şi, mai prietenos dectt înainte, începu să ne lingă mîinile la amindoi. 
„_— Eu vezi ? zise Jolle. Nu trebuie să-ţi fie frică de animale ! 
Ele ştiu cînd le vrei binele. 

În sinea mea îmi ziceam că tot mai bine să nu-ţi faci dintr-asta 
o regulă generală şi să te avînţi orbeşte, aşa cum sînt pe cale să 
facă unii inşi neprevăzători. Dar n-avui încotro şi trebuii să admit 
că Joclle avusese dreptate de astă dată. Într-adevăr, Izua, care 
părea că simte din ce în ce mai puţină durere, îşi arăta recunoştinţa 
în felul lui. Sărea în jurul nostru ca să arate ce poate, ba încă 
într-un rind fu gata să mă răstoarne, htrjonindu-se cu mine. 

Fapt e că, ajunşi la frunzarul meu, ne jucarăm atît de mult cu 
cîinele toată dimineaţa, încît, pornind într-un tirziu spre casă, 
nu mai puteam nicicum să scăpăm de prietenul nostru cu patru 
picioare, într-atit ţinea morţiș să vină cu noi. 


+ 
4 4 


A doua zi constatai cu mîhnire că-mi pierdusem busola de 
buzunar. Unde ? Cînd? Cum ? Habar n-aveam. 

Îmi părea rău; cu atit mai rău, cu cît acest dar de la tata 
ne fusese de mult folos, dindu-ne putinţa să ne orientăm ori de 
cite ori ne rătăcisem prin pădure. Joălle şi cu mine ne întoarserăm 
în poieniță cu speranţa să ne găsim busola, dar în zadar. Jo&lle 
era de altfel convinsă că o pierdusem la şantierul nostru din Valea 

Ferigilor. Asta stîrni din nou discuţiile dintre noi. Să ne mai în- 
toarcem acolo sau nu? N-aveam nicidecum poftă să mai dau ochi 
cu băieții vameșului, dar întîlnirea noastră cu cîinele schimbase 
oarecum situaţia. Un ciine este în genere credincios faţă de prie- 
teni. Dar e și mai credincios față de stăpini. Dacă Bettiri l-ar as- 
muţi asupra noastră, ce-ar face animalul? Pînă la urmă însă, 
atît de mult mă preocupa să-mi găsesc busola, încît tot punind 
în cumpănă dacă merită sau nu să încerc, ne-am hotărît să ne luăm 
inima-n dinţi şi să-nfruntăm primejdia de a ne găsi iar faţă-n faţă 
cu Bettiri. 

În amurgul acela cu cer mohorit, valea părea mai cenușie ca 
oricind. Se pregătea o furtună şi o lumină de culoarea pucioasei 
se lăsa peste crestele munţilor năpădite de nori. Căutarăm vreme 
îndelungată busola, dar nu găsirăm nimic. Necăjiţi, ne aşezarăm 
pe stîncă, năpădiți de-o căldură umedă, care ne făcea să asudăm. 
Priveam spre tufişuri. Eram sigur că băieţii vameşului ne pindeau 
toate drumurile și că din moment ce încă o dată n-am ţinut seama 
de avertismentul lor, ei n-au să întirzie să se arate şi să se răfuiască 
O dată pentru totdeauna cu noi. Îi aşteptam cum aşteptam furtuna : 
resemnaţi și în acelaşi timp cu nerăbdare. Începusem şi eu să doresc 
o explicaţie. Citeva picături grele de ploaie căzură stirnind în vale 
un miros de praf. Dar furtuna tot nu izbucni. Deodată, auzirăm 
din depărtare irrintzina. De astă dată Bettiri şi Nani ne anunțau 
că se apropie. Erau, pesemne, foarte siguri de ei; sau poate se 
temeau şi ei de întîlnirea asta hotăritoare şi ne dădeau prilej s-o 
ştergem de-acolo înainte ca să-și pună planul în aplicare. Joălle îşi 
incleştă mîna într-a mea, dar nu ne clintirăm din loc. 

Cei doi băieţi se iviră din hăşiș exact în locul unde-i aştep- 
tam. Ca şi data trecută, cîinele, ţinut de zgardă, mergea înaintea 
lor, adulmecînd o urmă şi mergînd în zigzag. Toţi trei se opriră 
în faţa noastră. 

— Jar vă găsesc aici ? spuse Bettiri, tot gol pină la briu şi cu 
colierul acela ciudat. 

Nu-i răspunsei. 

— Căraţi-vă ! răcni deodată cu o minie sălbatică. Plecaţi, ori 
asmut cîinele pe voi! 

Supus pornirii stăpînului, animalul se zbătea în lanţ, lătrind. 
Dar, ca şi cînd ne-ar fi recunoscut dintr-o dată, lătratul i se pre- 
schimbă într-un fel de scheunat, și începu să se învîrtească în loc, 
dînd din coadă. 

— N-ai decît să-i dai drumul ! îi răspunsei, dar nu mă clintii 
din loc. | 

Uimit de liniştea mea şi nedîndu-şi seama ce se petrecea cu 
ctinele, Bettiri mai încercă o ultimă dată să ne înspăiminte:: 

— Să ştiţi că nu glumesc! spuse cu o voce ce da fiori. Ăsta 
e ctine sălbatic ! În sat i se zice Spaima! Vă sfişie! Ştergeţi-o, ori 
îi dau drumul!... 

Spaima se zbătea mereu să se smulgă din lanţ, dar neastimpă- 
rul lui era din pricina bucuriei. Văzui cum Nan: nu-şi putea explica 
ce se întîmplă cu cîinele, Joălle, pe de altă parte, îl chema cu dră- 
gălăşenie, făcîndu-i semn să vină la ea. Numai Bettiri, în furia lui 
oarbă, nu-şi dădea seama de situaţia falsă în care se afla. 

— Plecaţi, ori dau drumul cîinelui ! strigă din nou, smucind 
de lanţ. 

— Dă-i drumul, ce mai aştepţi? îi spusei tot mai sigur de 
mine. 

Vedeam cum calmul meu îl scotea din fire, dar ce voiam eu 
era să-l fac să-și dea seama de absurditatea miniei şi să-și vină 
în fire. 

— Luaţi-o din loc ! N-auziţi ? ! spuse cu un glas tăios. Nu mă 
împingeţi să fac o prostie! 

— Valea e a tuturor. Nu plecăm. 

— Pentru ultima oară, plecaţi, ori dau drumul cîinelui | 

— N-ai decit! 

Cu faţa ca varul, Bettiri şovăi o clipă și, brusc, dădu drumul 
lanţului. Scăpat din strinsoare, Izua se năpusti peste noi, mai să 
ne dea jos de bucurie, şi începu să ne lingă pe mîlini și pe obraz. 


50 


În viaţa mea n-am văzut mai mare uluire pe faţa cuiva : Bettiri 
făcu ochii mari şi-şi trecu mîna peste obraz să se încredințeze că 
nu visează. 

— Dar... dar... — biigui el. 

— Ei, da — îi răspunsei — după cum vezi. Spaima se înţe- 
lege bine de tot cu noi... 

— Asta mai e una ! izbucni Bettiri, care nu-și credea ochilor. 
Niciodată n-a... Nu, niciodată... Nu se împrieteneşte cu nimeni 
Niciodată Izua... 

N-apucă să sfirşească. Ruşinat, învins, se lăsă jos alături de 
noi. Nu-şi putea lua ochii de la cîine, care alerga de la noi la e: 
dind din coadă, rugîndu-ne parcă să ne împăcăm. Nani rămăsese 
în picioare şi, uluit şi el, făcea cu piciorul rotocoale în nisip. 

— Vezi şi tu — îi spusei, arătindu-i cîinele. El nu ne soco- 
teşte duşmani. 

Bettiri rămase pe gînduri un timp, apoi ridică încet capul; 
un suris fericit îi lumina toată faţa. 

— Ai dreptate — zise. Prietenii ctinelui meu sînt şi prietenii 
mei. Voi nu sînteţi copii răi. Îmi plăceţi. Așadar... 

Se sculă şi-mi întinse mîna. 

— Prieteni ? mă întrebă. 

Mă sculai şi eu şi îi strinsei cu drag mina. 

— Prieteni — îi spusei. 

Nani și Joclle făcură la fel. 

— Aşadar, ne laşi de-acum înainte să dăm alt curs pîriului? 

Bettiri aruncă o privire oarecum ironică la şantierul nostru. 

— Dacă ţineţi, bineînţeles. Dar ce plăcere găsiți într-asta ? 
Dacă aţi vrea... acum, că sîntem prieteni și ctinele vă vrea şi el... 

Şovăi o clipă şi păru că se-nțelege din privire cu frarele 
mai mic. | 

— Noi avem o propunere mai interesantă — zise. 

— Care anume ? întrebă Joclle, veşnic ahtiată să ştie tot. 

— Dar cu făgăduiala să nu afle nimeni — spuse Bettiri. 

— Cu făgăduiala să nu afle nimeni — întări şi Nani. 

— Prin urmare, tot are o taină Valea Cenuşie? 

— Fireşte că are ! Zadarnic n-o păzim noi de nepoftiţi ! 

— .„.„Nepoftiţii sîntem noi ? 

— Şi voi... înainte de a fi prieteni. Dar şi de alţu. 

— Care alții ? 

— Copiii din sat. 

— N-aveşi prieteni printre copiii din sat ? 

— Noi am dori. Dar ei ne urăsc. 

— Vă urăsc? Şi de ce? 

Bettiri se posomori. 

— Din cauza ciinelui — zise. Şi din cauză că tata e vameş. 

Ştiam acum destule despre contrabandişti și vameşi ca să-mi 
dau seama că-l atinsesem unde-l durea. M-am oprit aici. 

— Şi care e taina aceea ? întrebai. Taina Văii Cenuşii ? 

Amiîndoi fraţii se înseninară, după ce se mai înţeleseră o dată 
din ochi. 

— Făgăduiţi să nu spuneţi? 

— Făgăduim ! răspunserăm deodată Joelle şi cu mine. 

— Uită-te la şiragul meu — zise Bettiri. 

— Ciudat ! spusei. Din ce e făcut? 

— Din colți de urs! spuse Bettiri. 

Crezui mai întîi că n-am înţeles bine. 

— Din ce? 

— Din colț de urs — repetă Bettiri. 

— Oh, straşnic! strigă Jotlle, bătînd din palme. Ia să văd! 

Bettiri desfăcu șiragul de la git, iar Joălle şi cu mine ne uita- 
răm de aproape... Nu-ţi venea a crede: era un lung şir de colţi 
perforaţi, atît de groși şi de lungi, încît nu puteau fi decit ai unei 
fiare sălbatice. 

Dintr-o dată, taina Văii Cenușii îmi apăru sub un aspect cu 
totul nou. 

— Doar n-ai să-mi spui că mai sînt urși prin munții ăștia | 
Bunicul meu, care e vînător, mi-a spus că nu mai sînt de loc pe 
pămîntul de aici. 

— Pe pămîntul de aici, nu — zise Bettiri, cu un gest care 
arăta întinderea cît vezi cu ochii — dar sub pămînt, da. 

— Cum, sub pămint? Ce vrei să spui? 

— Ai să vezi! Aveţi cumva o lampă de buzunar ? 

Dădui din cap că da. 

— Atunci veniţi aici miine dimineaţă la ora 9. Aduceţi o 
lampă şi luminări. 

— Şi o fringhie groasă, dacă găsiți — zise Nani. 

— Aşa — spuse Bettiri — nu strică. Şi puneţi-vă haine cît mai 
proaste, altfel au să vă certe acasă că le-aţi murdărit și agăţat... 
lar tu, Joclle, nu e aşa că Joălle te cheamă? Tu ai face mai bine 
să îmbraci un pantalon mai vechi de-al lui Jacques... Bun, stai, ce 
mai e? Da, uitasem: ţine, Jacques, asta e a ta: am găsit-o aici, 
lingă șanț... 

Și Bettiri scoase din buzunarul pantalonului şi îmi întinse bu- 
sola pe care o pierdusem. 

Dar eram într-atît de preocupat de spusele lui şi de pregăti- 
rile pentru a doua zi, încît uita-i să-i mai mulţumesc. Frînghii, lumi- 
nări, colţi de urs... Ce puteau să-nsemne toate astea ? 

Ochii lui Bettiri scînteiau ironici. Acum era el mai tare. Joclle 
şi cu mine încă nu ne dezmeticisem cînd Bettiri, Nani şi ciinele 
plecară de lingă noi și se făcură nevăzuţi prin bălării, strigîndu-ne 
din depărtare să nu uităm pentru expediția de miine o flanelă 
groasă și cîte ceva de-ale gurii. 


Capitolul VI 


Ce s-a mai petrecut la masa din seara aceea nu mai ştiu. Bu- 
nicul îl aştepta pe prietenul lui englez pentru obișnuita partidă 
de şah. Cît despre noi, eram atit de înfriguraţi la gîndul expediţiei 

de a doua zi, încît ardeam de nerăbdare să fim singuri ca să putem 
vorbi în voie, fără teama că ne aude cineva. Aşa încît, de îndată 
ce ne-am luat şi desertul, sub cuvînt că eram morţi de osteneală, 
am cerut voie să mergem la culcare. 

Dintr-unul din geamantane am înşfăcat un pantalon scurt de 
piele pentru munte şi am pus-o pe Joălle să încerce o pereche de 
pantaloni de-ai mei de catifea reiată. Pentru că erau prea lungi, 
Joclle i-a răsfrînt de la gleznă în sus, prinzîndu-i în ace de sigu- 
ranță. Aveam şi flanele groase de lină şi, după ce o cercetarăm, 
văzurăm că şi bateria lămpii de buzunar era în bună stare. Înainte 
de masă cerusem luminări mătuşii Pamparrina. Foarte de treabă, 
ne dădu cîteva fără să insiste prea mult ce facem cu ele, ci doar 
prevenindu-ne să băgăm bine de seamă să nu dăm foc casei. 

Cît despre grădinar — care ne face toate voile — ne dădu fără 
să se lase prea mult rugat o frînghie netedă, de vreo zece metri. 
Aşa că aveam tot ce ne trebuia. Dar în ce scop ? Bettiri ne spusese 
și prea mult, şi prea puţin. Urşi sub pămînt? Auzi vorbă! Doar 
nu era să coboriîm într-o vizuină de urşi! Şi, totuși, eu cu mîna 
mea am atins colții aceia de-o mărime neobişnuită, din care Bettiri 
îşi făcuse şiragul. 

Deoarece putuse să-și facă rost de atiţia fără să i se-ntîmple 
nimic, înseamnă că vinătoarea de urşi pe sub pămînt nu e primej- 
dioasă. Or atunci — şi asta era mai probabil — poate că era vorba 
de altceva !... Da... Dar de ce? 

Joclle şi cu mine discutarăm mult despre ce-ar putea fi vorba, 
dar nici una dintre presupunerile noastre nu ni se părea satisfăcă- 
toare. Pînă la urmă adormirăm un somn foarte agitat. În ce mă 
priveşte, am visat că Bettiri şi cu mine eram piei-roşii şi că vinam 
în Munţii Stîncoşi, nu urşi, ci bizoni, cu arcuri și săgeți. Încăle- 
casem pe deşelate'şi fără scări niște cai murgi şi mergeam în galop 
și chiuind ca nişte sioux, dar de la o cotitură a drumului aproape 
ne ciocnirăm de părinţii mei, care tocmai străbăteau Arizona în 
mașina lor. Ei îmi făcură semn să opresc şi mă certară de felul 
cum eram îmbrăcat. „la ascultă, Jacques — îmi spuneau — ce fel 

de îmbrăcăminte e asta? Ce sînt boielile astea pe faţa ta? Du-te 
şi te spală! Atunci eu le-am declarat cu mîndrie că Bettiri şi cu 
mine sîntem indieni sadea şi pentru a le-o dovedi, le arătam salba 
lui Bettiri din dinţii de urs... 

De teamă să nu întîrziem la întîlnire, ne-am trezit prea de- 
vreme. Avurăm destul de aşteptat pină ce mătuşa Pamparrina să 
coboare la bucătărie. Fuse atîta de mirată că ne vede sculaţi aşa de 
devreme, încît trebuirăm să-i vorbim pe departe că facem o ex- 
cursie şi de aceea plecăm mai de dimineaţă. Ne-a dat masa obişnuită 
şi, la cererile noastre insistente, şi două tartine mari cu şuncă de 
Bayonne. 

Bettiri şi Nani ne așteptau în Valea Cenuşie. De astă dată 
veniseră fără Izua. 

— Bună dimineaţa, prieteni! ne întimpină Bettiri. 

Cuvintul „prieteni“ spus de el îmi încălzi inima. 

— Aţi dormit bine ? întrebă Nani, aproape cu gravitate. 

Încă din prima dată, băiatul ăsta m-a surprins cît e de cum- 
pănit, aproape băţos. Zîmbea rareori şi părea că-şi mestecă de trei 
ori cuvintele în gură înainte de a se hotărt să le rostească. 

I-am răspuns că am dormit bine, măcar că visele mele năstruş- 
nice mă cam dezminţeau. 

Bettiri se îmbrăcase pentru expediţia noastră cu o flanelă 
ruptă. O frînghie cam roasă dar mult mai lungă decit a noastră 
şi-o petrecuse pe după umăr. Făcurăm inventarul echipamentului : 
aveam două frînghii, o busolă, două lămpi de buzunar, şase lumi- 
nări şi o cutie de chibrituri. Bettiri purta înfipt la cingătoare un 
cuţit mare de vînătoare. Arma aceasta impunătoare — în neştiința 
mea cu privire la ce aveau de gînd şi la ce mă puteam aştepta — 
mă neliniști și mă linişti totodată. 

Nani se uită cu milă la îmbrăcămintea noastră : 

—  Bieţii de voi, v-aţi gătit ca nişte prinți! Ştiu c-o să miîn- 
cați o papară acasă! 

— Ce spui ? Și de ce? 

— Pentru că mergem de-a buşilea. Şi încă prin mocirlă. O să 
vă întoarceţi plini de noroi. 

Făcui o mutră jalnică şi mă scărpinai în cap, mai mult ca să-i 
răspund la grija ce-mi ducea. Dar ştiam bine că acasă n-am să 
mănînc o papară numai pentru atit. 

— Nu-i nimic! îi spusei. Mă descurc eu! 

— Dacă e aşa, la drum! hotări Bettiri. 

El porni în frunte, iar noi după el, unul cîte unul, ca indienii. 

Unde ne ducea ? Ştiam doar că aventura începuse și simţeam 
cum îmi bate inima de emoție. 

Merserăm un timp în susul piîriului, apoi Bettiri apucă pe 
o potecuţă rîpoasă, de-a lungul coastei muntelui. Urcușul nu era 
greu, dar drumeagul era atît de năpădit de mărăcini, încît uneori 
Bettiri trebuia să ne deschidă drum cu cuțitul de vinătoare. Ajun- 
serăm pe un tăpşan mic și stincos. Acolo, ghidul nostru se opri în 
faţa unei tufe de ienupăr. 

— Aici e! zise. Eu intru întîiul, după mine Jodlle, apoi tu, 
Jacques, iar Nani încheie convoiul. 

— Unde să intrăm ? întrebai mirat. 

Bettiri îmi arătă tufa de ienupăr. 

Mă uitai lung la tufiş şi-mi trebui un timp pînă să-mi dau 
seama că ascundea cu totul intrarea unei mici grote. Uluit, 
atunci abia înţelesei ce înseamnă „sub pămînt“, cum ne spusese 
noul nostru prieten în ajun. Era vorba să explorăm o grotă. 

Bettiri se şi strecurase printre tufă şi peretele de stîncă ; cu 
un semn ca să-l urmăm, intră de-a bușilea în văgăuna care se 
căsca. Joălle îl urmă fără să şovăie, eu, de asemenea, iar Nani, cum 
fusese hotărît, încheie convoiul. Merserăm pe brinci vreo zece 
metri, printr-un; fel de tunel din ce în ce mai întunecos. Eram sin- 
gurul care purtam un pantalon scurt şi-mi dădeam seama că ţinuta 
mea nu se potrivea nicidecum cu aventura noastră, căci îmi ju- 
puiam mereu genunchii de pietre. Mai înainte, Bettiri își aprinsese 
lampa de buzunar. 

— Băgaţi de seamă ! strigă..De aici încolo începe să fie noroios. 

_ Într-adevăr, înaintam acum printr-o mocirlă viscoasă şi tune- 

lul se lăsa tot mai jos şi se îngusta, silindu-ne uneori să ne tîrim. 

Lutul umed ni se lipea de miini, de haină, şi mi se părea că mă 

înăbuş şi nu mai pot răsufla, iar frînghia din jurul umărului îmi 
stingherea orice mişcare. 

— Gata acum! spuse Bettiri, aflat mult înainte. 

Într-adevăr, după cîteva minute, strimtoarea se lărgi brusc, de- 
venind un spaţiu larg, cît să ne putem ridica în picioare. Aprinsei 
și eu lampa de buzunar, trimițind o rază de lumină pe pereţi. Ră- 
măsei uluit : ceva, ca nişte perdele grele, cu falduri bogate, ca de 
vis, atîrnau din tavan cu un luciu umed. Auzisem vorbind de sta- 
lactite, acele sedimente calcaroase provenite din evaporarea apei, 
dar cum niciodată încă nu coborîsem într-o grotă, acum le vedeam 
pentru întiia oară. 

— Cât e de frumos! strigă Joălle, bătînd din palme. Cît e 
de frumos ! 

— Stinge lampa, Jacques — zise Bettiri. Să facem economie 
de baterie. 

Am stins, dar în aceeaşi clipă Joclle mi se aruncă înspăimîn- 
tată în braţe: 

— Uite, Jacques, uite colo! strigă cu spaimă. Ce e aia? 

Înţelesei spaima Joăllei : sub boltă, doi ochi rotunzi şi fosfo- 
rescenţi erau aţintiţi asupra noastră. 

— A, nimica toată! spuse Nani, ca un cunoscător ce era. 
O bufniță! Sînt multe pe-aici. Vînează lilieci. 

— Ce? Sint lilieci aici, în grotă ? întrebă Joclle, gata să izbuc- 
nească în plins. 

Bettiri și Nani riseră scurt. Cît de nestingheriţi vorbeau şi 
umblau prin peştera asta întunecată ! Ai fi zis că sînt la ei acasă. 
Pe mine, dimpotrivă, golul acela haotic şi întunecos, cu perdelele 
neclintite de stalactite deasupra capului, mă impresiona nespus. 

Nu îndrăzneam nici să mă mişc, vorbeam în şoaptă, ca şi cînd aș 
fi fost într-o biserică. 

— Sînt sute şi sute de lilieci pe-aici — îi spuse Bettiri Jotllei. 
Să vezi, am să-i trezesc !... Ei nu aud, dar sînt sensibili la vibraţiile 
aerului. Atenţie numai, să nu ţi se agaţe în păr, Jocllel! 

Și fără să ţină seamă de împotrivirea Joăllei, îşi dezlănțui de- 
odată formidabilul strigăt irrintzina. Auzit în bezna aceea, izbin- 
du-se din boltă-n boltă şi trimis înapoi de ecou din toate părţile, 
am înţeles şi mai bine spusele bunicului. Acesta trebuie să fi fost 
strigătul omului primitiv, al omului din peşteră... 

Deodată, un stol de lilieci se abătu peste noi, desprinşi din 
bezna de nepătruns a bolților. Filfiiau greoi în jurul nostru, în 
zigzaguri de somnambul. Joclle scotea ţipete scurte de groază ori 
de cîte ori cîte unul din ei îi atingea capul. Dar cu încetul, zbură- 


toarele astea urite se suiră din nou în tavan, unde se adunau în 
chiorchine şi unde — ne aminti Bettiri — dormeau înfăşurate-n 
aripi, cu capul în jos, agăţate cu ghearele de zgrunţurii stîncii. Cind 
venea noaptea (dar cum ştiau că vine ?) porneau în zbor prin gt- 
tuitura aceea îngustă şi ajungeau în pădure, unde vînau gize de 
noapte. Dar de îndată ce se iveau zorile, una cîte una se-napoiau 
în peştera unde locuiau. 

Bettiri părea să-i fi studiat îndelung. Ne mai aminti şi Că 
Liliecii sint mamiferi care-și alăptau puii. După spusa lui, puii trăiau 
cităva vreme agăţaţi de părul mamei lor, care pleca cu ei cu tot 


şi cînd se ducea să vineze afară din peşteră. Dar, după ce-i înţarcă, 
liliecii-mamă nu vor să mai ştie de ei, şi puii sînt siliți astfel să 
zboare şi să-şi caute singuri hrana. Despărțirea, ne spuse Bettiri, 


era destul de dureroasă, căci puii ţipau şi se agăţau cum puteau de 
mama lor. 

Amănuntele acestea o înduioşară pe Jo&lle, care începu să nu 
mai urască aşa pe lilieci. 

— Au şi ei duşmani? întrebă ea. 

— Şi încă cum! spuse Bettiri. Uite, bunăoară, bufniţele. 

Nani se aplecă şi ridică de jos unul din ghemotoacele moi 
risipite pe sol şi de care mă atinsesem şi eu în vreme ce mergeam 
de-a buşilea. 

— Uite — zise — vedeţi din ce sînt făcute? Din păr !... Asta 
e ce scuipă bufniţele. Asta e tot ce mai rămîne din lilieci, din șobo- 
lani şi din şoarecii pe care i-au înghiţit. 

Ridicai capul din colţul de unde se îndreptase mai adineauri 
privirea fosforescentă. Dispăruse, fie că bufnița plecase, fie că avea 
Ochii închişi, ca să doarmă în întunecimea aceea care pentru ele 
însemna plină zi... 

— Haidem — spuse Bettiri — întîrziem şi mai avem drum, 
nu glumă! 

Drum... aveam să mergem, aşadar, pe sub pămint de parcă 
ne-am fi plimbat pe Champs-Elysces? Pe moment, nici nu-mi 
veni a crede. De fapt, unde aveam să mergem? 

Sala asta, asemenea unui dom, nu era un loc închis? Unde 
mai avea să ne ducă Bettiri? Căutai pe pipăite mina Jodllei şi 
mă aplecai, şoptindu-i: 

— Nu ţi-e frică? 

— Nu — îmi spuse tot în şoaptă. E mult mai pasionant decit 
să schimbi cursul unui pîriu, nu? 

Ceva mă neliniştea: dacă înaintînd mereu prin întuneric, 
făceam vreo imprudenţă, cam de ce natură ar fi putut fi? Dar 
cum Jocllei nu-i era teamă... 

Bettiri trecuse din nou în fruntea coloanei noastre. Străbă- 
team acum sala stalactitelor în lung ; dar iată că spaţiul se îngus- 
tase şi eram gata să ne lovim de pereţi. 

Şi, totuşi, nu! Raza lămpii de buzunar a lui Bettiri se-ndreptă 
spre o văgăună adincă. Pereţii se apropie, dar nu se ating. 

— Acum coborim — ne preveni Bettiri' calm. Tu, Jacques, 
și tu, Joâlle, luaţi lămpile. Nani şi cu mine aprindem luminările. 
Noi sîntem obișnuiți. Dar mai întti să legăm bine fringhiile ! 

— Cum! mă înfiorai fără vrere. Trebuie să coborim acolo ? 

— Bineînţeles — zise Bettiri. | 

— Dar, dar e o văgăună... 

Ultimele cuvinte le înginai cu suflarea întretăiată. Din feri- 
cire, ori poate din nefericire, Bettiri păru că nu le aude. Avea de 
petrecut fringhia pe după un piron, pe care cei doi fraţi îl bătu- 
seră în perete în vreo expediţie anterioară. Reuşise să facă un nod 
marinăresc foarte meşteşugit, pe care-l încerca acum, trăgînd de 
el din răsputeri. 

— O văgăună, da, dar nu o prăpastie. Cînd cobori întiia 
oară, cred şi eu că te ia cam cu răcori. Ce zici, Nani? 

Nani zimbi fratelui său mai mare. Aşadar, Bettiri mă auzise 
pregetind şi în loc să mă ia în riîs, el îmi destăinuia prin ce neliniști 
trecuse și el altădată. Începeam să-mi dau seama din ce în ce mai 
mult de curajul acestor băieţi. Mai mult decît atit: felul lor îngă- 
duitor faţă de șovăirea de a cobori în văgăună îmi sporea încre- 
derea în ei, căci îţi arăta cîtă experienţă aveau. 

— Şi acolo, în fund, ce e? întrebă deodată Joille, de care cam 
uitasem. Brrr, tare mă ia cu frig! 

— O să-ți treacă — zise Nani. Frica e de vină. Vrei să iei 
flanela mea ? 

— Nu, nu! se împotrivi Joclle, atinsă în mîndrie. Ai drep- 
tate: mi-e frică, pentru că e întuneric. Și... și... pentru că parcă 
aud ceva... 

Avea dreptate. Şi eu auzeam de citeva clipe ceva ca un mur- 
mur îndepărtat. 

— E şuvoiul de apă — zise Bettiri. Un șuvoi pe sub pămint. 
Acum, ascultaţi-mă bine! Ne lăsăm în jos pe fringhie. Nu sînt 
mai mult de trei metri în jos. Şi după aceea urmează un povirniș 

care coboară pînă la pîriu. Joclle, tu ştii să te laşi în jos pe frîn- 
ghie ? Dacă nu, ne aştepţi aici... 

— Nu, nu! spuse Joclle speriată. Să rămin aici, singură? 
Ce-i trece prin gind? Ştiu să mă las pe fringhie, ai să vezi! De 
cîte ori am făcut asta la şcoală! 

— Atunci, haidem! Eu înainte, apoi Nani, apoi Jacques, şi 
la urmă tu, Joclle! Tu, Nani, bagă de seamă să nu dai foc 
fringhiei ! 

Bettiri îi trecu lampa lui de buzunar Jodllei și, frecînd un 
chibrit, aprinse două lumînări. Bettiri şi Nani apucară fiecare cite 
o lumînare între dinți și Bettiri ne făcu semn să-l urmăm. Îl văzui 
apucînd funia şi dispărînd treptat în văgăună. În rotocolul palid 
de lumină al luminării lui Bettiri, care nu se mai vedea, Nani se 
agăţă şi el de frânghie cu miinile şi cu picioarele şi, ager ca o mai- 
muţă, se făcu şi el nevăzut. 

— Acum tu, Jacques! mă strigă Bettiri, cu o voce ce-mi 
păru că vine de departe. 

Inima îmi bătea să-mi spargă pieptul. Totuși, era acum vag 
luminat și asta îl făcea mai puţin spăimos. 

Îmi fixai lampa de buzunar la cingătoare şi mă lăsai şi eu în 
jos pe fringhie. N-am apucat să ajung jos că Joclle, grăbită să ne 
ajungă din urmă, cobori şi ea. Bettiri şi Nani ne ajutară să ne prop- 
tim bine pe picioare. La cele patru lumini mi-am dat seama că 
ne aflam pe virful unei movile, a cărei coastă cobora pînă-n adîncul 
unei cavităţi enorme, într-o pantă oarecum lină. Această a doua 
incintă era și mai mare decit prima şi-mi inspira un simţămînt 
ciudat de tristeţe, dar şi de exaltare. Același simțămint îl încer- 
casem şi mai demult, în copilărie, cînd, într-o vacanţă în Bretania, 
am văzut întiia Oară oceanul : aceeaşi impresie copleşitoare că nu 
sînt decit un fir de nisip în faţa unei imensități mişcătoare şi in- 
finite, dar în acelaşi timp şi bucuria că trăiesc și o pot contempla. 
Ei, da, apariţia aceasta, asemenea unei catedrale scufundate, m-a 
făcut să uit cu totul pentru moment că joaca noastră se preschim- 
base în aventură, iar aventura putea duce către un ţel... 

Dar Bettiri mă aduse la realitate: 

— Haidem, Jacques, nu e timp de visat ! Trebuie să coborim ! 
Ţineţi-vă de frînghie ; mai încolo am scăpat de greu! 

Ţinindu-ne cînd şi cînd de friînghie, coborirăm povirnișul 
printre prăvălituri de stînci şi trunchiuri groase de copaci putre- 
zite. Apoi, povirnişul devenind mai lin, lăsarăm frînghia. 

În vreme ce îmi luminam drumul, zării deodată oase şi un 
corn de cerb. Joălle îmi apucă braţul şi amindoi ne aplecarăm peste 
sărmanele rămăşiţe ale unei vietăţi. Simţeam cum soru-mea gindea 
la fel ca şi mine: „E mai uşor să pătrunzi în străfundul acesta 
groaznic, decît să ieşi din el“. Văzînd că întirziem atîta la sche- 
letul acela, Bettiri ne făcu semn să venim. 

— Nu e cine ştie ce! ne spuse cu un aer blazat. Un cerb 
căzut în prăpastie şi care şi-a frînt gîtul!... 

Eu, unul, gîndeam, dimpotrivă, că moartea cerbului acesttiia 
era foarte interesantă, dacă n-ar fi decit să te-ntrebi pe unde a 
păr upe în peşteră, ţinînd seama de îngustimea gangului prin care 
noi înşine abia ne strecurasem. 

Dar nu mai avui răgaz să adîncesc problemă, Căci toată aten- 
ţia mi-era încordată de coborişul acela nesfârşit... 

Cîţi metri să fi coborit ? Treizeci, patruzeci, şaizeci de metri ? 
Mi-ar fi fost greu să spun. În orice caz, zgomotul apei curgătoare 
creştea și cînd ajunserăm, în sfârşit, în fundul văii, îmi dădui seama 
că era mai degrabă un puhoi decît un şuvoi. Cursul de apă care se 
rostogolea peste bolovani, în adîncurile beznei, îmi aduse aminte 
frumoasa carte cu legende ale grecilor antici pe care o primisem 
de Crăciun. Oamenii aceia atît de iubitori de viaţă aveau credinţa 
că după moarte sufletele trăiau sub Pământ. Cunoşteau ei locuri 
atit de cumplite ca acesta ? Puhoiul acela, în orice caz, amintea 
de Styx, pe care trebuia să-l treci dus de luntraşul Charon, înainte 
să intri în Infern. 

Dar... Bettiri nu contenea din mers de-a lungul pereţilor de 
stîncă jilavi, pe dreapta. Noi îl urmam cu inima strînsă, înţele- 

gîndu-ne prin semne, căci zgomotul torentului era mai puternic 
şi acoperea vocile. Din ce în ce ne depărtarăm apoi de cursul de 
apă şi-mi dădui seama că ieşisem pe nesimţite din cuprinsul sălii 
aceleia, nemărginite, și ne aflam într-una alăturată : o galerie hao- 
tică, unde fiece pas ne îndepărta de ieşire. 

Deodată, Bettiri, care mergea mereu în fruntea grupului 
nostru, se opri. Îl văzui lăsîndu-se în jos şi plimbind flacăra lu- 
miînării în dreptul picioarelor. Făcui acelaşi lucru cu raza de lumină 
a lămpii mele, şi în aceeași clipă fui cuprins de o extraordinară 
emoție : galeria, pămîntie acum şi prăfoasă, era plină de oseminte 
Şi cranii enorme... 

Uitindu-mi de tovarăşii mei, uitînd și de Jotlle, care părea în- 
grozită la vederea unor schelete de asemenea dimensiuni, înge- 
nuncheai să privesc şi mai de aproape unul din cranii. Constatai 
cu o înfrigurare de nedescris. că avea niște canini de mărimea unei 
banane. Nu mai era nevoie de explicaţiile lui Bettiri. Cu o bruscă 
intuiţie, înţelesesem că aceste cranii erau cranii de urs, dar dintr-o 
specie de mult dispărută, urși mult mai mari şi mai cruzi decît urşii 
din zilele noastre. Da, pentru întîia oară în viață mă aflam în faţa 
unor rămășițe de animale preistorice, nu într-un muzeu de ştiinţe 
naturale, ci într-o adincime încă neştiută de nimeni, pe care doi 
băieţi neînfricaţi o descoperiseră şi pe care nici un savant nu 0 ex- 
plorase încă. 

Aşadar, Bettiri avusese. dreptate: există urşi sub pămînt. 
Gindul că numai noi patru împărtășeam taina aceasta mă umplea 
de mîndrie. Din momentul acela, nici primejdiile coboriîrii în adînc, 
nici ciudăţenia cutremurătoare a locurilor nu mai însemnau nimic. 
Nu mai voiam decît să ştiu. Să știu ce? Care fusese viaţa acestor 
animale cu mii de ani înaintea noastră pe pămînt şi în pămint; 
să ştiu care era flora şi fauna acelor timpuri, dacă omul trăia pe 
atunci şi în ce condiţii. Pe scurt, să ştiu o mulţime de lucruri care 
acum mi-erau necunoscute, dar pe care osemintele acestea îngro- 
pate în adîncimile pămîntului, şi pe care le puteam acum atinge 

nestingherit de nimeni Îmi stîrneau o nemaipomenită dorință de 
a cunoaşte... 

— Ei — zise Bettiri cu o mulţumire pe care nu şi-o mai putea 
ascunde — aşa că face să-ţi dai osteneala? 

— Da, da, de o mie de ori da ! spusei entuziasmat. 

— Ştii — îi spuse Nani Josllei — dacă doreşti dinţi pentru 
O salbă ca a lui Bettiri... 

Un pic şi din cochetărie, Jaălle catadicsi să se aplece şi ea peste 
scheletele la care se uitase pînă atunci cu dezgust. Începurăm să 
căutăm dinţi. Găsirăm cu uşurinţă cîteva zeci, destul pentru un 
șirag serios. Eu însă virii în buzunar unul din colții în formă de 
pumnal. Văzîndu-mă ce fac, Bettiri fu cuprins de îngrijorare. 

— Promite-mi că n-ai să spui nimănui! Promiţi? 

— Promit ! i-am spus. Rămiîne între noi. 

— Haidem, e tirziu — spuse Nani. Să mergem acasă! 

— Dar mai venim aici! 

— Bineînţeles — spuse Bettiri. Cînd vei voi... 

Întoarcerea la suprafaţă se petrecu fără incidente. Făcurăm un 
popas lîngă pirîu, ca să ne mîncăm tartinele şi să bem din apa 
subterană, rece ca gheaţa şi cu un gust calcaros. Suirăm din nou 
povirnişul, apucînd din nou frînghia ce atîrna pe virful movilei. 

Bettiri şi Nani se arătară cît de meşteri erau la gimnastică, 
ridicîndu-se pe funie în sus doar în miini, pînă la marginea de sus: 
a rîpei. Joălle şi cu mine îi urmarăm, dar mai încet, ajutindu-ne 
și cu picioarele. Străbăturăm din nou sala stalactitelor şi trecurăm 
în sens contrar prin strîmtoarea noroioasă. 

Afară, soarele era sus de tot şi cu greu îmi obișnuii.ochii cu 
lumina. Cînd reuşii să văd bine, izbucnii în rîs: de sus pină jos 
eram tot una de noroi. Joslle era mînjită pînă și pe nas şi pe obraji. 
Ne hotărîrăm să stăm puţin la soare, să ne uscăm. Ah, cît de plăcut 
era să simţi raza soarelui pe piele! Întinşi pe iarbă, nemișcaţi ca 
niște şopirle, priveam linia nesfîrşită a munţilor, dincolo de ste- 

jarul rămuros care se înălța spre cer în primul plan. Cît de fru- 
moasă era viaţa pe faţa pămîntului !... Și totuşi, cele citeva ore 
petrecute în adîncuri mă urmăreau. Îmi erau mereu prezente în 
minte ca un contrast, ca o chemare... 

Ne mai curăţirăm un pic şi amîndoi fraţii ne însoţiră din nou 
la „şantierul“ nostru. Această insuliță, neterminată, îmi păru acum 
un joc copilăresc. 

Dar nu visasem oare ? Cobortsem cu adevărat în cumplita vi- 
zuină a monştrilor de odinioară ? Coborisem, desigur, căci sim- 
țeam în buzunar colţul acela fioros şi dinţii, dovada nedezminşită 
că expediţia noastră nu fusese doar un vis. 

— Cind ne mai întoarcem? îl întrebai cu înfrigurare pe 
Bettiri, pe cînd ne luam rămas bun. 

— Cînd vrei ! spuse. Poate poimiîine... 

— Ne-ntilnim aici, la aceeaşi oră? 

— Ne-am înţeles... Dacă n-o să plouă! 

— Aș mai vrea să ştiu ceva: ce nume i-aţi pus voi adincului 
aceluia ? 

Cei doi fraţi se uitară unul la altul, uimiţi. 

— Nici unul, spuse Bettiri. La asta nu ne-am gîndit. 

— Aşi vrea să-i spunem „Grota Urșilor“ ? 

— „Grota Urşilor“ ? Ştii că sună frumos? zise Bettiri. Îmi 
place ! Bine, atunci veniţi aici poimiine, pentru o nouă cercetare 
a Grotei Urșilor !... 

Spunind acestea, făcu un gest cu totul neaşteptat: o pupă 
pe Jotlle. 

— Ai fost foarte curajoasă pentru o fată! îi zise. 

Joclle primi cu plăcere prețuirea, şi se îmbujoră de mulţumire. 

— Foarte adevărat! adăugă Nani. Şi chiar că nu m-aș fi 
aşteptat. 

ŞI, serios ca totdeauna, o pupă și el, cam băţos, pe obraz, drept 
pe locul unde mai era o pată de noroi!... 

Capitolul VII 


Ştiam că acasă n-aveau să ne certe cine ştie ce din cauză că 
ne murdărisem hainele. Teama mea era doar ca noroiul, care nu se 
lua cu una, cu două de pe haine, să n-o stîrnească pe mătușa Pam- 
parrina şi să ne ia la tot felul de întrebări. lată de ce mă gindeam 
să mă folosesc de o descoperire pe care o făcusem cu cîteva zile 
mai înainte. Înspre curte, o scară de lemn ducea spre podul 
casei noastre. Dacă ridicam chepengul podului și ne lăsam în jos, 
pe fringhia pe care o mai aveam petrecută pe după umăr, intram 
într-o cămară mare. Doar o uşă despărțea cămara aceasta de ca- 
mera noastră şi avusesem grijă la plecare să-i trag zăvorul. Aşa că, 
apucînd pe cărarea care ne scotea prin spatele casei, am ajuns în 
odaia noastră fără să ne vadă nimeni. Ne schimbarăm hainele, le 
îmbrăcarăm pe cele de fiecare zi şi apărurăm în faţa mătuşii 
Pamparrina ca nişte pisicuţe care au băut laptele, dar nu le-a rămas 
nici o urmă pe botișor... 

Înfulecarăm dejunul în grabă, dornici să ne vedem singuri și 
să ne uităm mai pe-ndelete la pradă. În cameră, printre obiectele 
casnice obișnuite, colții de urs pe care-i adunasem în peșteră păreau 
și mai exotici, şi mai de necrezut. Am numărat 37 de molari, 
fiecare cît degetul cel mare al Joăllei. Cît despre colț, singurul pe 
care-l luasem, era o mărturie de cît de uriaş trebuie să fi fost ursul 
acela al peşterilor și cît de fioros. Şi, ca să mă asigur şi mai mult 
că totul a fost aievea, m-am gîndit ca să compar lungimea colţului 
adus de mine cu aceea a colţilor ce ieșeau din capul împăiat, ser- 
vind de trofeu în holul principal. Joălle găsi că ideea era inge- 
nioasă. Coborirăm aşadar în vîrful picioarelor la parter. Sora mea 
ședea la pindă, în timp ce eu, cocoțat pe un scaun, începui măsu- 
rătoarea. Nu mai încăpea nici o îndoială: colţul era de două ori 
mai lung și mai gros decît colții de urs din zilele noastre. 

Atunci simţii din nou cum mă sfredeleşte o dorinţă arzătoare 
să aflu cît mai multe despre vieţuitoarele de altădată şi de condi- 

ţiile de viaţă, în genere, care erau pe pămînt în vremile cele mai 
îndepărtate. Pe furiș, începui să silabisesc unul după altul titlurile 
cărților din biblioteca bunicului. Am şi scos din rafturi unele 
din ele, închipuindu-mi că am să dau de vreun volum despre pre- 
istorie, băgat în vreun al doilea rînd de cărți. Dar, vai ! bunicul era 
pasionat de istorie, nu de preistorie. Am găsit o mulţime de tratate, 
memorii și biografii, dar în toate se vorbea doar despre Ţara 
Bască sau despre Istoria Franţei, dar nici unul despre preistorie. 
Cît de rău îmi părea că părinţii mi-erau atît de departe! În alte 
împrejurări ar fi fost de ajuns să-i scriu tatii, pentru ca să am 
cu primul curier cele mai bune lucrări despre subiectul ce mă inte- 
resa. Dacă tata se opunea uneori dorinței mele să am o jucărie, să 
mă duc la vreun spectacol sau să plec în vreo excursie (căci, zicea, 
nu trebuie să cedezi la orice capriciu al unui copil), niciodată nu 
mi-a refuzat o carte pe care o ceream. Da, amarnic de rău îmi 
părea că nu am părinţii lîngă mine, căci pentru nimic În lume nu 
l-aş fi supărat pe bunicul meu cu asemenea cerere. 

Descumpănit şi mîhnit, rătăcii de colo-colo toată după-amiaza 
— în lipsă de ceva mai bun — retrăind împreună cu Joălle toate 
amănuntele expediției noastre de dimineaţă. Depănarăm astfel 
amintirile noastre recente pină-n seară, fără să găsim un răspuns la 
nenumăratele obiecţiuni, presupuneri și ipoteze ce se iveau. 

Dar cu puţin înainte de întoarcerea bunicului, o întîmplare 
fericită făcu să se înfiripe noi speranțe. Domnul Hirigoyen, grădi- 
narul, se dusese pină-n sat, unde se întîlnise cu domnul Felton, 
englezul, prietenul bunicului, iar el ne-a trimis vorbă prin gră- 
dinar că ne poftea, pentru a doua zi, pe Jodlle şi pe mine, să luăm 
O gustare împreună, acasă la el, la Sare. 

Mi-am adus aminte că domnul Felton era nu numai un om 
amuzant, dar şi un vechi arheolog. Poate că aflam de la el şi cîte 
ceva despre preistorie. Sau, măcar avea prin biblioteca lui, pe 
care, nu ştiu de ce, mi-o închipuiam impozantă, ceva volume 
tratind despre preistorie. Ori dacă nu, în cel mai rău caz, tot 
l-aș fi rugat să consulte, de hatîrul meu, Enciclopedia britanică. 

De ea, cel puţin, eram sigur că o are, o dată ce, după cum spu- 
nea grădinarul, citea în fiecare zi cîte un articol din această sa- 
vantă lucrare, în speranța să o termine pînă a nu muri. 

Visam o asemenea 0ază, întocmai ca un însetat în deşert. 
Şi, nerăbdător, număram orele care mă despărţeau de acest izvor 
al ştiinţei, din care speram să mă adăp. 


* 
% + 


Portiţa grădinii scîrții din ţițini: ghemuit lîngă un răzor, 
domnul Felton îşi tundea trandafirii. Ridicînd capul, ne întim- 
pină cu un strigăt: „Hello, Jacques! Hello, Joălle!* 

Plouase de dimineaţă, dar acum soarele se ivise printre nori 
şi mă-ntrebam cum de nu se sufocă prietenul nostru englez, înfo- 
folit, şi acum ca totdeauna, în pledul acela multicolor. 

— Foarte mulţumit că vă văd ! zise, în timp ce noi ne apro- 
piam sfioşi, dindu-i bună ziua. Apoi, ca şi cînd mi-ar fi ghicit 
gîndul, adăugă : La voi nu trebuie pled! Eu cu damned! astea 
de reumatisme !... 

Şi aşezîndu-şi foarfeca de grădină într-o cutie de carton, se 
ridică cu strimbături de durere, frecîndu-și cînd şalele, cînd 
genunchii. 

— Foarte mulțumit că vă văd! repetă el, şi de astă dată 
un zîmbet îi lumină toată faţa osoasă, ca de cal. 

Nu ştiu de ce, dar domnul Felton mi-a fost simpatic încă 
din prima dată. Cu toate că se plingea într-una de reumatism, 
avea în el un fel de sprinteneală, de vioiciune, ceva aproape ştren- 
găresc. Părea că-i observă pe oameni ca printr-o oglindă defor- 
mantă, aşa ca la muzeul Grevin şi, de lumea asta sucită și diformă 
părea că rîde ca de o farsă reuşită. Dar, la urma urmei, poate că 
aceasta e „humour“-ul britanic. 


1 Blestemata (în limba engleză în text). 

— Şi acum, înainte! spuse, cu un gest ca şi cînd ar fi scos 
dintr-o teacă. imaginară o sabie imaginară. Acum vom nimici 
pe inamic! 

Nu avurăm vreme să-l întrebăm :de care inamic era vorba, 
că domnul Felton se şi întoarse către noi, ridicind din sprincene 
şi cu o faţă grijulie: 

— 1 bope, sper că vă place ceai ! zise. 

Noi dădurăm repede din cap şi cînd domnul Felton întoarse 
spatele, îi făcui Joellei cu ochiul ; pariasem cu ea că ne oferă ceai. 

Gazda noastră sui treptele de piatră, traversă terasa (mereu 
drapat cu demnitate în pledul lui şi cu cutia cu uneltele de gră- 
dină sub braţ) şi, deschizînd o uşă mare de sticlă, ne pofti să-l! 
urmăm printr-un coridor cu gravuri de fluturi în culori, deschise 
apoi altă ușă pe dreapta şi ne făcu loc să trecem, cu o plecăciune 
în stilul secolului al XVIII-lea, dar care nu-i prii, deoarece, cînd 
să, se îndrepte de șale, făcu altă strimbătură şi-şi duse miinile la 
spate. 

Intrarăm acum într-un fel de cabinet de lucru. Prin ferestrele 
cu perdele bogate, prăfuite, se vedeau drugii de fier de la ferestre, 
iar mai încolo, arborii din grădină: toţi ceilalți pereţi erau tapi- 
sați cu cărţi. Pc ri: Lirou mare de acaju se înălţau alte vrafuri de 
Cărţi şi mape ..e carton, reviste, hirţii răvăşite şi tăieturi din 
jurnale. Ca mobilă, mai erau un fotoliu turnant în spatele birou- 
lui, două fotolii de piele roasă, din care ieşeau droturile şi un 
clasor negru într-un colţ, în faţa rafturilor. A, uitasem: lingă 
uşă, un soclu pe care era un bust de marmură cu nasul ciobit, 
şi pe jos, mai peste tot, sfărimături de statui. 

Domnul Felton trecu cu grijă peste un capitel de coloană 
şi ne pofti să luăm loc în fotoliile de piele. Dar cînd să ne aşezăm, 
descoperirăm „inamicul“ : o tortă mare, bască, rotundă, din aluat 
de migdale şi umplută cu fructe zaharisite, instalată pe colţul din 
fund al biroului... 

Aşa primire zic şi eu ! Joclle prinse grai şi, văzînd cum dom- 
nul Felton se străduie să prepare ceaiul la un reşou electric cu un 

ceainic cu toartă, se oferi, politicoasă, să-i ajute. Dar domnul 
Felton ridică un deget către cer: 

— Nu — spuse. My dear! Joclle, matale nu ştii cum se pre- 
pară ceaiul. ] am sorry, but? numai prietenul meu japonez Oka- 
kura Kakuzo, prietenul chinez Liu Cen şi cu mine ştim cum se 
prepară ceaiul... | 

Și cu această declaraţie, care nu admitea replică, aprinse 
reşoul, puse deasupra un fierbător plin cu apă şi, ridicînd capacul 
făcut din pămînt ars, ne spuse să mirosim. Fapt e că, deşi nu era 
în el nici ceai, nici apă, simţeai în nări un parfum suav. Cînd 
apa începu să fiarbă, domnul Felton luă cîteva virfuri de linguriţă 
de ceai dintr-o cutie de metal, le dădu drumul în ceainic şi turnă 
încetul cu încetul apa clocotită, mormăind cine ştie ce cuvinte ca 
un descîntec şi, după ce aspiră infuzia în cîteva rînduri, ne servi 
ceaiul în cești de porțelan fin. 

Tot dichisul acesta îi luă cîtăva vreme şi o vedeam pe Joelle 
cum îşi răsucea nerăbdătoare virful codiţelor, cu ochii ţintă la 
prăjitură. În sfîrşit, domnul Felton îl făcu harcea-parcea pe „ina- 
mic“, cu alte cuvinte tăie prăjitura în felii enorme, şi ne lăsarăm 
pradă lăcomiei. Dar între timp, cu toată cinstea pe care i-o făceam 
minunatei prăjituri, gindul mi-era aiurea. Descoperisem într-un 
raft de jos al bibliotecii volumele masiv legate în piele ale Enci- 
clopediei britanice. Mă întrebam îngrijorat cum să aduc vorba 
despre ceea ce-mi stătea pe inimă, cînd domnul Felton, sorbin- 
du-şi îngîndurat ceaiul, mă întrebă dacă urmez la şcoală cursuri 
de limba engleză. I-am spus că da, dar că, din păcate, cunoştin- 
țele mele de engleză sînt destul de reduse. 

— Şi îmi pare cu atît mai rău — i-am spus — cu cît mi-ar 
fi plăcut să citesc unele articole din Enciclopedia dumneavoastră, 
engleză. 


1 Draga mea (în limba engleză în text). 
2 Îmi pate rău, dar... (în limba engleză în text). 

Domnul Felton păru totodată mirat şi oarecum măgulit. 

— Ce spui! zise. Şi ce anume articole te-ar interesa, 
my boy1? 

Îi spusei că mă interesează preistoria, și, profitind de ocazie, 
îl întrebai dacă în timpul săpăturilor arheologice nu i s-a întim- 
plat să dea la iveală schelete de animale preistorice. 

— Vrei să zici fosile ? 

— Da, fosile — întării entuziasmat, fericit că am găsit cu- 
vintul pe care tot încercam să mi-l amintesc în ajun. Fosile de 
urs, de exemplu. 

— De ce de urs? întrebă domnul Felton. 

Mă roşii pînă-n virful urechilor de teamă să nu mă fi trădat. 

— De urs sau de orice alt animal! mă grăbii să-ndrept. 

— Yes, my boy — zise arheologul. Am găsit. Nu o dată. Mai 
ales în ţinutul acesta din Pirinei care, împreună cu Dordogne şi 
alte cîteva regiuni, au fost mult locuite în timpuri preistorice. 
But... nu numai fosile. Şi unelte. Unelte ale omului preistoric. 
I collected them 2. Am o colecţie întreagă... 

Spre surprinderea mea, domnul Felton se aplecă şi deschise 
un sertar al biroului. Şi în mîinile lui osoase, ca prin minune, 
apăru o cutie plată cu capac de sticlă. În această vitrină în mi- 
niatură erau înşiruite peste douăzeci de pietre de forme şi mărimi 
diferite. 

— lată! Cum le numiţi voi? Răzuitoare paleolitice, pri- 
boaie, cuțite. Toate astea, my boy, sînt instrumente cu care omul 
primitiv vina, lucra lemnul şi pielea animalelor acum 30000— 
40 000 de ani. 

Toate pietrele astea le sorbeam din ochi. Erau într-adevăr de 
toate felurile : şi ascuţite, şi tăioase, şi mai puţin ascuţite şi, pe 
toate feţele, şănţuleţe neregulate provenite din cioplituri repe- 
tate. Dar, la urma urmei, nu se poate spune că nu se asemănau 
cu pietrele din zilele noastre. 


1 Băiete (în limba engleză în text). 
2 Le- d în li leză î 
Le-am adunat (în limba engleză în text). 

— Şi ce vă face să credeţi că sînt unelte? întrebai, fără a 
căuta să-mi ascund îndoiala. O 

Domnul Felton surise amuzat. 

— Well — spuse — o rădăcină de pom care ar crăpa un stei 
de piatră ar putea să-i dea unei gresii forma aceasta. Dar cînd 
găseşti zeci, sau poate sute de asemenea pietre în acelaşi loc, este 
very difficult, foarte greu, să mai poţi spune că e din întîmplare, 
mai ales cînd vezi şi miile de țăndări ce corespund întocmai locu- 
rilor din care s-au desprins, şi alteori urme de foc... 

_Privii şi mai atent ceea ce domnul Felton numea răzuitoare, 
priboaie, cuțite. La nevoie, da, parcă ar avea forma unor ase- 
menea unelte. Dar atunci e vorba de niște unelte din cale-afară 
de rudimentare. 

— Şi cum le făceau? Vreau să spun... să fi avut omul pre- 
istoric şi alte unelte cu care... 

— „le-ar fi făcut pe astea? mă întrerupse domnul Felton. 
Nu, my boy! Ştim bine cum făceau. Because today, deoarece 
şi astăzi încă, populaţii care trăiesc tot ca în epoca de piatră în 
Australia, în Africa sau prin alte părţi îşi făuresc uneltele în ace- 
laşi fel : izbesc cu putere un bolovan pe care noi îl numim nucleus, 
de o lespede fixă, foarte dură, cu capete ascuţite. Întîile așchii 
cu tăişuri ascuţite obţinute astfel sînt corectate cu tăvăluguri de 
lemn, de os sau chiar de piatră mai. puţin dură decît cremenea. 

—* Așadar, oamenii preistorici aveau și unelte de lemn? 

— Certainly, desigur ! De lemn şi de os... but, dar după 
atitea milenii, prea puţine din uneltele astea, dintr-un material 
mai fragil decît piatra, s-au păstrat. 

— Milenii... câte milenii, domnule Felton ? întrebai degrabă, 
căci discuţia mă pasiona tot mai mult. 

Gazda noastră scoase un fel de mormăit de mulțumire. Era 
fără îndoială fericit să mă iniţieze într-o ştiinţă care, din fericire 
pentru mine, îi era atit de cunoscută! Ochii lui albaştri se aprin- 
deau de neastîmpăr. 

— Înţeleg, my boy! exclamă. Cu cît eşti mai tînăr, cu atît 
mai mult te pasionează tinereţea omenirii. Şi eu... 

Tăcu o clipă, dus pe gînduri, visînd poate la propria-i tine- 
rețe. Ce vinovat mă simţeam că nu-i puteam destăinui adevăratul 
motiv, cu adevărat temeinic, pentru care mă pasiona preistoria | 

— Today, astăzi — reluă domnul Felton — diferite metode 
geologice şi chiar fizice, yes, radioactivitatea carbonului, de exem- 
plu, permit să se evalueze vîrsta pămîntului la circa un miliard 
de ani... But, dar înttile urme sigure ale omului nu depăşesc, my boy, 
şase sute de mii de ani... 

Ciţiva savanţi — ne spuse domnul Felton — au încercat să 
afirme că omul există încă din epoca terțiară şi că este contempo- 
ran cu mastodontul şi dinosaurul... „It's not impossible !“ nu este 
imposibil — spuse prietenul nostru — dar dovezile de nedezminţit 
lipsesc. Epoca terțiară era caldă, tropicală... Dimpotrivă, în ultima 
perioadă geologică — cea cvaternară — în patru rînduri ghețarii 
au coborit dinspre poli pînă foarte în sudul Europei... şi în patru 
rînduri s-au retras. Pe durata glaciaţiei, clima Lumii Vechi era 
foarte geroasă şi aspră. În perioadele interglaciare se încălzea 
simţitor. 

Apariţia omului trebuie să fi avut loc, ţinind seama de cu- 
noştințele de astăzi, în timpul primei glaciaţii, cea mai veche, 
numită Giinz, între 550 şi 600 de mii de ani înainte de era noas- 
tră, poate chiar mai demult... 

__ Asemenea cronologie fantastică mă uluia. Joelle trebuie să fi 
fost la fel de impresionată ca şi mine de o asemenea incursiune 
în timp, căci întrebă care erau cele mai vechi unelte care s-au. 
găsit. Domnul Felton ne vorbi atunci despre zăcămîntul de elefanţi 
străvechi din 'Torralba, în Spania, unde s-a găsit, carbonizat, virful 
conic al unei lance de lemn şi, contemporan acestei perioade, 
zăcămiîntul de turbă din Clacton on Sea, din Essex, în Anglia, care: 
posedă capătul unui priboi cilindric, tot din lemn. În Elveţia, 
într-o turbă interglaciară, și în Manciuria, într-o turbă cu mamuţi 

şi rinoceri, s-au găsit nişte cioturi de ramuri încrucișate, poate 
rămăşiţe de coşuri împletite... 

— My dear children, dragii mei copii — ne spuse domnul 
Felton — cele mai vechi unelte sînt, poate, de lemn. Faptul acesta 
devine tot mai probabil de cînd etnografia contemporană a stabilit 
existența unor populaţii, Orans-Semang din lava, ale căror unelte 
sînt doar din lemn. Is a pity! Mare păcat că asemenea unelte 
nu s-au putut păstra! 

— O, domnule! exclamă Joslle — şi cum arăta omul pre- 
Istoric ? 

Domnul Felton îşi frecă îndelung bărbia proeminentă. 

— Hm — spuse. Omul din paleoliticul inferior nu era de loc 
frumos. ] se mai zice şi „Omul din Neanderthal“, după localitatea 
din Germania unde s-a găsit întfiul craniu din acest tip de om. Era 
de statură mijlocie, cam 1,60 m, cu craniul destul de mare, faţa 
lată şi... cum le ziceţi voi? da, orbitele ochilor very! în afară, 
foarte dezvoltate, fălcile puternice, bărbia, uite aşa, abia se vedea. 
Gîtul atît de gros şi musculatura formidabilă !... 

Domnul Felton mai mult îl arăta prin gesturi pe omul pri- 
mitiv, decît îl descria. 

— Hm! făcu Jotlle. Semăna cu o maimuţă. Nu? 

— Not exactly ! Nu chiar aşa ! He was bestial, semăna cu o 
fiară, te-ar fi înfiorat! But... era încă de pe atunci un om, om 
adevărat ! 

Şi ne spuse că se descoperiseră fragmente de schelete mult mai 
vechi şi decit ale omului din Neanderthal: savanții posedă vreo 
13 cranii şi fălci de la pitecantropul din Iava şi sinantropul de la 
Su-Ku-Tien din China. Apoi mai este o falcă, ceva mai recentă, 
găsită la Mauer, în Germania. 


Aceste resturi-fosile te fac să te gîndeşti la gorile şi alte 
feluri de maimuțe antropoide mai mult decît cele din Neanderthal. 


Totuşi, şi în aceste cazuri, savanții sînt aproape siguri că este vorba 


1 Foarte (în limba engleză în text). 


78 


tot de oameni. În primul rînd, pentru că maxilarele acelea, deşi 
masive, nu prezentau felul de dinți al maimuţelor mari, anume 
colți lungi, puternici, şi „diastema“ (adică spaţiul liber dintre dinţi 
care face ca incisivii de maimuţă să-şi poată găsi locul corespunză- 
tor în golul din maxilarul opus). În al doilea rînd — şi acest lucru 
e şi mai important — alături de cele mai vechi schelete de pite- 
cantrop şi mai ales de sinantrop, au fost găsite numeroase unelte, 
sălaşuri unde aceşti dintîi oameni întreţineau focul, păstrau unel- 
tele de vînătoare... 

— Ce unelte de vinătoare ? Vînau cumva şi urşi ? 

— Yes, my boy! În paleoliticul inferior omul poate că vina 
urşi, lei, pantere, mamuţi, care erau elefanți păroşi, adaptaţi la 
frig, hiene... 

Toate carnivorele astea, ne spuse domnul Felton, erau pe atunci 
mult mai mari şi mai de temut ca azi. lată de ce în vremurile 
acelea îndepărtate omul era şi vinător, dar în acelaşi timp şi pradă. 
Mai mult decît cu armele încă primitive, el se apăra de marile 
fiare sălbatice prin foc. Şi într-un fel, era şi parazit, mulţumindu-se 
cu carnea pe care n-o mai mincau felinele îmbuibate, sau omorînd 
doar animale mărunte sau bolnave. Puțin cîte puţin, își perfec- 
ţionează armele, capcanele, săgețile, undiţele. Înzestrat cu simţuri 
tot atit de agere ca ale animalelor, dar în stare în plus să observe 
şi să cugete, omul trebuie să fi pus curînd în practică învăţămintele 
dobindite prin observarea îndeaproape a fiarelor sălbatice. El în- 
vaţă să-şi hăituiască prada în locuri accidentate, să stea la pindă 
lîngă vadurile de adăpat, să se unească cu alți vînători ca, împreună, 
să pună la cale bătăi, care-l zăpăcesc pe animal şi-l fac să se arunce 
in vreo prăpastie. 

Mai tirziu, în paleoliticul superior, apar rase noi de oameni, 
mai evoluate, mai deosebite între ele, ca cea de la Combe-Capelle, 
in Dordogne, care aminteşte de rasa etiopiană de azi. Grimaldienii 
din Grota Copiilor sînt de tip negroid. Oamenii Cro-Magnon 
— astfel denumiți după grota în care s-au găsit cinci schelete din 
specia lor — au dat naştere unor grupe foarte importante. Erau 

înalţi de statură, craniul era prelung, arcadele puţin ieşite în afară, 
faţa mică, nasul îngust şi acvilin, bărbia bine pronunţată. Pe scurt, 
semănau mult cu oamenii de astăzi. Uneltele şi armele lor — mai 
ales o dată cu invenţia arcului şi a săgeţii — sînt mai perfecţio- 
nate. Ei organizau bătăi vînătoreşti cu foarte mulţi oameni, ca să 
vîneze elefanţi, cai, reni, zimbri, cerbi, căprioare şi tot felul de pui 
de animale. 

„— Dar pe urşi, domnule, pe urşi cum îi vînau ? 

Şi de astă dată mă arătasem prea înflăcărat să aduc iar vorba 
despre subiectul care ne lega de descoperirea noastră directă și 
care-mi stătea pe suflet. Obrajii care-mi ardeau şi insistența mea 
crescîndă îl făcură pe domnul Felton să mă privească ţintă. Bănuia 
ceva ? Simţea că-i ascund ceva ? Giîndul că m-am trădat cu ceva 
mă zăpăci cu totul. Ca s-o-ndrept, îngăimai cîteva scuze, cîteva 
mulțumiri şi adăugai că, deocamdată, nu-i mai ceream nici o altă 
lămurire, căci se lasă seara şi trebuie să ne înapoiem, ca să nu 
întirziem la cină. 

Oricare i-ar fi fost bănuielile, domnul Felton nu mai spuse 
NIMIC şi se mulţumi cu un fel de hm... hm... Ne mai spuse că stă 
oricînd la dispoziţia noastră să ne dea explicaţii despre arheologie 
şi chiar preistorie, ba chiar — dacă vrem — să ne conducă pe 
„teren“. Nu prea îmi dădeam seama ce înţelegea el printr-asta, 
dar mi se păru că propunerea era o aluzie care mă neliniştea. Cu 
toate acestea, lămuririle pe care ni le dădu despre vinătorile de 
urşi în timpurile preistorice îmi stîrniră şi mai mult avîntul şi 
nerăbdarea. 

Oamenii din era paleolitică, ne spuse, vînează adesea ursul şi 
cu capcane. Aşa, de pildă, în peştera din Tuteil în Aricge, marea 
sală a urşilor se termină printr-un horn vertical, care duce într-un 
fel de puț. Omul a făcut o capcană din această groapă naturală, 
unde coboară apoi şi el, adesea ca să răpună cu totul urșii prăbu- 
şiţi acolo, să-i spintece şi să-i jupoaie. 

Într-o grotă din Germania, la Drachenbălle, urşii erau încolţiţi 
în aşa fel, încît să treacă neapărat printr-un culoar îngust, unde 

vînătorii, ascunși pe după un colț de stîncă, se aruncau asupră-le. 
Aşa se explică fracturile observate pe numeroase cranii de urşi ai 
cavernelor, totdeauna pe stînga, partea dinspre vinători, care nu 
atacau, de altfel, decît animale. tinere pînă la doi ani. Într-alră 
parte, într-o grotă aproape de Triest, craniile de urşi cu parietalul 
spart aveau înfipte în rană cremene ascuţită. Aşadar, animalele 
nu erau omorite cu lovituri de suliță, ci cu o măciucă prevăzută 
cu un ascuţiş de cremene ca la toporişti... 

Aceste ultime precizări deschideau căi noi viitoarelor noas- 
tre explorări. Oare Bettiri și Nani cercetaseră ei mai de aproape 
craniile din grota noastră ? Nu-mi prea venea a crede. Or, acum 
mi se părea foarte cu putință ca fosilele descoperite de noi să dateze 
încă din vremea vînătorilor preistorici. 

Mi-am luat rămas bun de la domnul Felton, atît de îngîn- 
durat, încît am părut mai rece decit s-ar fi căzut. Dar asta nu- 
mai din distracţie, căci pe lingă că-i eram recunoscător, omul 
acesta reuşise să-mi fie chiar drag. 

Închideam tocmai poarta grădinii, 'spunindu-mi că sînt un 
nerecunoscător şi un necioplit, cînd îl auzii pe domnul Felton că 
mă cheamă iar: | 

— Vreau să-ţi mai spun ceva, my boy ! 

Mă întorsei cîţiva paşi, cu inima bătindu-mi mai repede, şi 
mă pregăteam să-i adresez noului prieten un cuvînt cald de recu- 
noştinţă. Domnul Felton, care ne urmărise din prag cu privirea, 
făcu un gest că-l ia cu frig și-și săltă pledul, care-i alunecase de 
pe umăr... - 

— My dear Jacques — spuse cu blîndețe —: eşti sigur că n-ai 
nimic să-mi mărturiseşti ? 

Ochii lui albaştri mă priveau atent şi parcă oarecum mustră- 
tori. Mi-era cu neputinţă să-l mint, oricît m-aş fi legat faţă de 
Betturi. 

— Da — îi spusei, privindu-l în ochi. Am ceva de spus. Ceva 
foarte important. Dar încă nu e momentul. 

Prietenul meu englez îmi puse mîna lui mare şi osoasă pe cap. 
Era un fel de mîngiiere, dar foarte neindeminatică. 

— All right, my boy, all right! Nu te silesc să mi te des- 
tăinuieşti. Dar fii atent ! Să nu faci vreo prostie! Auzi? Fii atent! 

Şi cu asta, mă bătu pe umăr cu drag şi-mi făcu semn s-o ur- 
mez pe Jotclle, care mă aştepta în dreptul tufelor de trandafiri. 


Capitolul VIII 


„Dacă n-o să plouă“ — spusese Bettiri. Ei, dar n-am avut no- 
roc ! Un adevărat potop, care a durat trei zile şi trei nopţi, s-a 
abătut peste toată regiunea noastră. Zadarnic cercetam cerul cu 
privirea în fiece dimineaţă : nori groşi, negri se lăsau peste vale, 
iar ploaia şiroia pe ferestrele pe care ne turteam nasul privind 
afară. Eram prizonieri ai ploii şi ai plictiselii, tot învirtindu-ne de 
colo-colo, în camera noastră sau în camera de musafiri, neştiind 
ce să mai facem. 

Singurul eveniment din aste trei zile nesfirşite a fost o scri- 
soare trimisă din Chicago. Mai primiserăm noi cîteva cărți poştale, 
dar asta era întîia scrisoare lungă de la părinții noștri: 

„Dragii noştri copii — scria tata — după ce ne-am oprit la 
New York şi la Philadelphia, iată-ne la Chicago, chiar în inima 
acestei mari ţări care e Statele Unite. Am admirat zgtrie-norii, 
care sînt impresionanţi chiar dacă nu au frumuseţea clopotniţelor 
zvelte ale catedralelor noastre. Am vizitat universităţile, înconju- 
rate de parcuri splendide şi înzestrate cu laboratoare pe care cer- 
cetătorii noştri le-ar putea invidia. Dar ni s-a părut că pe mulţi 
studenţi îi interesau mai mult terenurile de base-ball decît cursurile 
profesorilor. 

Tehnicieni foarte competenţi ne-au fost călăuză prin insta- 
laţii tehnice atît de automatizate, încît îți dau de pe acum imaginea 
timpului cînd maşinile îl vor înlocui pe om în cea mai mare 
parte din activităţile lui. Şi, totuşi, tehnicienii aceştia nu ne-au 
părut a fi fericiți. Am călătorit pe autostrăzi ultramoderne, 
în maşini de un lux orbitor, am luat dejunul și cina pe moment, 
și am vizionat chiar un film proiectat în plin aer, pe un ecran 
enorm, fără ca pentru atita lucru să ne deplasăm de pe locul nos- 
tru din maşină. În schimb, oamenii din jurul nostru, deşi mîndri 
— pe drept — de nivelul lor de viaţă, de măreţele realizări teh- 
nice din ţara lor, ne-au părut crispaţi, obosiţi şi într-o continuă 
stare de alarmă şi de îngrijorare. Şi mămica voastră şi eu ne-am 
gîndit mult la aceste impresii contradictorii. De unde proveneau ? 
Cred că niciodată nu ne-am dat seama mai puternic ca acum cît 
de mult tehnica și ştiinţa seamănă cu limba omului din fabula lui 
Esop, adică cu o unealtă care îţi poate aduce maximum de bine, ca 
şi maximum de rău. Şi vedeţi voi, copii, că dacă v-o spune asta 
tatăl vostru inginerul, apoi trebuie s-o credeţi ! Mai există încă în 
Franţa o bucurie de a trăi, o artă de a trăi. Mai există încă la noi 
o cultură veche, pe care tehnica modernă trebuie să se împlanteze 
ca un altoi, nu ca un parazit care sufocă copacul şi-i usucă rădă- 
cinile. Cum să atingi idealul acesta ? Cum să integrezi progresul 
tehnic fără să-ţi pierzi spiritul propriu ? Nu e totdeauna uşor de 
înfăptuit. Trebuie, cred eu, să pui tu stăpînire pe tehnică, nu să 
pună ea stăpînire pe tine. Trebuie să obţii maximum de profit de 
la maşină, dar fără să devii tu un simplu apendice al ei. Trebuie 
să cultivi ştiinţele, dar şi artele. Trebuie să respecţi vechile valori, 
nu numai eficienţa şi reușita socială care se traduc prin câştiguri 
in bani sau confort. Trebuie să studiezi Istoria, să aspiri la mai 
multă dreptate, să respecţi omul, dar şi animalele, plantele şi chiar 
priveliştile. Trebuie, mai ales, să alegi o meserie care să-ţi îngăduie 
să duci o viață cum se cuvine, dar să-ţi dezvolţi darurile înnăs- 
cute. O muncă — fie ea şi umilă — cînd este desăvîrşit împlinită, 
încetează de a fi un simplu mijloc, ci este și un scop, 0 vocaţie. 

Participarea la bucuriile creaţiei înseamnă în același timp 0 con- 
diţie a fericirii, dar şi o apărare împotriva exceselor de mecanizare 
din viaţa modernă. 

lată, copiii mei dragi, cîteva cugetări pe care vi le trimit, 
cugetări inspirate de călătoria noastră în ţara aceasta măreaţă și 
fără măsură. Nădăjduiesc că timpul petrecut la Sare să nu vă pară 
prea monoton. Dar şi de-ar fi aşa, tot nu v-aş plinge. Copiii de 
astăzi — voi ca şi ei, dragii mei — sînt prea răsfăţaţi și prea atraşi 
de nenumărate lucruri : vacanțe, călătorii, televiziune, cinema... 
O cură de oarecare plictiseală v-ar prinde bine. 

Vă îmbrățişez cu dragoste, 
Tăticul vostru.“ 


Mama adăugase şi ea în grabă, mai jos: 

„Sper, dragii mei copii, că nu-i faceţi prea multe griji buni- 
cului. Serile sînt uneori reci la munte. Nu uitaţi să vă puneţi 
o haină de lină de îndată ce apune soarele. Şi nu mâncaţi prea 
mult torron. Prăjiturile astea cu aluat de migdale nu fac bine 
la ficat. 

Mama, care vă trimite mii de sărutări.* 


Scrisoarea aceasta venea la timp să ne aducă un val de tandreţe 
care ne lipsea de la plecarea părinţilor. Am fost mişcat mai ales 
de grija pentru noi a mamei. Cit de departe eram totuși de „cura 
de plictiseală“ de care ne vorbea tata ! Şi înfruntam alte primejdii 
decît să răcim sau să facem o indigestie. Dar grija părinţilor ne 
încălzea inimile. lar în cugetările tatii erau unele trăsături în 
care-mi regăseam propriile mele preocupări. Cele cu privire la 
vocaţie, de exemplu... Încă nu îndrăzneam să mi-o mărturisesc cu 
totul, dar hotărtrea mea era luată : aveam să studiez, mai tîrziu, 
preistoria. 

Către seara. ultimei din cele trei zile cu vreme urîtă, ploaia 
încetă şi, de la fereastra noastră, zărirăm un colțişor de cer albastru. 
Rîndunelele cuibărite sub acoperiş zburau pe sus, semn de vreme 
bună. Într-adevăr, a doua zi dimineaţa, pe un cer limpede şi proas- 

păt spălat, munţii se profilau părînd atît de aproape, de parcă 
să-i atingi cu mina. Ziua se anunţa minunată, așa că ne pregătirăm 
în grabă pentru noua expediţie, siguri că ne vom găsi prietenii la 
locul îritîlnirii. 
+ 
+ * 


A 

Bettiri şi Nani ne aşteptau lingă pîriu. Aveau fringhii pe 
umeri, dar păreau încruntaţi. Mă simţeam foarte stingherit, căci 
nu știam care era cauza nemulțumirii lor. Să fi fost noi de vină 
fără să vrem ? Îi jignisem cu ceva fără să ne dăm seama? 

Totuşi, de cum i-am văzut, şi Joălle şi eu ne-am arătat bucu- 
„TOŞI şi i-am întîmpinat cu nespusă dragoste. Şi ei, pe de altă parte, 
ne-au întimpinat cu drag. Atunci? 

Nu mai înţelegeam nimic, şi în vreme ce ne înşiruiam pe că- 
răruia dinspre grotă, aruncam priviri furişe înspre Bettiri. Noul 
meu prieten mergea tăcut şi încruntat. Cît despre Nani, care din 
firea lui era scump la vorbă, înainta cu dinţii şi cu pumnii strînși, 
părînd că merge spre un inamic invizibil. Cum tăcerea devenea tot 
mai apăsătoare, îmi luai inima în dinţi: 

— Ce s-a întimplat, Bettiri? Ce aveţi amindoi de sînteţi așa 
de mohoriţi ? Dacă aveţi ceva împotriva noastră, spuneţi-ne ! Între 
prieteni lămurim uşor. 

— Împotriva voastră n-avem nimic — mormăi Bettiri. 

— Atunci împotriva cui? | 

— Împotriva celorlalți. 

— Care ceilalţi ? 

— Băieții din sat. 

— Dar de ce? Ce v-au făcut? 

— Nimic ! zise Bettiri şi mai întunecat. Voi sînteţi parizieni. 
N-aveţi cum să înţelegeţi lucrurile astea. 

— Om fi noi parizieni, dar sîntem și prietenii voştri — i-am 
spus. Nu ne-aţi destăinuit voi cea mai mare taină a voastră ? Aveţi 
încredere în noi. 

— „Chistera“ e cauza —. zise Nani. 

— Nu înţeleg — zisei. 

— Ți-am spus eu că n-ai să înţelegi — interveni Bettiri. 

— E din cauza meciului de duminica viitoare — lămuri scurt 
Nani. 

— Lasă — îl întrerupse frate-său — la ce bun ! Ei tot nu pot 
nimic |! 

— Între prieteni — răspunsei eu băţos — nu există secrete. 
Cine ştie dacă nu vă pot fi de folos? 

— Este o partidă împotriva băieţilor din Itxassou ; o partidă 
de juniori — zise Nani. 

— Şi voi nu jucaţi? întrebai, căci începeam să întrezăresc 
cum stau lucrurile. 

— Nu! spuseră amîndoi băieţii într-un glas. 

Şi Nani adăugă, arătindu-l pe frate-său: 

— EI trebuie să joace ; eu sînt încă prea mic. 

— Şi te-au exclus? 

— Da — spuse Bettiri, plecînd capul. 

»„Da“-ul acesta trebuie că atîrna greu în cumpănă, căci părvu 
gata să plingă. 

— Da — repetă de astă dată cu arțag — m-au exclus! 

— Nu eşti un jucător bun? 

Nani se întoarse brusc şi mă privi încruntat. 

— E cel mai bun jucător din Sare! exclamă el. 

— Atunci care e motivul? 

— Care, care! Ca şi cînd ar fi aşa de uşor de explicat! Ca 
şi cînd un parizian ar putea să înţeleagă ! 
— Nu vor să-l lase să joace pentru că e fiu de vameş — zise 
"Nani răspicat. | 

Rămăsei pe ginduri, şi pe moment nu mai spusei nimic. Aşadar, 
din nou mă loveam de chestiunile astea misterioase de contrabandă, 
care împărțeau în două tabere învrăjbite pe locuitorii satului, şi 
pare-se şi pe copiii lor. Dar cumpăna nu era dreaptă, căci de o 
parte erau mulţi, iar de cealaltă parte erau doar cîţiva. Chiar dacă 

Bettiri şi Nani nu mi-ar fi fost prieteni, e sigur că avind împo- 
triva lor majoritatea celorlalți copii, ei păreau a fi nedreptăţiți. 

— Dar nu e drept! le spusei. Cine e şeful lor? 

— Şeful cui? întrebă Bettiri. 

— Şeful celorlalți juniori ? 

— E Dominic Curutchague, fiul băcanului. 

— Am să-i vorbesc — spusei hotărît. Am să-i cer să-ţi dea în 
echipă locul ce ţi se cuvine. 

— N-are rost! spuse Bettiri dînd din umeri. Nu-l cunoşti! 
Nici n-o să stea de vorbă cu tine. De altfel, nu-i poate suferi pe 
parizieni. 

— Oi fi eu parizian, dar prin mama mea sînt basc — spusei 
cu mîndrie. Am să-i vorbesc şi am să-l silesc să mă asculte. Ai 
să vezi |! 

Mă miram eu singur de mine, auzindu-mă vorbind aşa. Pentru 
întiia oară îmi revendicam originea bască. Mersesem prea departe, 
simţeam, dar era ceva mai puternic decît mine. Trebuia să intru 
în luptă, întîi ca să împiedic o nedreptate, apoi ca să risipesc mîh- 
nirea din inima prietenilor mei. Prin ce mijloc aveam să-l conving 
pe numitul Dominic să revină asupra hotărtrii, mi-am zis că mai 
am timp destul de gîndire. 

Fapt este că pornirea mea i-a încălzit și pe cei doi băieţi. 
Bettiri mi-a zimbit, luminat, iar Nani, clătinînd din cap cu gra- 
vitate, îşi dădu cu părerea că nu e exclus ca un băiat deştept ca 
mine să-l dea pe brazdă pe un dobitoc ca Dominic şi să-l întoarcă 
pe dos ca pe-o mănușă. Şi cu asta, ca prin farmec, începurăm să 
vorbim toţi odată şi grupul nostru se înveseli din nou. 

Între timp, tot vorbind de una şi de alta, ne apropiarăm de 
grotă. Şi iată-ne din nou în faţa ienupărului care ascundea intrarea. 
Bettiri tocmai se pregătea să se strecoare pe după tufiș, cînd îl 
rugai să amînăm cu cîteva minute coborişul în grotă şi să mă 
asculte. Ne aşezarăm pe iarbă şi le spusei băieţilor toate lucrurile 
pasionante pe care le aflasem despre preistorie, datorită priete- 
nului meu englez. 

Bertiri şi Nani îmi sorbeau cuvintele. Dar cînd am sfîrşit de 
spus, o umbră păru că trece pe chipul frumos al lui Bettiri. 

— "Tu ai norocul să ai cărți — îmi spuse el. Cărţi din care 
Poţi învăţa asemenea lucruri... 

— Cărți despre preistorie încă nu am. Tot ce v-am spus, am 
aflat de la un om foarte învăţat, pe care îl cunoaşteţi bine şi voi 

— Cum ! spuse Bettiri neîncrezător. Cine e? 

— Domnul Felton. 

— Ce? Zănaticul ăla bătrîn ? 

— Dar nu e un zănatic. E un mare arheolog şi care ştie o mul- 
țime de lucruri despre preistorie. Arheologia şi preistoria sînt 
ştiinţe care merg mînă în mînă. 

— Bine, dar făgăduiseşi că n-ai să vorbeşti nimănui despre 
descoperirea noastră ! zise Bettiri indignat. 

— Şi mi-am ţinut făgăduiala ! îi răspunsei cu un suris. Dom- 
nul Felton nu ştie nimic, nici măcar nu bănuieşte că există peştera 
noastră. Dar acum te-ntreb eu : aţi examinat voi vreodată craniile 
urşilor ? 

Bettiri şi Nani se uitară unul la altul uluiți. Clătinară din 
cap. Nu le examinaseră, în orice caz nu pentru a cerceta dacă 
aceste cranii ar putea da la iveală urme de vînători preistorici. 

— Dacă e aşa, haidem ! zisei. | 
» -— Haidem ! răspunse Bettiri cu un avînt înnoit. 

Ca şi data trecută, ne strecurarăm unul cîte unul prin culoarul 
acela care ducea la întiia sală. Mă echipasem mai bine de astă dată : 
pusesem un pantalon vechi, care-mi apăra genunchii. Strimtoarea 
o trecurăm degrabă. Dar cînd intrarăm în încăperea cu stalactite, 
cu toate că nu încetasem să mă gîndesc la ea zile în şir — simţi 
că mă cuprinde aceeaşi emoție în faţa frumuseţii ei pline de taină. 

Fără să înttrziem prea mult în prima sală, lăsarăm în jos frîn- 
ghia şi cobortrăm unul după altul pe ea, prin deschizătura care 
ducea la virful movilei. Bietele noastre lumînări şi lămpi de bu- 
zunar dădeau. o lumină plăpîndă. Prin contrast, bezna grotei era 
tot mai adincă, mai cutremurătoare. Vuietul torentului subteran 

mi se păru şi el mai amenințător. Mi-am zis că apa care se infil- 
trase din ploaia de cîteva zile, poate, umflase puhoiul. Coborirăm 
mai mult de-a berbeleacul povirnișul repede şi-mi dădui seama 
că urechea nu mă înşelase. Puhoiul se revărsase şi întreg fundul 
grotei era inundat. Ca să ne îndreptăm către grota urşilor, trebui 
să ne scoatem încălțămintea. Bălăcind prin apă pînă la glezne, ne 
înşiruirăm pe lîngă peretele de stincă. Mai ridicată şi apărată de 
blocuri de stinci, peşterea urşilor era, din fericire, neatinsă de apă. 
Nu numai solul, dar nici pereţii, acoperiţi de un strat gros de ar- 
gilă, nu prezentau nici urmă de umiditate. Fără îndoială că asta 
era una din cauzele pentru care se păstraseră în așa de bună stare 
fosilele. 

Cu o nerăbdare febrilă mă aplecam asupra craniilor risipite 
ici şi colo, printre alte rămăşiţe de schelete. Cu ajutorul lui 
Bettiri şi Nani le cercetai îndelung unul cîte unul. Unele erau in- 
tacte, puternic înarmate cu colți făcuți parcă să sfarme o ceafă 
de taur. Altele erau mai mult sau mai puţin deteriorate. Dar oricît 
le-aş fi întors cînd pe o parte, cînd pe alta, mi-ar fi fost cu nepu- 
tință să afirm că vreo anume adîncitură sau lipsă din os putea 
proveni dintr-o lovitură de om spre a-l răpune. Trebuie să recu- 
nosc cu părere de rău că cunoştinţele mele de anatomie erau egale 
cu zero. Eram prea neştiutor ca să pot ajunge la vreo concluzie 
din aspectul craniilor pe care le cercetarăm. 

— Ce necaz! spusei dezamăgit. Asta se cheamă osul frontal, 
după cîte ştiu. Dar cum să-mi dau seama dacă o ghioagă l-a spart? 
Ah, măcar de am găsi o bucată de cremene, ca acelea pe care mi 
le-a arătat englezul !... 

— Să căutăm — zise Bettiri. 

Plimbarăm luminile lămpilor şi ale lumînărilor pe sol, cercetînd 
cu de-amănuntul. În zadar! Nu găsirăm decît oase, dinţi şi iar 
oase. Nici urmă de arme paleolitice. | 

Între timp, Joclle — care nu-şi putea nicicum înfrîna dezgustul 
pentru ceea ce numea ea. „rămăşiţe de cadavre“ — era mai mulţu- 
mită să cerceteze cuprinsul peşterii. 

Cu lampa de buzunar în mină tocmai cerceta. peretele de 
stîncă din fund, cînd o auzirăm scoţind un strigăt de uimire. 

— Băieți, veniţi repede încoace ! ne cheamă. Ce poate să-n- 
semne asta ? | 

Intrigaţi, alergarăm într-acolo. Văzui că în locul acela pere- 
tele stîncii avea în spatele lui ceva ca un horn complet astupat 
de o prăbuşire de bolovani. Apropiarăm luminile ca să vedem mai 
de aproape ceea ce ne arăta Jodlle : în argila care acoperea peretele 
erau săpate o mulţime de brazde oblice, dar paralele, de sus în jos, 
cam de la un metru din sus de capetele noastre. Mai în jos, se în- 
tretăiau şi se încîlceau în dezordine. Nu e de mirare că brazdele 
acelea o intrigaseră pe Joălle. Nu puteai să nu-ţi dai seama dintr-o 
dată că nu era ceva firesc. 

— Nu cumva voi aţi zgtriat peretele ?... întrebai într-o doară. 

— Noi? zise Bettiri. Pe aici n-am fost niciodată. Nu e 
aşa, Nani? 

Nani confirmă şi el că cercetase numai cuprinsul unde erau 
fosilele, cu toate că de departe luase oarecum seama ce fel arăta 
peştera. Deodată, îmi fulgeră prin minte. 

— Copii! strigai. Ştiu ce e! Sînt urmele ghearelor de urs. 
Cînd trăiau, se ridicau pe labele dinapoi şi zgîriau peretele. 

— a te uită! spuse Bettiri, uimit de adevărul spuselor mele. 
Dar tu eşti cineva! 

— N-am cine ştie ce merit — spusei — dar am văzut urşi. 
Vreau să spun „urşi de azi, la grădina zoologică din Vincennes. Cînd 
te prefaci că le arunci ceva de mîncare sau cînd se miînie, se ridică 
pe labele dinapoi, țiciie pereţii vizuinii şi mormăie de te cu- 
prind fiorii. | 

— Dar atunci ăştia cît de mari or fi fost! zise Bettiri, cer- 
cetind cu privirea urmele de gheare pe argilă. ' 

Atinsei zgîrieturile cu degetul. Ce mă uimea mai ales, era 
faptul cum de argila aceea uscată păstrase intactă urmele acestor 
animale, care trăiseră cu mii de ani în trecut. Descoperirea asta 
stîrni un nou avînt: începurăm să luăm cu îndîrjire în cercetare 

pereţii, în nădejdea să găsim şi alte urme. Zadarnic ! Nicăieri alt- 
undeva ! Asta mă puse pe ginduri... 

În timp ce, osteniţi oarecum, îmbucam cîte o tartină, aşezaţi 
pe bolovani, gîndurile nu-mi dădeau pace. Mă trezii că vorbeam 
singur : 

— Ciudat, destul de ciudat cum de rictiau urşii totdeauna în 
acelaşi loc... Ceva trebuie să fi fost... Cine ştie dacă în locul acela 
nu adulmecau ceva... Vreo pradă poate... ori poate oameni ? Hornul 
acela poate că nu era astupat pe atunci. Unde răspunde hornul 
acela ? 

Cu piinea în mînă, Bettiri încetă să mai mestece. Cit despre 
Nani, înghiţi pe nemestecate, înveli restul tartinei în ţiplă şi ho- 
tări calm : 

— Mă duc să văd! 

Fără să mai aștepte aprobarea noastră, tuă frînghia de la 
frate-său şi porni cu un pas sigur către fundul peşterii. 

— Nani, bagă de seamă! îi strigă Joălle. 

Uitind şi noi de mîncare, alergarăm toţi pînă la piciorul hor- 
nului. Şi în timp ce-i făceam cît mai multă lumină, Nani aruncă 
spre virful surpăturii fringhia prevăzută cu un cârlig, o dată, 
de două ori, de trei ori. A patra oară, cîrligul se înfipse solid în 
colţul unei stînci. 

— Atenţie, Nani! strigă din nou Joille, tulburată la gîndul 
că băiatul poate să cadă de la o asemenea înălțime. 

Dar cei doi fraţi erau copii ai muntelui, deci căţărători per- 
fecți. Ajutat de fringhie, Nani cînd urca pe peretele vertical al 
unei stînci, cînd sărea de pe un bloc de piatră pe altul. În cîteva 
minute, ajunse aproape de boltă. Îl văzurăm dispărind pe jumătate 
într-o crăpătură, apoi apărînd din nou, încercînd o ieşire prin 
altă parte, şi iar întorcîndu-se. 

La a treia încercare pe care noi o urmăream cu sufletul la gură, 
ne strigă că găsise o ieşire, dar prea îngustă chiar şi pentru el. 

— Ne trebuie unelte ca s-o lărgim! 

— Şi dincolo 'de ea ce e? îi strigă frate-său. 

— Se continuă... şi se lărgește din ce în ce... aşa mi se pare... 
nu-mi prea dau seama... dar simt un şuvoi de aer. 

— Foarte bine, coboară ! îi porunci Bettiri. 

Nani ajunse din nou jos și, cu o mişcare îndemînatică, Bettiri 
liberă fringhia. 

— Ştim acum ce ne rămine de făcut — zise. Aveai dreptate, 
Jacques. Cred că mai e ceva de descoperit dincolo de bolovănișul 
prăvălit. Dar trebuie să ne facem o scară de frînghie şi să ne adu- 
cem ciocane şi dălți ca să lărgim gura trecerii. 

Cît priveşte partea tehnică a expediției, mă conformam î întru 
totul ; Bettiri era un şef adevărat. 

După ce hotărirăm laolaltă ce avem de făcut, nu ne mai ră- 
minea decit să ne înapoiem acasă. Aşa și făcurăm, mulţumiţi, dar 
uzi şi dîrdîind de frig, căci apa pe care a trebuit s-o trecem şi a 
doua oară cu picioarele goale era ca gheaţa de rece. 


Capitolul IX 


Rămăsese stabilit ca Bettiri să ne dea de ştire de îndată ce 
va fi terminat scara de frînghie. Dar zilele treceau şi prietenii 
noştri nu dădeau nici un semn de viaţă. Nu-mi mai găseam astim- 
păr. Acit de greu să fi fost de făcut o scară de frînghie? Toată 
vremea nu mă gîndeam decît la hornul acela care trebuia lărgit 
ŞI, Care, poate, avea să ne dea cheia tainei acelor zgirieturi. Pînă 
la urmă, ca să-mi astimpăr nerăbdarea, mă afundai în citirea unei 
cărţi pe care o găsisem în biblioteca bunicului, şi despre care 
domnul Hirigoyen, grădinarul, îmi spusese minuni. Romanul se 
numea Ramuntcbo şi autorul era Pierre Loti 1. 


1 Scriitor francez (1850—1923). 

Dar citindu-l, nici pe departe nu mă entuziasmai ca grădi- 
narul. Scrierea mi se păru învechită şi imaginea despre Ţara Bascilor 
era mai mult falsă decît adevărată. Mă întrebam, mai ales, pentru 
care motiv acest Ramuntcho, care-şi iubea atît de mult mama și 
logodnica, n-a stat să cumpănească şi s-a apucat de contrabandă 
alături de oameni ştiuţi ca şarlatani. Scena în care Ramuntcho, în 
faţa lumii, chiar pe terenul-de chistera, îşi golește buzunarele ară- 
tind monedele pe care le introdusese clandestin peste graniţă, mi 
s-a părut atît de nefirească, încît l-am întrebat și pe bunicul dacă 
aşa ceva nu e absurd. 

Bunicul meu, care tocmai îşi așeza lingura pe farfurie, își 
ştergea mustaţa cu şervetul. Mi se păru că gestul acesta avea me- 
nirea să-i ascundă un suris. 

— Aş! zise. Ţi-am mai spus cîndva că în regiunile de graniţă, 
oamenii fac contrabandă pentru un cîştig bănesc, dar şi ca să 
arate că nu le pasă, sau că o fac ca pe un sport. 

— Cum un sport? spusei mirat. 

— Chiar aşa. Nu de mult, cîţiva ştrengari din Sare s-au 
vorbit cu alte secături ca ei, spanioli, şi au organizat, ţine-te bine, 
un „cros al contrabandiştilor“ de-a curmezișul Pirineilor. Se acor- 
dau premii cui ar fi trecut cel mai repede munţii cu balotul lui... 

— Ca în Ramuntcbo ? 

— Ca în Ramuntcho, dar cu deosebirea că asta se petrecea 
sub nasul vameşilor şi în prezența ziariştilor, ba chiar, dacă mi-a- 
duc bine aminte, şi a televiziunii. Ştiu că a fost un scandal!... 

— Şi i-au arestat? 

— Da de unde! Vameşii n-aveau nici un motiv legal să-i 
aresteze. Baloturile erau pline de paie. Făceau asta ca să arate că nu 
le pasă. Doar ca să facă pe grozavii, ca Ramuntcho al tău cînd îşi 
goleşte buzunarele în faţa mulţimii. 

Zilele treceau, era vineri, iar duminică trebuia să aibă loc 
partida de pelotă bască, din care Bettiri fusese exclus, ca fiu de 
vameș. Eram foarte necăjit că fără să cumpănesc îndeajuns, mă 

angajasem să intervin la acel Dominic Curutchague, şi apoi, faptele 
de necrezut povestite de bunicul nu-mi prevesteau nimic bun 
pentru asemenea demers. Cît pe-aci să-l rog pe bunicul să stăruie el 
pe lingă băcan ca fiul său să-l primească din nou pe Bettiri în echipa 
de chistera. Însemna să-ncerc mai pe ocolite. Ştiam că bunicul meu 
se bucura de multă vază în tot ţinutul și că intervenţia lui ar fi 
avut urmare bună. Dar pe lingă faptul că mă simţeam totdeauna 
stingherit în faţa bunicului, găseam că nu s-ar cădea din parte-mi 
să fac uz de prestigiul familiei mele într-o ceartă care, la urma 
urmei, ne privea doar pe noi, copiii. Mă hotărti aşadar să-mi încerc 
singur norocul. 

A doua zi, sîmbătă, cum nici Bettiri, nici Nani nu mai dădeau 
semne de viață (sigur că se simțeau mai mult morţi decit vii din 
pricina meciului de a doua zi), întrebai pe grădinar care era 
adresa băcanului Curutchague şi, fără să. mai preget, pornii 
spre sat. | 

În timp ce umblam, îmi făceam fel şi fel de planuri. Luasem 
cu mine, în buzunarul interior al hainei, un creion automat de 
argint cu şase culori, pe care-l primisem în dar de la tata de ziua 
mea. Țineam mult la creionul acesta, dar îmi ziceam că o prietenie 
adevărată merită sacrificii şi mai mari. Eram gata să i-l ofer, în 
schimbul promisiunii că-l va primi din nou pe Bettiri în echipă. 

Găsii băcănia lui Curutchague ; era aproape de piaţa satului. 
Era o prăvălie întunecoasă, cu tavanul jos, de unde atîrnau citeva 
şunci de Byaonne mirosind a mirodenii şi, ciudat, şi a cînepă, şi a 
flori de siminoc veştede. În faţă, lingă vitrină, domnul Curut- 
chague tocmai cîntărea, pe o balanţă veche de bronz, o livră de 
roșii pe care o cumpărase o fetiță negricioasă, cu coşul atît de plin, 
încît era nevoită să-l ţină de toarte cu amîndouă mîinile. Domnul 
Curutchague, în şorţ, cu un nas borcănat ca o pătlăgică, cu faţa 
buburoasă, era tocmai cum mi-l închipuisem. Dar în încăperea 
întunecoasă nu puteam deosebi îndeajuns faţa băiatului, care avea 
ceva de lucru la un butoi în fundul prăvăliei. Eram totuşi sigur că 

e faimosul Dominic, căci grădinarul îmi spusese că în vacanţa de 
vară îi ajuta lui tată-său la prăvălie. 

Cînd singura cumpărătoare plecă, îi spusei domnului Curut- 
chague cine sînt, adăugiînd că aş dori să vorbesc ceva cu fiul său. 

— A! spuse băcanul cu o voce groasă — eşti nepotul dom- 
nului Aguirre ! Foarte onorat, foarte onorat! Bunicul dumitale, 
tinere domn... — dar dindu-şi seama că avea să-mi vorbească de un 
subiect care nu era pentru vîrsta mea, tăcu și luă aminte la mine. 
Aşadar, ai venit să vorbeşti cu secătura de Dominic! Doar n-o fi 
făcut vreo boroboaţă ! Dominic ! strigă mai tare decit era nevoie. 
Vino să dai mina cu nepotul domnului Aguirre!...: 

Văzui cum, de la întiiele mele cuvinte, băiatul din fundul pră- 
văliei se întorsese către noi. Tot timpul cît a vorbit tată-său, nu 
m-a slăbit din ochi. Acum, ocolind tejgheaua, se propti în faţa 
mea, dar fără să-mi întindă mîna, așa cum îi spusese tată-său. 

Mă aşteptasem ca Dominic să semene cu taică-său. Nicidecum. 
Băiatul din faţa mea, mai înalt ca mine cu aproape un cap, avea 
un chip frumos şi grav, ca de arhanghel. Şi Bettiri era frumos, 
dar de o frumuseţe ciudată, puţin sălbatică. Dominic, însă, cu un 
chip de fară cu buze roșii, ochi negri cu o privire adîncă, îmi aminti 
deodată de portretul unui tînăr pictat de Rafael, pe care-l văzusem 
la Luvru. 

Eram atît de surprins, încît cred că şi-a dat seama. Între timp, 
Dominic aştepta calm ca eu să vorbesc întâiul. Cînd mi-am revenit, 
I-am spus: 

— Tu eşti Dominic ? Numele meu e Jacques. Ai vrea să ieşim 
puţin împreună ? Am să-ţi vorbesc. 

— Du-te, du-te cu domnişorul Jacques ! îl îndemnă taică-său. 
Nu am nevoie de tine deocamdată. 

Simţeai o neliniște în glasul băcanului. Dominic, care nu mă 
slăbise din ochi nici o clipă, îşi lăsă tacticos în jos minecile pe 
care şi le suflecase şi-şi puse pe spate un cojocel. leşirăm în stradă 
şi O luarămii înspre drumul care trecea prin faţa azilului de bătrîni. 
În mers, îl priveam cu coada ochiului pe băiat. Se deosebea atît 

de mult de aprigul Bettiri, încît n-ar fi fost de mirare ca şi totala 
deosebire de firi să fi fost una din cauzele neînțelegerii dintre ei. 
În orice caz, însă, Nani se înşela, ori că din înverșunare spunea de 
Dominic că e un dobitoc. Nu, un băiat cu asemenea înfăţişare nu 
poate fi un dobitoc. Mă înşelasem, şi acum nu mai eram sigur de 
mine. Dar înaintasem prea mult ca să mai dau înapoi. 

— Ascultă, Dominic — i-am spus. Sint unul din prietenii lui 
-Bettiri. 

— Da ? zise Dominic, dar nu păru de loc mirat. 

— Bettiri e un bun jucător de chistera ? 

— Da — spuse Dominic, după o scurtă şovăire, fulgerindu-mă 
cu privirea. 

— Atunci de ce l-ai scos din echipa care trebuie să joace 
mîine ? 

— Te priveşte ? 

— Ți-am spus că Bettiri îmi este prieten. Prietenia îţi cere 
îndatoriri, dar și drepturi. 

— Dreptul să te amesteci în treburile altora ? 

— În drepturile prietenului meu — îl îndreptai dirz. 

— Sînt şeful echipei. Dacă l-am eliminat pe Bettiri, e că am 
avut motivele mele. | 

— Motive meschine. Le cunosc. Îl urăşti pe Bettiri pentru că 
e fiu de vameş. 

Dominic îşi înfipse mîinile în buzunare şi merse alături, fără 
a catadicsi să-mi răspundă. Dar nu-i dădui răgaz. 

— E nedrept. Ai necaz pe tatăl lui Bettiri. Nu vreau să ştiu 
pentru ce. Nu mă interesează. Dar te răzbuni pe tată prigonindu-i 
fiul. Asta, pe limba noastră, înseamnă lovitură nepermisă. Nu-ţi 
face cinste. 

De astă dată l-am atins în plin, căci pentru înttia oară îl văzui 
pierzîndu-şi cumpătul. 

— Poţi tu să fii nepotul lui Aguirre, tot un străin ești pentru 
noi. Te trezeşti vorbind ! spuse. Şi apoi, nu e vorba numai de va- 
meş. Dar de ce Bettiri ia totdeauna partea lui taică-său ? 

— Dar tu? Dacă l-ar ataca cineva pe taică-tău, nu i-ai lua 
partea ? 

Dominic se încruntă. O dată în plus, o încasase fără să poată 
riposta. Semn bun. Faptul că totuși nu-l lăsau rece argumentele 
mele îmi dovedeau că are mai multe merite decît credeam. Nu, 
nici vorbă, nu era cazul să-i ofer creionul meu de argint. Era un 
băiat prea subțire ca să se lase cumpărat. Mă simţeam ruşinat că-mi 
trecuse așa ceva prin minte. Dar dirzenia lui nu ceda. Ce altceva 
îmi răminea de încercat ? Constrîns de împrejurări, îmi făceam 
planuri peste planuri. Deodată, îmi veni o idee: 

— Ascultă-mă, Dominic ! La Paris, la liceul Montaigne, unde 
urmez eu, elevii scot o revistă lunară. E citită de tot liceul și de 
toate celelalte licee din Paris. La întoarcere, voi avea de publicat în 
revista aceasta o dare de seamă despre vacanța petrecută la Sare. 
Îţi dau cuvîntul meu de onoare că dacă nu revii asupra hotăritrii 
tale, voi scrie fără cruţare că Dominic Curutchague din Sare este 
un băiat care merită tot disprețul, care asuprește pe ceilalți băieţi 
din motive personale meschine... 

— Ai fi în stare? exclamă Dominic. 

Rămase locului roșindu-se pînă în urechi, cu ochii-n ochii 
mei. În sinea mea tresăltam de bucurie: „Aha, băiatule — îmi 
zisei — te-am atins unde te doare ; ești prea mindru ca să nu re- 
acționezi cînd e vorba să te pună la stilp !“ Şi, simulînd o perfectă 
indiferenţă, îi răspunsei cu fermitate : 

— Şi încă cum! Şi toţi elevii care vor citi revista îşi vor 
spune : „Eu, unul, nu aş vrea să am un prieten ca Dominic!“ Așa 
au să-și spună! 

Dominic îşi reluă mersul. Părea cufundat acum în gînduri 
care-l hărțuiau. Merserăm așa, în tăcere, o bună bucată de drum. 
În cele din urmă, Dominic mormăi: 

— Dar dacă... dar dacă l-aş, rechema pe Bettiri ca să-și reia 
locul în echipă ?... 

— În cazul acela... 

— În cazul acela ce-ai scrie în revista voastră ? 

— Aş scrie că am întîlnit la Sare un băiat cu numele de Do- 
Minic care şi-a învins un sentiment de ură pentru că era o fire 
generoasă şi mîndră. 

— AL scrie aşa ? 

— Da. | 

— Îmi dai cuvîntul tău de onoare? 

— Îţi dau cuvîntul meu de onoare. 

— Şi ai să-mi trimiţi revista? 

— Pe cuvint! 

Dominic rămase multă vreme tăcut. Părea să fie în grea cum- 
pănă. Deodată se hotări : 

— Fie — zise. Ne-am înţeles. Am să-l văd pe Bettiri în după- 
amiaza asta. Am să-i spun că va putea să joace miine împotriva 
băieţilor din Itxassou. Dar ţin să ştii : fac asta nu.pentru că m-ai 
convins, dar pentru că sînt un basc şi nu vreau Ca parizienii să-și 
facă o idee greşită despre basci. - 

— Asemenea sentimente îţi fac cinste! i-am spus. Dar te 
asigur că pe Bettiri, care e și el tot basc, merită să-l stimezi. | 

— Bine, bine, asta om vedea noi mai tirziu. Atunci, ne-am 
înţeles ? | 

— Înţeles — i-am, spus. Ai cuvîntul meu! 

— Şi-mi trimiţi revista ? 

— Îşi trimit revista. 

— Bun, atunci alerg. Mă aşteaptă tata. Asişti miine la 
chistera ? 

— Sigur, vin! 

— Îi vom bate. Îi vom bate sigur, ai să vezi! 

— Mai ales dacă-l aveţi pe Bettiri cu voi ! îi strigai de departe, 
căci Dominic, grăbit să-și ajute tatăl, o luase la fugă. 

Îmi făcu un semn cu mîna şi dispăru la cotitura străzii. N-aş 
putea spune că mi l-am făcut prieten, dar eram nespus de mul- 
țumit că-mi ţinusem cuvîntul față de Bettiri şi că puseșem capăt 
duşmăniei lui Dominic făcînd apel la mîndria de a fi basc. Hotărtt 

lucru, de cîtăva vreme mă simţeam tot mai strîns legat şi mai 
dornic de bunul renume al acestui străin colț de lume în care se 
născuseră parte din strămoşii mei. Şi aceasta fără să uit un singur 
moment că sînt, înainte de toate, francez, şi mai ales parizian... 


Capitolul X 


A doua zi soarele — după ce împrăștie ceţurile dimineţii — îşi 
revărsă razele învăluind în lumină aurie munţii, pădurile şi gră- 
dina. Avea să fie o zi minunată. 

În vreme ce ne luam ca în toate duminicile micul dejun cu 
bunicul sub platanul rămuros, avuserăm bucuria să-l vedem venind 
pe domnul Felton. De astă dată se lipsise de pătura lui multicoloră 
ca pentru cai. Avea guler scrobit, jacheta neagră cu pantaloni 
în dungi gri, şi ar fi arătat cit se poate de elegant dacă o vestă 
groasă de lină, de culoarea gălbenuşului de ou, nepotrivită cu 
restul, nu i-ar fi stricat tot fasonul. 

— My dear friends, dragii mei prieteni ! ne spuse cu un glas 
de tunet Jodllei şi mie. Am venit să vă iau la biserică. 

— Cum, dar... — zisei uimit. Sînteţi protestant |! 

— În Ţara Bască, my boy, toată lumea merge la biserică. 
Catolici, protestanți, şi cei care cred în Dumnezeu, şi cei care nu 
cred. E foarte frumoasă slujba la Sare, ai să vezi ! Numai necredin- 
ciosul ăsta de bunic al vostru nu se duce niciodată. 

Bunicul mormăi ceva neînțeles. Drept e că de patru duminici 
de cînd ne aflam la Sare, domnul Felton era singurul care ne-a 
vorbit de biserică. Or, eu îmi dădusem seama cu cîtă grijă oamenii 
de prin fermele învecinate se duceau la biserică în fiecare dumi- 
nică. Şi mama ne spusese deseori cît de credincioși erau bascii. Că 


100 


tocmai englezul să fie acela care să ne ducă la slujbă, nu mă pu- 
team dumiri. 

— Haidem, haidem ! ne grăbi domnul Felton. Am să vă arăt, 
cu ocazia asta, și ceva foarte important. 

Nu. ne mai lăsarăm rugaţi şi, promiţind bunicului că nu vom 
întîrzia la dejun, ne suirăm în vechea maşină Hotchkiss, deschisă, 
a prietenului nostru englez. 

După zece minute, maşina se şi afla garată .în faţa primăriei 
din Sare, iar noi ne aflam prinşi în mulțimea de credincioşi ce se 
îndrepta spre biserică. Părea că ţinutul întreg se ducea să asculte 
slujba. Bărbaţii erau în haine de sărbătoare, iar femeile în rochii 
negre, cu coafe înalte cu dantelă, ce se lăsa pe spate. 

De cum trecurăm portalul, fusei uimit de fastul din bisericuţa 
de ţară ; altarul, înălțat pe un postament, avea deasupra o timplă 
sculptată cu luciri roşiatice' de aur, policandre de cristal atirnau 
din bolți, grila despărţitoare din fier forjat şi vitrourile erau mi- 
nunate. Statui din lemn pictat înfăţişau pe Maica Domnului şi pe 
sfinți. Văzui cum femeile se separau de bărbaţi. Femeile stăteau în 
genunchi pe bănci anume, pe partea din mijloc, iar bărbaţii se 
suiau în cele două rînduri de galerii din lemn sculptat, de-a lungul 
pereţilor. Joălle rămase aşadar jos, în vreme ce domnul Felton şi 
cu mine ne suirăm în prima galerie. | 

— Ce zici ce bogăţie? îmi şopti arheologul. Pesemne că 
dreptcredincioșilor de pe aici trebuie să Îi se ierte multe. 

Îmi amintii de spusele bunicului cu „crosul contrabandişti- 
lor“. Da, da, probabil că locuitorii aceştia de pe la graniţă nu-şi 
împăcau chiar atît de uşor credinţa cu viaţa de toate zilele. 

— Şi au multe de spus şi la spovedanie — adăugă domnul 
Felton, făcînd cu ochiul un semn plin de tâlc. | 

Orga răsună deodată, plină. de maiestate, umplînd văzduhul 
cu valuri de armonie, iar sus, un cor de bărbaţi cu voci de toată 
frumuseţea începu un cîntec liturgic. 

Serviciul divin se desfășură cu multă solemnitate, dar îmi 
'păru oarecum lung. La un moment dat, avui impresia că cineva 

avea privirea aţintită asupra mea. Ridicai ochii înspre galeria de 
sus şi acolo... întîlnii privirea lui Bettiri, care îmi zimbea, plin de 
bucurie, arătîndu-mi printr-un semn din cap spre cineva. Desco- 
perii la cîţiva paşi de el, din spate, pe Dominic. Aşadar, cei doi 
vrăjmaşi se împăcaseră şi, datorită mie, Bettiri avea să joace chiar 
în după-amiaza aceasta în echipa satului lui. Eram fericit. Îi zimbii 
Şi eu şi, cu un gest discret de felicitare, îmi împreunai amîndouă 
miinile. 

La ieşire, o găsirăm pe Joălle aşteptindu-ne lîngă portal. Cre- 
dincioşii mai zăboveau în micul cimitir ce ţinea de biserică. 

_— Veniţi, dear friends — ne spuse domnul Felton, salutind 
cînd la dreapta, cînd la stînga, cunoştinţe care nu se mirau de 
loc să-l întîlnească la ieşirea din biserică. Veniţi, yo4 will see, o să 
vedeţi ceva specific "Țării Basce : stelele funerare. 

Strecurindu-ne printre rudele morţilor, care stăteau o clipă 
în reculegere Înainte să depună flori pe mormintele celor răposaţi, 
descoperii degrabă că pe mare parte din morminte, în loc de cruci, 
erau coloane funerare numite „stele“, din piatră cenușie şi uneori 
din fier forjat. 

— Priviţi ! zise domnul Felton. Vedeţi gravate pe stelele în 
formă de disc cercuri înconjurate de raze. That is simbolul soarelui. 
Cultul vechi al soarelui, cult păgîn, a supravieţuit aici, cu tot 
creştinismul. i 

— O, dar asta? exclamai deodată, arătind altă piatră fune- 
rară. Dar asta e crucea încîrligată ! , 

— Yes, my boy! E zvastica! It is, e mai veche decit na- 
zismul. Simbolizează roata soarelui. It comes, vine din Orient, din 
noaptea timpurilor. 

Ne plimbarăm cîtăva vreme de.la un mormînt la altul, în- 
cercînd să descifrăm anul sau numele săpate în piatră. Uneori, 
stelele erau vechi de sute de ani; alteori n-aveau nici dată, nici 
nume ; simple pietre cenușii, roase de vreme, modeste, anonime, 
fără vîrstă... 

Simţind că începusem să ne întristăm, domnul Felton schimbă, 
ca să zicem aşa, tactica, şi ieşind cu noi din cimitir, ne pofti să 
luăm o îngheţată, cu condiţia să nu ne stricăm pofta de mîncare, 
lucru care ar fi nemulțumit-o pe mătușa Pamparrina. Învioraţi de 
asemenea propunere, îl liniștirăm spunîndu-i să n-aibă grijă, că 
pofta de mîncare n-are să fie mai mică, şi iată-ne instalaţi pe terasa 
unui han, în jurul a trei splendide felii de îngheţată napolitană. 

Domnul Felton se uită la un ceas mare de aur, pe care-l scoase 
din vestă. 

— Is not late! — zise. Avem timpul să vizităm grotele 
din Sare. 

Era să cad de pe scaun. Grotele din Sare? Ce vrea să spună? 
“Joălle mi-aruncă şi ea o privire alarmată. Fără să-şi dea seama de 
tulburarea noastră, ne spuse că putem să ajungem la grotele din 
Sare cu maşina cam în 20 de minute, şi că făcea să le vizităm, cu 
toate că, după atîta vreme, nu mai rămînea mare lucru de văzut 
în vechile descoperiri preistorice. Joille şi cu mine răsuflarăm 
amindoi, deodată, uşuraţi. Nu, sigur că nu putea fi vorba de ace- 
leaşi grote. Ştiu că trecuserăm printr-o spaimă ! Cum de aflam 
abia atunci că miai era şi o altă grotă, publică să zicem, la Sare? 
Intrigaţi, îl rugarăm pe Domnul Felton să mergem cît mai degrabă. 

Vechea maşină Hotchkiss porni la drum în viteza ei de croa- 
zieră, care pentru nimic n-ar fi depăşit 50 de kilometri pe oră, cu 
toate că prietenul nostru era încleștat de volan ca un naufragiat 
de colacul de salvare. Trecurăm fără ca să mai oprim prin faţa 
Casei Aguirre şi O luarăm la stînga, pe 'un drum de ţară care ocolea 
mai întâi satul, apoi se pierdea printr-un ţinut de tufișuri. 

_ În timp ce mergeam, o mulţime de alte maşini treceau Înaintea 
noastră, venind din mai toate colţurile Franţei, dar mai ales din 
Paris : vilegiaturişti, fără îndoială, care-şi aleseseră ca şi noi aceeaşi 
excursie de duminică. 


1 Nu este tîrziu (în limba engleză în text). 

Îl întrebai pe domnul Feltân dacă mai ştie şi alte grote prin 
ţinutul acela. El ne spuse că Pirineii — munţi calcaroși — erau în 
privinţa grotelor o regiune privilegiată. Mai spuse şi că speolo- 
gia 1 făcuse în ultima vreme mari ptogrese, datorită mai ales lui 
Norbert Casteret, şi că se descoperiseră o mulţime de grote pre- 
istorice. Ne vorbi în special de cele de la Isturitz şi Montespan, 
unde, pe cit se pare, savanții au găsit adevărate comori paleolitice. 
În timpul verilor calde şi secetoase, ne spuse, omul preistoric trăia 
mai bucuros pe margini de rîuri. Adăpostul era atunci redus la 
ultima lui expresie : un fel de corturi înclinate din piei bine prinse 
unele de altele ; corturi din piei, colibe de ramuri. Dar de îndată 
ce venea iarnă, şi mai ales în perioadele glaciare, grotele erau 
foarte căutate, căci în ele se păstra o căldură de circa 10“ şi 14 
faţă de mai puţin de 50" în exterior. După ce a descoperit focul şi 
foarte degrabă după aceea diferitele feluri de a se lumina — torţa şi 
lampa cu grăsimi — omul a putut să umble în voie prin labirinturile 
întunecate ale peşterilor. Cu toate astea, își făcea tabăra mai tot- 
deauna la intrare, în jurul focurilor pe care le lăsau să ardă zi și 
noapte încontinuu, ca să se încălzească şi să îndepărteze vizita ne- 
dorită a fiarelor sălbatice mari. Dar a venit şi ziua în care — ne 
spuse domnul Felton — peştera a încetat să mai fie căutată ca loc 
de adăpost, ci doar ca subterană şi loc de refugiu de moment, ori 
loc de adăpost pentru ceremonii sau desene murale. 

Dar tocmai cînd eram pe cale să-i pun şi alte întrebări, furăm 
opriţi de un post de vamă. Ciţiva vameşi în uniformă scotoceau 
printr-unele. maşini care ne întrecuseră. Unul dintre ei, un om 
cărunt şi voinic, cu ochi ageri, se apropie de noi, dar recunoscînd 
mașina Hotchkiss a englezului, 'îşi duse mina la chipiu şi făcu 
semn domnului Felton să treacă mai departe. Un moment, mi-am 
zis că trebuie să fie tatăl lui Bettiri, dar din felul cum a întrebat 
pe proprietarul altei maşini „dacă n-are nimic de declarat“ am 
înțeles, după accentul lui, că acela era din Toulouse. , 


2 
> 


1 Ştiinţa cercetării peșterilor. 

Zeci de maşini erau parcate la intrarea în grotă. Unii călători 
luau masa pe iarba verde, alţii făceau coadă la casa unde se dădeau 
bilete de intrare. Se vede că domnul Felton se bucura de anumite 
drepturi în calitatea lui de arheolog, căci intrarăm de-a dreptul, 
fără bilete.: Ah, dar grota asta nu semăna de loc cu a noastră! In- 
trarea asta era cît toate zilele : ar fi putut să intre și o locomotivă. 
O placă comemorativă amintea că, fusese vizitată de Napoleon 
al III-lea şi împărăteasa, care-şi petrecuseră vacanţa la Biarritz 
in 1860. S-a găsit cineva care să introducă şi lumină electrică. Ah, 
nu ! Nimic tainic nu se mai păstra. în grota asta! Lume de tot 
felul îmbulzindu-se în urma unui ghid, din sală în sală, toate 
luminate 4 giorno !, cu zeci de becuri, de parc-ar fi fost saloanele 
unui mare hotel. Nu erau nici hrube, nici întunecimi, nici labirin- 
turi stîncoase, nici ropot de piriuri subterane, cu atit mai puţin 
fosile de sălbăticiuni îngrozitoare, care trăiseră cu mii și mii de 
ani în urmă. Joclle şi cu mine eram dezamăgiţi pe de o parte, iar. 
pe de alta fericiţi, ca un om care, stăpînind în taină un diamant 
de toată frumuseţea, ar fi chemat să se încînte de o bijuterie falsă 
dintr-o sticlă banală. 

Lăsînd călăuza şi turiştii să treacă înainte, domnul Felton ne 
arătă locurile unde în secolul trecut fuseseră descoperite unele 
vetre preistorice. Focul întreţinut în permanență nu numai că în- 
depărta fiarele sălbatice, dar îl încălzea pe om şi îi oferea prilejul 
să dea un gust mai bun cărnurilor pe care le perpelea în spuză sau 
pe jeratic. Vetrele erau cînd săpate în lutul argilos şi apoi netezite 
cu mîna, ca apoi adîncitura să fie întărită de foc — cind erau 
zidite din pietre teşite sau din plăcuţe din gresie roşie, care formau 
şi o podea pietruită. În jurul focurilor se concentra o mare parte 
din activitatea locuitorilor din peşteri. La Isturitz, grămezi de 
pietre sînt puse fie ca nişte scăunașe, fie ca un postament. La 
Cueva del Castillo, lingă Santander în Spania s-a găsit alături de 
o vatră 0 îngrămădire de pietre ascuţite, care arată a fi locul unui 


1 Ca ziua (în limba italiană în text). 

atelier de cioplit. S-a aflat chiar la omul preistoric un fel de nă- 
zuinţă spre confort. În Elveţia, pe o înălţime de unde porneau 
vînătorile de urşi, la Wildkirchli, ne spuse domnul Felton, o masă. 
rudimentară fusese făcută din bolovani susţinind alți bolovani. La. 
Drachenloch, în Germania, dulapuri de piatră căptușită cu placă. 
de piatră sau săpate în sol; sigur că slujeau ca dulapuri pentru 
merinde sau rezerve de obiecte preţioase... Dar, cînd venea vara, 
omul 'renunţa deseori la peşteri şi relua viaţa de nomad, urmărind 
animalele ierbivore, vînatul preferat. Atunci se adăposteau din nou 
sub corturi şi în colibe de ramuri... 

Domnul Felton ne povestea lucruri pasionante şi, dintr-o dată. 
grota aceasta electrificată, devenită obiect de curiozitate publică. 
banală, prindea o viaţă nouă în închipuirea mea: oameni bărboşi, 
păroşi, cu braţe vinjoase, îmbrăcaţi în piei de animale, se desprin- 
deau vii din întuneric. Unii perpeleau pe jeratic hălci de reni sau 
de bizoni, alţii loveau cu putere piatră de piatră, pentru ca din 
aşchii de cremene să-şi meşterească uneltele lor primitive; deo- 
parte, alţii răzuiau o piele de tigru, ori desprindeau o încrengătură. 
dintr-un corn rămuros de cerb, ca să-şi facă din el un pumnal, 
ori învățau cum să mînuiască o măciucă sau cum să nimerească cu 
săgeți într-o ţintă. 

Frazele şovăielnice întretăiate de cuvinte englezeşti ale dom- 
nului Felton le auzeam ca prin vis. Dar deodată prietenul nostru se: 
aplecă şi ridică o pietricică. 

— My dear !! strigă. 

" Uimit şi emoţionat, curăţă piatra din mînă cu o altă piatră, 
şi spre uimirea noastră, piatra se preschimba sub ochii noştri într-o... 
SCOICĂ. 

— O scoică, aici ? întrebai, dindu-mi seama cît de neaşteptat 
era aşa ceva, căci eram departe de ocean. 

Cu mîndrie, domnul Felton ne dovedi că are ochi încă buni. 
Scoica asta, pe lingă care atîţi savanţi trecuseră de sute de ori vi- 


1 „Doamne!“ — exclamaţie (în limba engleză în text). 

zitînd grota, fără s-o vadă, era ea singură o mărturie de prezenţa 
omului paleolitic în ţinuturile astea. Într-adevăr, el se hrănea 
adesea cu scoici și peşti. Pescuia fie cu undiţa, fie cu cangea. Dar 
scoicile serveau și ca podoabe. Atit podoabele cît şi veșmintele 
variau în genere după climă. În regiunile cu climă aspră, şi mai ales 
în epocile glaciare, pieile și blănurile erau înnădite una de alta prin 
fibre extrase din vine de ren, și anume, date găuri în piele şi cusute 
cu ace din os găurit la un cap în chip de ureche. Nasturi din os, 
tot perforaţi uneori, alteori gravaţi, şi cozi de cal serveau tot de 
podoabe. În ţinuturile mai temperate, bărbaţii nu purtau adesea 
decit un fel de şorţ pe dinainte, iar femeile fuste în formă de clo-, 
pot, prinse în şolduri. Podoabe se făceau mai ales din scoici şi din 
dinţi, cum încă se mai văd pe la triburile primitive de acum. Într-o 
grotă din Italia, așa-zisă a „copiilor“, s-au găsit briuri cu şiruri de 
scoici, brățări și coliere. În grota de la Cavillon s-au descoperit po- 
doabe din pietre multicolore, din labe de antilopă, din falange şi 
gheare de iepuri și chiar din vertebre de peşte. 

Nevoia asta de podoabe, ne spuse domnul Felton, e ceva ca- 
racteristic omului, căci dacă în regnul animal, mai ales la. păsări, 
podoaba îşi are un sens oarecare, ea e dată de natură, nu e 
un bun însușit. | | 

Tot vorbind, iată că pe. nesimţite făcuserăm înconjurul grotei. 
Micul grup de turiști se şi grăbeau spre ieşire şi capii de familie 
strecurau în mîna călăuzei cîţiva bănuţi. Cînd trecurăm şi noi prin 
faţa lui, domnul Felton făcu gestul să scoată bani. Dar ghidul făcu 
semn că nu: 

— Nu, domnule profesor, dumneavoastră nu! 

Domnul Felton îl bătu atunci prieteneşte pe umăr şi-i spuse 
cu gravitate : 

— Ai dreptate, my dear friend, noi doi sîntem colegi ! 

Prietenul nostru britanic se uită la ceasul lui de buzunar, mare 
cît o ceapă, și ne făcu semn să ne grăbim. Ţinurăm să aflăm dacă 
şi el avea să asiste după-amiază la partida de pelotă bască. Mai în- 
cape vorbă! ne spuse. Nu pierduse niciodată vreo partidă de 

chistera. Nespus de mulţumiţi, ne suirăm în maşină ca maimuţele, 
sărind înăuntru peste ușa maşinii. 

" Pe drum mă gîndii încă o dată la tot ce învăţasem nou din 
viața omului paleolitic în cursul vizitării grotei. Mă uimise mai 
ales cum descoperise arheologul nostru scoica aceea, acolo unde 
oâhii noştri neobişnuiţi nu vedeau decît o piatră : un mic incident 
care-mi trezise nedumeriri Și scrupule. Dacă domnul Felton era 
capabil să mai facă o descoperire în locurile astea de mii de ori 
greblate și răsumblate, ce n-ar fi putut el descoperi în Grota Ur- 
şilor, în grota noastră scumpă, nescormonită încă de ochiul vre- 
"unui savant? 

Gîndul acesta nu-mi dădu pace tot drumul. 


Capitolul XI 


Cînd ajunsepăm pe la ora patru după-amiază în piaţa satului, 
mulţimea se şi îndrepta spre „fronton“. 

' În afara turiştilor care veniseră, cred, de la zeci de poşte de 
primprejur, erau mai ales podgoreni din regiune, locuitori din Sare, 
dar și din diferite sate din Labourd. | 

Joelle şi cu mine eram însoţiţi de grădinarul nostru, pasionat 
de partida care se anunţa „deschisă“, cum spunea el. Domnul 
Hirigoyen, grădinarul, cu bereta lui bască pusă ştrengăreşte pe o 
ureche, nu mai contenea lăudînd echipa satului lui. 

— O să vedeţi cît sînt de tari flăcăii noştri! 

— E o echipă de mare viitor! Le merge faima pe toată 
coasta... Poate şi mai departe. Mare păcat însă : aud că Bettiri, fiul 
vameşului, nu este prezent. pe teren. Nu m-aş mira de loc. E un 
îngîmfat ca şi Gratian, tată-său. Pentru că e un Jucător bun, se lasă 
greu, se crede ajuns... = 


108 


Eram în măsură să ştiu că versiunea lui Hirigoyen era falsă. 
Dar mi-am zis că mai bine să-l las în apele lui. 

— Păcat — stărui grădinarul. Dacă Bettiri nu joacă, cei din 
Itxassou sînt în avantaj încă de la început... Cine să-l înlocuiască ? 
Jean-Baptiste, fireşte, fiul lui Artagmette, fierarul. E voinic şi de 
nădejde Jean-Baptiste, dar bătaia lui nu e atît de sigură ca a lui 
Bettiri. Şi Dominic va trebui să lupte cît doi. 

Ah, Dominic! Grădinarul avea mare slăbiciune pentru Do- 
minic. Ascultindu-l, ai fi zis că Dominic singur ar fi fost în stare 
să-i învingă pe toţi „pelotarii“ din Itxassou care-l aveau totuşi pe 
Pierre Bidegaray, jucător de mare clasă... 

Ascultam distrat! sporovăiala grădinarului, dar cu ochii îl 
căutam mereu pe domnul Felton. Nu-mi fu greu să-l descopăr prin 
mulțimea de lume care suia spre tribune : era tot în jacheta neagră 
şi cu flanela lui de culoarea gălbenuşului de ou, îl puteai vedea. de 
la o poştă. După chemări și semne de departe cu mîna, domnul Fel- 
ton veni să se așeze lîngă noi, nu însă fără să stringă ceremonios 
mîna grădinarului. Auzise şi el că Bettiri n-avea să joace. 

— It's a pity! Ce păcat! ne spuse. N-ar trebui ca certurile 
dintre părinți să treacă şi la copii!... 

De astă dată nu mai putui să tac: 

— Dar Bettiri va juca! 

— De unde ştii ? întrebă grădinarul mirat. 

— Ştiu — spusei roșindu-mă. Şi... şi să știi că nu Bettiri s-a 
retras. Dominic e cel care... 

Tăcui brusc, cu totul fisticit, căci mi se păru că-n ochii gră- 
dinarului citesc un surîs batjocoritor. 

— Aşi văzut, domnule Felton —: se plecă grădinarul peste 
umărul meu — parizienii ăştia micuţi pe toate le ştiu ! 

Le-aş fi spus verde de la obraz tot ce ştiam, dar rolul delicat 
pe care-l avusesem ca să-i împac pe cei doi adversari mă opri. Din 
fericire, chiar atunci un tunet de urale izbucni. 

Uralele se îndreptau către o coloană de tineri, care, trei cîte 
trei, îşi făceau intrarea pe terenul de joc, în frunte cu o mică fan- 

fară de fluiere și tobe. Băieţii erau în cămăși albe, cu pantaloni albi 
şi Încinşi cu eşarfe negre, iar pe cap cu tradiționala beretă bască. 
Fetele purtau fuste largi, cenușii, care fluturau în vînt, și peste 
cămășile albe ca şi ale. băieţilor purtau bolerouri fără mîneci, din 
catifea neagră, care le prindeau de minune. 

În sunetul subţiratic de fluiere, ritmat de tobe, fanfara în- 
cepu un „fandango“. Băieți și fete începură să danseze cu un braţ 
în sus şi pocnind din degete, aci rotindu-se, aci în paşi mărunţei 
şi complicaţi, față-n faţă. Apoi „fandango“ se preschimbă într-o 
farandolă sălbatică în care dansatorii suiră treptele din amfiteatru 
într-un ropot de aplauze. Dar iată că o altă coloană, la fel ca 
prima, îşi făcu intrarea pe teren. După intensitatea sporită a acla- 
maţiilor, înţelesei că de astă dată dansatorii erau originari din Sare. 
În” sunetul de fluiere, băieţii, ei singuri, începură un dans ciudat 
case se desfăşura în jurul unui pahar întors cu gura-n Jos, aşezat 
pe pămînt. Dansatorii se învîrteau în jurul paharului, îl atingeau, 
se suiau chiar pe el, dar fără să-l răstoarne. Era amuzant şi 
fermecător. 

Cînd şi flăcăii din Sare ajunseră pe treptele amfiteatrului, 
copleşiţi de aclamații, intrarea celor două echipe fu întimpinată cu 
Ovaţii nesfîrşite. ii 

Nicicînd n-aş fi crezut că bascii, îndeobşte atît de tăcuţi, de 
cumpăniţi şi gravi, să fie în stare de o bucurie pînă într-atît de ne- 
stăpinită. Joslle şi cu mine uitaserăm de noi în atmosfera aceea 
de entuziasm unanim: strigam, aplaudam, dădeam din picioare 
care mai de care... 

Curînd, îl descoperirăm pe Bettiri printre jucătorii îmbrăcaţi 
în alb și cu splendide veste de catifea roşie, fără mîneci.. Cei şase 
Jucători, care aveau să se înfrunte peste puţin, îşi strinseră miinile. 
Acum, cele două echipe se separau şi jucătorii îşi scoteau vestele. 

Bettiri părea să caute pe cineva cu privirea prin amfiteatru. 

— Bettiri, Bettiri ! strigai în picioare, din răsputeri. 

Bettiri mă zări şi-mi făcu semn cu mîna. Pe noi? Pe Joille şi 
pe mine ne căuta? Spre uimirea mea, văzui că se îndrepta spre 

n0i și cînd ajunse în direcţia treptelor, îşi scoase vesta şi o aruncă 
în sus, atît de îndemiînatic, încît căzu drept pe genunchii Joellei. 
Gestul acesta, prin care ne prefera pe noi dintre atiţia oameni din 
asistență, ne umplu de mîndrie. Bettiri îşi mărturisea în mod pu- 
blic prietenia faţă de noi şi, în taină, recunoştinţa. 

— Apără-te, Bettiri! Apără-te! îi strigai într-un cald elan 
de dragoste. 

Bettiri ne zimbi şi ne mai salută din nou cu un gest cu mîna, 
înainte de a se întoarce la coechipierii săi, care şi luaseră poziţia 
pe teren. 

Îl auzii pe grădinar, alături, cum se scarpină în barbă. Părea 
uluit. Dar ce-mi păsa mie la ce gîndeşte grădinarul ? Pe moment, 
uitasem cu totul de el, cum uitasem şi de domnul Felton, şi de 
ceilalți vecini, care se uitau la noi curioşi. N-aveam ochi decît 
pentru Bettiri. Aş fi vrut din tot sufletul, aş fi vrut cu pasiune ca 
prietenul meu să fie mai presus decît toți şi echipa lui să câştige !... 

De partidă propriu-zis mi-amintesc ca prin vis. Arbitrul 
anunța prin microfon numele jucătorilor care îşi ataşau la milini 
„Chisteras“ — mănuşile-ciomag, uşor curbate, din răchită, cu care 
aveau să prindă mingea şi s-o trimită înapoi. Îşi luară poziţia pe 
teren și înainte ca să-mi dau seama ce şi cum, partida şi începuse. 

Mingea sărea pe zidul frontonului cu o putere nemaivăzută. 
Trecea peste capetele înaintaşilor, atingea pămîntul, mai sărea şi 
a doua oară şi era prinsă de fundaşi, care o trimiteau din nou în 
perete. Uneori un jucător dintr-o tabără sau alta o intercepta, 
alteori, vrind să-l amăgească pe adversar, schița doar gestul arun- 
cării. Erau cînd lovituri drepte, cînd piezişe, semănînd oarecum 
cu tenisul. Mingea aci zbura în înălțimi, aci rădea pămîntul și, la 
fiecare punct cîştigat de vreunul din jucători, urale frenetice por- 
neau din amfiteatru. 

Şi de astă dată, nu-mi luam ochii de la Bettiri. Cel mai de 
seamă rol era cel de fundaș, şi pe acela îl avea Dominic. De bună 
seamă, Dominic juca foarte bine, cu supleţe şi desăvirșită stăpînire 

de sine. Respingerile lui erau sigure, precise. Părea să-l domine pe 
Bidegaray, adversarul lui direct, atit prin statură, cit și prin stra- 
tegie. Bettiri însă era peste tot. Salva mingi nespus de grele și plasa 
altele atît de neaşteptate, încît mă uluiau. Sprinten şi rezistent, cu 
nemaipomenită îndemînare, alerga în toate părţile, acoperea tot 
terenul, presimţind parcă cu un al şaselea simţ direcția ce o va 
lua mingea și locul unde avea să sară a doua oară. 

„Da, Bettiri era sufletul echipei lui. În înverşunarea lui era 
ceva care te emoţiona. Îşi dădea oare seama publicul care era ade- 
vărata ţintă a jocului lui? Bettiri era hotărit să învingă ; voia să 
dovedească lumii că pe drept e demn de reputaţia lui. Voia să le 
dea o lecţie dușmanilor care-i contestaseră locul în echipa satului. 
Inima îmi bătea pentru el. De fiecare dată cînd intervenea. el în 
Joc, tremuram ca nu cumva să-i scape mingea. 

Amîndouă echipele se ţineau bine. Arbitrul anunţa răspicat 
punctele în microfon. Uneori nu erau de acord asupra punctelor 
şi, pe trepte, partizanii celor două tabere se înfruntau fluierînd 
şi vociferind. Atunci oamenii mai în vîrstă, În costume negre sau 
cu haină de catifea în dungi, se întruneau într-un sfat restrîns 
în jurul arbitrului. „Înţelepţii“ îşi spuneau cuvîntul lor, şi după. 
aceea nimeni nu mai cricnea. lar jucătorii, care între timp avuse- 
seră răgaz să-și şteargă frunţile de sudoare ori să-şi fixeze mai bine 
chistera, reluau şi mai cu foc meciul, încurajați sălbatic de supor-. 
terii lor. 

O dată cu punctele care creșteau, publicul era tot mai pasio- 
nat, tot mai dezlănţuit. Echipa din Sare cîştigase un uşor avans 
şi-mi păru că strigătul de „Bettiri ! Bettiri !“ se auzea tot mai des. 

— Bettiri ! Bettiri ! strigam şi eu, ori de cîte ori simţeam o 
primejdie, stringind din pumni, ca şi cînd i-aș fi trecut prietenului 
meu ceva din propria-mi putere. 

Bettiri juca într-adevăr minunat, susținut, sigur de el. În, 
curînd, echipa lui se detașă vizibil : 40, 45, 50 de puncte! Victorie 
Un „u-ura!“ delirant o întîmpină. Echipa lui Bettiri câștigase. 

Sare cîştigase. Beretele bascilor săltau în aer, publicul năvălise pe te- 
ren ca să-i îmbrăţişeze pe învingători, petarde ţișneau din toate 
părțile, iar fanfara din Sare sărbătorea evenimentul prin vesele ră- 
păituri. de tobe... | 

Eram fericit. Dar atita parte luasem la eforturile jucătorilor, 
încît mă dureau mușchii, de parcă şi eu aş fi jucat. Mă întorsei 
spre grădinar, care discuta cu domnul Felton diferitele peripeții 
ale jocului. 

— Ei, ce zici, domnule Hirigoyen ? spusei triumfător. Așa e 
că parizienii sînt bine informaţi ? Nu numai că Bettiri a jucat, dar, 
în mare parte, lui i se datorează victoria echipei ! 

Grădinarul îşi ridică bascul ca să se scarpine în cap. Nu mai 
avea ce să zică. 

— Ce să-ţi spun! M-a uimit! spuse încurcat. Băiatul ăsta 
are stofă de jucător mare! 

Mă mulțumii cu mărturisirea asta şi nu-l mai amării mai mult 
pe bietul grădinar. 

Pe terenul năpădit de mulțime, Bettiri nici nu se mai vedea de 
atiția admiratori. Ceva mai tirziu, cele două echipe întrunite tre- 
buiră să pozeze pentru fotografii trimişi de gazetele regionale. 
Meciul de pelotă bască Sare-ltzassou luase amploarea unui eveni- 
ment sportiv. 

Încetul cu încetul, publicul începu să se retragă dinspre „fron- 
ton“ şi să se răspindească spre piaţă. Dar lumea tot nu înceta să 
discute cu aprindere şi simţeai că multă vreme încă, atit locuitorii 
din Sare cît şi cei din satele învecinate aveau să vorbească tot des- 
pre intilnirea aceasta de neuitat. 

Ne pregăteam şi noi să coborîm treptele, cînd îl văzurăm pe 
Bettiri urcînd cîte patru trepte odată înspre noi, ca nu cumva să 
ne piardă. Jodlle îi înapoie vesta, pe care i-o ţinuse pe genunchi tot 
timpul meciului, şi, fără să-i pese de:'noi, îl pupă pe amindoi obrajii. 

— Aşadar, v-a plăcut? întrebă Bettiri radios. 

— Ai fost minunat, Bettiri ! îi spusei, sărutindu-l şi eu. 


113. 


Domnul Felton şi grădinarul se grăbiră să-i strîingă mîna 

eroului zilei şi să-l felicite pentru succes. 
„— Dar Dominic ? întrebai. 

— E mulţumit — zise Bettiri, făcîndu-mi cu ochiul. Şi adăugă, 
aplecîndu-se la urechea mea : Speră că ai să vorbeşti şi despre vic- 
toria noastră în revista liceului tău... 

Nu putui să-mi rețin un hohot de râs. Mare îngimfat, oricum! 
Dar din toate părţile oamenii îl chemau pe Bettiri. 

— Trebuie să plec. Pe miine — spuse. 

— Pe miine?! 

— Ah, da, uitasem! spuse Bettiri, şi-mi şopti la ureche: 
Scara de fringhie e gata. 

— Straşnic |! zisei atunci. Pe mîine! 

— Pe miine! ne strigă din nou şi alergă în jos pe trepte. 

Domnul Hirigoyen tăcea, uimit că descoperă cît eram de prie- 
teni. Domnul Felton, ca să ne facă plăcere, începuse să ne vorbească 
despre originea chisterei. Cred că era vorba de „sferistica“ greacă, 
de „pila“ romană şi de „paume“ franceză. Dar... de astă dată 
n-aveam nici un chef să urmăresc explicaţiile savantului meu 
prieten. Ochii mi-erau plini de imagini sportive, capul îmi: răsuna 
de strigătele mulţimii şi inima îmi tremura încă de triumful lui 
Bettiri, băiatul care-şi luase revanşa asupra meschinăriei lumii... 


"Capitolul XII 


În seara acelei faimoase duminici, ne-am dus mai devreme la 
culcare. Joslle se virise în pat după ce mi-a spus noapte bună şi, 
după un suspin, a adormit, somn adinc, liniştit. Pe cît mă supăra 
soru-mea cu pretenţia ei să scoale pe toată lumea de cum s-a trezit 
ea, pe atit, în sinea mea, o invidiam pentru putinţa asta fantastică 

de a se afunda dintr-o dată în tainica împărăție a viselor. Eu, unul, 
ct totul altfel mă lăsam cuprins de somn. Întocmai: ca atunci cînd 
înaintezi în mare, cu un fior, mai întîi pînă la genunchi, apoi pină 
la pispt, stam mult la gînduri pînă să mă las pradă valurilor 
inconştientului. 

Dar nici după aceea, somnul meu tot nu e adinc. Dorm, dar 
visez că sînt treaz. Dorm iepurește, nu cu ochii deschişi, fireşte, 
dar cu simţurile treze. Un nimic mă smulge visului, şi nimicul acela 
s-ar putea să fie tot un vis care nu întiîrzie să se prefacă în coşmar. 

Şi iată că şi acum, în vreme ce dormeam agitat, părea că joc 
un fel de biliard electric. Bila de oţel alerga nebună în toate părţile, 
fără să întimpine vreun obstacol și fără să cadă în vreo gaură. Cum 
se face atunci că auzeam totuşi clopoţelul biliardului sunînd 
mereu ? Prins încă în mrejele înceţoşate ale visului supărător, des-: 
chisei ochii : „ţac !“ şi iar „ţac!“ Nu, nici vorbă de clopoțel! Zgo- 
motul îl putui localiza în spaţiu şi mă trezii cu totul. 

Mă săltai puţin. Din nou auzii limpede ţăcănitul: era zgo- 
motul unei pietricele aruncate în geam. În aceeaşi clipă, pendula din 
hol sună ora patru. 

Dădui plapuma la o parte şi alergai la geamul pe care-l lăsam 
totdeauna întredeschis. Afară se lumina de ziuă ; zori cenușii şi 
înceţoşaţi. 

— Cine e? întrebai, ridicînd gulerul pijamalei, ca să mă apăr 
de suflul îngheţat al zorilor. 

— Eu sînt, Bettiri ! îmi răspunse o voce reţinută, de jos. 

— Ce s-a întimplat? 

— E vorba de Nani! Vino jos! 

Mintea mi-era încă tulbure. Simţeam, mai mult decît gindeam, 
că se-ntimplase ceva grav. De altfel, chipul în care Bettiri spusese 
„Vino“, era ca o poruncă. Pe pipăite, prin întuneric, mă îmbrăcai 
repede, şi dibuind — ca un somnambul — drumul către cămara cu 
chepengul podului, mă strecurai prin dosul casei în curte. 

Bettiri mă aştepta, aşezat pe marginea fostei adăpătoare de 
vite. Izua era culcat la picioarele lui. Ctinele mă recunoscu şi atît se 

gudură pe lingă mine încît, deși ţinut în lanţ, fu gata să mă răs- 
toarne vrînd să-mi pună labele dinainte pe umeri. 

— ]zua, culcat ! şuieră Bettuiri printre dinţi. 

Ciinele ascultă. 

— Bettiri, dar e patru dimineaţa ! îi spusei niţel cam plingăreţ. 

— Nani a dispărut! îmi răspunse Bettiri brusc. 

— Nani a dispărut ?! Ce vrei să spui ? îl întrebai frecîndu-mă 
la ochi. 

Bettiri îmi explică în cîteva cuvinte. Pe la miezul nopţii, Nani 
se sculase şi Bettiri l-a auzit ieşind din odaie. Şi-a zis că Nani auzise. 
poate cîinele lătrînd și că ieşise să se ducă pe la coteţe. 

— Mă-nţelegi 3 Vin uneori dihori ori vulpi ca să mănînce pui- 
șorii. Cînd e tata acasă, se duce el, dar cînd e de gardă în munte c-an 
noaptea asta, atunci mergem cînd eu, cînd Nani... 

— Şi? 

— Şi am adormit din nou. Cînd, spre ziuă, cîinele a lătrat 
iarăși. „E rîndul meu“, mi-am zis. Mă dau jos şi văd că patul lui 
Nani e gol. Mă uit la ceas... Mi s-a părut suspect. Mă duc la curtea 
de păsări, fac înconjurul ogrăzii. Nici urmă de Nani! 

— Dar unde a putut. 2 

— "Tocmai asta e! Cred că ştiu unde e. Scara de fringhie pe 
care o pregătisem pentru expediţia noastră n-o mai găsesc. Mă tem 
că nebunul de Nani s-a dus singur în grotă. 

— La miezul nopţii ?! 

— Nu-l cunoşti ! E un băiat care nu ştie ce-i frica. Dar de 
ce nu s-a întors încă ? Mă tem să nui se fi întimplat ceva. Trebuie 
să mă duc după el... Vrei să vii cu mine? 

Bettiri vorbea întretăiat, și cu un tremur în glas care mi-arătă 
cît era de îngrijorat. Mi-am dat seama atunci că prietenia nu e 
doar un cuvînt. Cu toată ceața care părea că măreşte drama din 
jurul dispariţiei lui Nani, cu toate primejdiile prin care riscam să 
trecem, cu toată oboseala, n-am pregetat o clipă: 

— Sigur că vin cu tine! îi spusei. Dar trebuie să mă duc 


să-mi iau o flanelă. 

— Am adus tot ce trebuie ! zise Bettiri. 

Văzui atunci dincolo de adăpătoare un sac de munte şi o lampă 
de miner. 

— Şi ctinele? întrebai, mirat că-l văd şi pe el. 

— Îl luăm cu noi! Dacă Nani s-a rătăcit, el ne ajută să-l 
găsim. 

Şi fără să mai pierdem timp cu vorba, ieşirăm prin drumul 
desfundat, care înconjura grădina şi pornirăm înspre Valea Cenuşie: 
cît ne duceau picioarele. 

Cînd ne afundarăm printre hăţişuri, simţii cum mă trec fiori 
prin spate. Era un frig pătrunzător şi nu vedeam la zece paşi îna- 
intea mea. Din cauza ceţii părea că ziua nu se putea rupe din 
intuneric. De după fiecare copac se înfiripaseră în zare năluci cu 
glugi de umbră. Stîncile, transformate de ceaţă, se preschimbau în 
chipuri ce se schimonoseau la noi. Trosnete pe care nu le auzeai 
ziua răsunau de pretutindeni, de-ai fi zis că făpturi nevăzute, 
ascunse în neguri, ne-ar fi pîndit și urmărit. 

Zău că, deşi cîinele era cu noi, nu mă simţeam de loc în largul 
meu. Să fi fost Bettiri mai puţin sensibil decit mine în faţa pri- 
mejdiei nevăzute dar pîndind la tot pasul, a piclei cenușii ce ne 
înconjura din toate părțile ? Ori poate era numai obişnuit să stră- 
bată munţii pe timp de ceaţă! Sau poate că gîndul lui era aţintit 
doar la fratele dispărut şi în primejdie. Fapt e că nu descleşta 
dinţii. Sigur de direcţia în care merge, păşea din ce în ce mai re- 
pede şi abia mă puteam ţine după el. 

Îl admiram cît poate fi de rezistent. Făcuse în ajun atît de 
mari eforturi la jocul de pelotă bască ! Iar acum, fără urmă de 
oboseală, mă ducea în pas alergător înspre Grota Urșilor. Ce plă- 
madă de oameni erau bascii ăştia ? Îmi amintii de povestirea gră- 
dinarului. Solul acela de neuitat, Ipharaguerre, trebuie să fi fost 
un strămoș de-al lui Bettiri !... 

În asemenea iuţeală ajunserăm în mai puţin de jumătate de 
oră la intrarea grotei. De ce oare gîndul cobortrii sub pămînt îmi 
apăru deodată atit de fioros ? Din cauza ceţurilor ce mă învăluiau, 

mi se părea că o să mă cobor în străfunduri şi mai de nepătruns 
decît alteori. 

Bettiri aprinse lampa de miner şi scoase din sacul de munte 
frînghia pe care o ştiam bine, şi flanelele groase, pătate de mil. Mi-o 
trăsei pe cap, fiindu-mi lehamite ca unui înotător căruia i se oferă 
să se arunce în Sena în toiul iernii. | 

— Dar cîinele ? întrebai, şi-mi veniră deodată în minte toate 
greutăţile ce s-ar ivi dacă Bettiri îl va cobori pe Izua în grotă. 

— Are să se caţere — zise Bettiri. O să vezi. 

— Dar prin strimtoarea aceea ? 

Bettiri încreţi sprîncenele. 

— Are să fie mai greu. Dar o să se supună. Trag nădejde că 
da. Într-o zi, pe cînd mă scăldam în Adour, s-a aruncat în apă de 
sus, de pe pod, pentru că i-am poruncit. 

Răsuflai uşurat. Bettiri dete drumul ctinelui, pe care-l ţinuse 
pină atunci în lanţ. Animalul îşi privi stăpînul, ca şi cînd ar fi în- 
ţeles că era îngrijorat şi că trebuie să-i pătrundă pînă în cele mai 
tainice ginduri... 

— Haidem, Izua ! Pe aici! 

Bettiri îi arătă cu degetul intrarea aceea îngustă. Fie că-şi în- 
chipuia că-l luam la vîinătoare, fie că înţelesese de-adevăratelea ce 
voiam de la el, intră scîncind în îngustimea coridorului ce i se des- 
chidea în faţă. Noi pornirăm în urma lui, dar încercările ne în- 
timpinară de la început. Era tocmai timpul cînd liliecii se întorceau 
şi ei la cuiburile lor după vînătoarea de noapte. Zeci de ani ei 
zburau în acelaşi sens cu noi, care ne tîram ca şerpii. Cu țipete 
scurte ni se agăţau de haine şi în păr, atraşi, probabil, și de lampa 
de miner. Unul din demonii ăștia înaripaţi mă muşcă amarnic de 
ureche, un altul mai-mai să-mi scoată ochii cu ghearele-i ascuţite. 
A fost ca un vis de groază. 

Înnebunit de lilieci, Izua, care se strecura mult mai uşor decit 
noi, ajunsese primul la sala stalactitelor şi lătra de acolo. Îl ajun- 
serăm din urmă, cercetind în pripă toate colţişoarele, în speranţa 
să dăm de vreo urmă a lui Nani. 

Bettiri trebuie să fi fost convins de ceva căci, fără să mai stea 
pe gînduri, îmi făcu semn să-l urmez. După ce legarăm fringhia 
de pironul bătut în stîncă, cobori el mai întîi pe taluz. De acolo 
chemă cîinele. Izua nu se încumeta să se arunce în gol. Culcat pe 
marginea rîpei, scheuna, dădea să sară, dar în ultimul moment se 
trăgea înapoi, întorcînd capul către mine, parcă să-mi ceară ajutor. 

— Nu-l împinge ! îmi strigă Bettiri — altfel îşi fringe gîtul. 
Trebuie să sară singur. 

Îmi veni în minte cornul rămuros al cerbului pe care-l găsisem 
pe povirniş. Şi el îşi frinsese gitul, zicea Bettiri. Ciinele tot nu se 
hotăra. Atunci Bettiri recurse la un vicleşug. Se prefăcu că se de- 
părtează. Ciinele scoase un urlet aproape omenesc şi... se aruncă. 
Nici nu mai suflam. Curajosul animal ajunse pe coama taluzului 
la trei metri mai jos de tăpşanul de piatră pe care eram eu. Ajun- 
sese teafăr ? Da, dădea într-una tîrcoale în jurul stăpinului său, 
fericit că l-a găsit. Îl ajunsei şi eu degrabă, lăsîndu-mă în jos pe 
frînghie... 

Prietenul meu scoase din sacul de munte un pantof vechi al 
lui Nani. Îl dădu ctinelui să-l miroasă, apoi îi porunci: 

— Caută, caută! 

Ciinele adulmecă încălțămintea şi îşi dete drumu-n josul po- 
virnişului, venind în bot şi întorcînd mereu capul să vadă dacă-l 
urmăm. La picioarele noastre vuia năvalnic rîul subteran. Bettiri 
fremăta. 

— Nan! Nani! striga. 

Ecoul ne răspunse înăbuşit, cu o sonoritate acoperită de tu- 
multul puhoiului. Inima bătea să-mi spargă pieptul. Atunci abia 
imi dădeam seama de singurătatea cutremurătoare a beznei aceleia 
subterane şi gîndul că Nani i-ar fi putut cădea victimă mă umplu 
de groază. | 

Bettiri cobora în adînc cu paşi repezi, aproape fără să se ţină 
de fringhie. Îl urmam cît puteam de repede, cînd, deodată, o bu- 
cată de piatră trecu pe lingă mine şi, după ce.mă atinse, se rostogoli 
în adînc, din ce în ce mai repede, în salturi nebune. Mă agăţai de 

frînghie, gîfîind şi cu ochii ieşiţi de spaimă. Doamne! îmi zisei. 
O teribilă primejdie la care nici nu mă gîndisem pînă atunci îmi 
veni în minte cu toate consecințele ei catastrofale. Dar dacă Nani... 
dar mai bine să nu mă gîndesc! 

Bettiri căuta de jur împrejur luminind adîncul rîpei. Îl ajunsei. 
Izua căuta de colo-colo, în zigzaguri şi reveniri ; era oare pe urmele 
lui Nani ? După ce merse un timp de-a lungul torentului, ne ducea 
acum într-o direcţie care ne depărta mult de Grota Urșilor. Eram 
sigur că nici chiar Bettiri nu se încumetase pînă acum atît de de- 
parte. Pereţii de stîncă se apropiau. Trecurăm printr-un culoar 
îngust și pătrunserăm într-un cuprins larg, care strălucea de ume- 
zeală. Mai multe bolți se deschideau tot pe alte coridoare şi alte 


cavităţi. Ciinele o luă pe unul din ele, dar nici nu apucarăm să-l 
ajungem, că se şi întoarse degrabă. Adulmecînd într-una pămîntul, 
se roti în loc de cîteva ori și apucă pe alt coridor. Noi alergam 
pe urmă-i. 

— Nani! Nani! strigă din nou Bettiri, plin de îngrijorare. 

Nici un răspuns. Culoarul devenea din ce în ce mai îngust şi 
pornea în suiş. Deodată, din întunecimile tot mai picloase, sim- 
ţirăm ca un fel de tresărire a pămîntului, urmată de un duruit de 
sunete înfundate. Am rămas locului, ca nişte stane de piatră. Nici 
nu mai răsuflam. Bettiri ridică lampa şi îl văzui livid. 

— O prăbuşire de pietre ! şopti. 

O dată mai mult îmi dădui seama că nu ne gîndisem la ce pri- 
mejdii ne pîndeau sub pămînt. A trebuit să lupt cu mine ca să nu 
mă culc pe jos şi să-mi apăr capul cu braţele. Simţeam că îmbă- 
trînesc de spaimă. 

— Ce nesocotiţi am fost, Bettiri! îi șoptii şi eu. 

— Ai dreptate, da, da! Dar taci, taci! îmi spuse. 

Era ca scos din fire, nebun de îngrijorare. 

În grotă se așternuse din nou o linişte de moarte... Şi Nani? 
Mai avea vreun sens căutarea asta zadarnică ? N-ar fi fost mai cu- 
minte să ieşim din nou la suprafaţă şi să căutăm ajutoare? Sim- 
ţeam totuşi că Bettiri nu mi-ar da ascultare. Spaima ce-l cuprinsese 
îi lua putinţa să mai judece. 

Tocmai mă întrebam ce se făcuse Izua, cînd iasă-l că se în- 
toarce alergînd. Fără să se mai oprească în dreptul nostru, porni 
inapoi pe drumul de unde plecasem şi de acolo era gata să explo- 
reze o altă galerie, cu Bettiri după el. . 

— Nani ! Nani! striga din nou Bettiri, fără să-şi dea seama că 
tocmai strigătele astea erau cauza primejdioaselor prăbuşiri de pietre. 

Mergeam în urma lor abia ţinîndu-mă de ei; dar atit ctinele 
cît şi stăpînul nici n-apucau să caute într-un loc, că intrau tot în 
altă galerie. Bettiri îşi striga într-una fratele. Era ca nebun. Cit 
despre mine, cu inima strînsă, îmi ziceam că Nani se rătăcise în la- 
birintul acesta şi că nimeni în lume nu-l va mai scoate din el. Totuşi, 

în adîncul conștiintei, nu puteam admite o asemenea înfrîngere. 
Şi în vreme ce mă sileam din răsputeri să mă ţin de Bettiri şi de 
cine, căci tremuram la gîndul să mă depărtez de puţina lumină de 
care dispuneam, nu uitam să privesc din cînd în cînd şi busola de 
buzunar, gindind la poziţia noastră şi a lui Nani. 

Cînd pentru a treia oară sau pentru a patra oară cîinele se îna- 
poie dezorientat, poate fără motiv sau poate pentru că pierduse 
orice urmă a lui Nani, îl apucai pe Bettiri de braţ şi-l zgîlţiii ca pe 
un om care şi-a pierdut simţul realităţii. 

— Opreşte, Bettiri, şi ascultă-mă! 

Bettiri rămase locului şi în lumina lanternei îl văzui cu ochii 
TăTăCIţI şi gata să se prăbuşească. 

— Ascultă-mă, Bettiri ! N-ajungem la nimic în felul ăsta ! Tre- 
buie să ne ducem după ajutor! - 

— Ce ajutor? 

— Să dăm alarma ! Bunicul... poate grădinarul... Avem nevoie 
de ajutorul unor oameni mari... 

Bettiri păru că se trezeşte ca dintr-un vis. 

— Nu, Jacques, e prea tirziu. Nu mai e vreme! Nu înţelegi 
că Nani e undeva, pe aici, pe cale să... O, Jacques, mi-e teamă, mi-e 
teamă... | 

— Dar vezi şi tu, ctinele i-a pierdut urma. 

— Ai dreptate. Mă întreb chiar dacă i-a găsit-o cât de cît. Prin 
udătura astad Şi cel mai bun cîine, în asemenea condiţii... 

Dar deadată păru că se luminează, se lovi cu palma peste 
frunte: 

„.— Dobitoc ce sînt !... Să ne luăm noi numai după cîine! Dacă 
Nani a luat cu el scara de fringhie, înseamnă că.... Da, asta e, sigur 
că da ! Haidem, Jacques, repede! Repede!... 

Bettiri fluieră după ctine, dar trebui să fluiere în cîteva rînduri, 
căci Izua nu se îndura nicicum să-şi lase baltă cercetările. Înţelesesem 
cam ce voise Bettiri să spună. Toţi trei alergam acum înspre cursul 
de apă, apoi o luarăm pe dreapta, ca să ajungem la peretele de stîncă 
ce ducea la peştera cu cranii de urşi. În astă ultimă peşteră, Izua 

începu să adulmece fosilele mîrîind. Craniile de urşi-păreau că deş- 
teaptă în el instinctele feroce pentru care-şi meritase numele. 

La început, nimic nu trăda trecerea lui Nani, dar cînd ne apro- 
piarăm de hornul pe care o prăbuşire de pietre îl înfundase, Bettiri 
scoase un țipăt scurt: o scară de frînghie atirna molatică de sus. 

— Nani! Nani! strigă Bettiri. 

Ciulirăm urechea zadarnic : nici un răspuns. 

— Aşteptaţi-mă ! spuse Bettiri scurt, 

Şi văzînd că scara era solid prinsă, sui cu lanterna în mînă, 
intocmai ca marinarii, treaptă cu treaptă. Ajuns în faţa gurii hor- 
nului, se întoarse către mine ca să-mi arate: ciocanul şi un priboi 
pe care le găsise pe o teșitură a zidului. 

— Se poate trece! spuse Bettiri. 

Înţelesei că Nani lărgise trecerea cu uneltele pe care ni le 
arătase frate-său. Bettiri începu să-şi facă loc prin deschizătura 
aceea. În curind, ultima licărire de lumină dispăru. Apucasem cîi- 
nele de zgardă, căci se zbătea să pornească după stăpinu-său. Îl 
ţinui de scurt. Aveam nevoie să-l ştiu lîngă mine, ca să pot înfrunta 
spaima de întunecimea în care mă afundasem. Bettiri îşi chema 
fratele. Ecoul venea din depărtare, dar foarte clar. Însă se răsfrîn- 
gea pînă atit de departe şi atît de diferit, încît acel „Nani! Nani!“ 
strigat de Bettiri se încilcea într-o învălmășeală nemaipomenită : 
„Nini, Nono, Nana“, care veneau înapoi ca o uriașă batjocură. 
Ecoul se stinse apoi, şi după un răstimp care-mi păru o veşnicie, 
lumina tremurătoare a lanternei lui Bettiri se ivi, rotundă, din 
deschizătura hornului. Şi, după aceea, şi Bettiri. 

— Nimic !... Nimeni nu răspunde! îmi striga, cu lacrimile 
în git. Tot alte şi alte galerii !... Dar cel puţin nu e umezeală. De 
astă dată, ctinele l-ar putea găsi. Aici! Izua! Hai! Hai! 

Un moment, mi-am zis că Bettiri şi-a pierdut minţile. Cum ar 
fi cu putință ca să suie cîinele pînă la el? Izua începu să latre. 
Părea că se opune: „Cum poți să-mi ceri una ca asta?“ părea să 
spună. „Sînt cîine, nu cămilă.“ Dar Bettiri stăruia îndemnîndu-l, 
poruncindu-i. Deodată, îl văzui pe neiînfricatul cîine că-și face 

vînt, şi după o săritură nemaipomenită, se cățără de colții primei 
stînci care-l despărțea de stăpînu-său. De acolo, cumpănind în- 
delung pe unde s-o ia, sări pe alta, şi iar pe alta. Era acum cam la 
jumătatea hornului, dar ajuns acolo, avea în faţă o stincă atit de 
abruptă şi prăpăstioasă, încît orice înaintare era cu neputinţă. 
Mi-am zis din primul moment că încercarea lui Bettiri va da greş 
în faţa unui asemenea obstacol. Numai printr-o minune ar putea 
ajunge Izua pînă la deschizătura aceea. Şi mă năpădi un val de 
deznădejde. 

— Bettiri ! îi strigai. Haidem după ajutoare! 

— Nu, nu, nu mai e vreme! Nu mai e vreme... — imi răs- 
punse Bettiri, aproape plingind. 

ŞI atunci se întîmplă ceva ce n-am să uit cît voi trăi. 

Lăsînd jos lampa ca să aibă mîinile libere, Bettiri începu să 
coboare prin semiîntuneric, din colț de stîncă în colț de stincă. 
Cînd ajunse pe creştetul stîncii ce-l ţinea în loc pe ciine, se așeză 
în genunchi, se aplecă primejdios de mult şi apucindu-l pe Izua 
de labele dinainte, se încordă într-un efort nemaipomenit ca să-l 
tragă pe animal pînă la el. Amuţisem ; eram uluit. Ştiam că Bettiri 
avea putere, dar Izua trebuie să fi cîntărit cît un vițel. O şovăire 
cît de cît, o mişcare un pic mai bruscă a ctinelui, şi ar fi fost destul 
ca amindoi să se prăbușească în gol... 

Conştient de îngrozitoarea moarte ce-i aștepta, urmăream pie- 
rit şi cu buzele arse efortul fără seamăn al lui Bettiri. Puțin cite 
puţin, centimetru cu centimetru, trăgea către el animalul care, 
din fericire, se lăsa, cu încrederea aceea oarbă ce-o poate arăta un 
cîine faţă de stăpinul lui. „Ţin-te tare, Bettiri !“ gindeam că răc- 
nesc, văzîndu-l ridicîndu-se anevoie şi tremurînd din toate încheie- 
turile. „Ţin-te tare!“ Dar nici un sunet nu ieşea din gura mea. 
Scena aceasta mi-a părut că ţine o veșnicie. Era uluitoare. 

- Curfînd, văzui mişcîndu-se labele dindărăt ale cîinelui. Reu- 
şise să se prindă de creștetul stîncii. 

— Gata |! strigai, scos din fire. Gata | Bettiri, ești formidabil i 

Bettiri se-mpleticea ştergîndu-și fruntea cu dosul palmei. Ală- 
turi de el, Izua se gudura şi dădea din coadă. 

Restul urcuşului cîinele îl făcu singur, abia cînd și cînd în- 
demnat de glasul stăpînului. De îndată ce ajunseră în dreptul 
deschizăturii, alergai şi eu la scara de frînghie şi-i ajunsei din 
urmă. Trecerea era simţitor lărgită. Nani trebuie să fi lucrat la ea 
cîteva ore. Ciinele trecu prin ea cu uşurinţă. Bettiri şi cu mine. 
merserăm mai mult de-a buşilea. Strimtoarea aceea dădea într-o 
galerie care, la rîndul ei, dădea într-o imensă sală cu stalactite scîn- 
teind ca nişte diamante. Dar din sala aceea porneau tot alte cori- 
doare care fiecare ducea tot către alte şi alte văgăuni nevăzute. 
Fusei uimit de căldura uscată din partea aceasta a grotei. Din nou 
Bettiri îi puse cîinelui sub nas încălțămintea lui Nani, poruncindu-i 
să-l caute. Izua se-nvirti în loc, șovăind mai întii, apoi alergă drept 
către una din galerii. Alergarăm şi noi după el, eu stingherit oare- 
cum de ciocanul pe care din cine ştie ce instinct ciudat de preve- 
dere îl luasem cu mine. Parcursesem vreo două sute de metri, cînd 
îl văzurăm pe ctine oprit în faţa unei grămezi de pietroaie, adul- 
mecînd, lătrînd şi dînd semne de bucurie... Înţelesei că dăduse de 
Nani... Dar mai soseam noi la timp ?... 

Îl găsirăm pe băiat chincit într-o cotitură teribil de întorto- 
cheată, unde ajunsese pe brînci, dar în care se înţepenise de nu 
mai putea da nici înainte, nici înapoi. Ce-l ţinea locului era un 
perete de stalagmite care-l apucaseră între colții lor, şi nu-i mai 
dădeau drumul. Noroc că erau de o formaţie calcaroasă fragilă şi 
spongioasă, pe care o putui lesne sparge cu ciocanul adus de mine. 

Îl traserăm pe Nani afară din închisoarea de piatră. Cite ore 
o fi stat prins acolo ? Era leşinat, dar răsufla încă. După ce Bettiri 
îl lovi uşor peste obraji şi-i fricționă țîmplele, Nani deschise ochii. 
Ne recunoscu şi ne zimbi bucuros. 

— Ştiam eu că veţi veni ! zise cu glasul pierdut. Ştiam... 

Bettiri mă privi triumfător | Nani era salvat. 

Trec repede peste cele ce-au urmat. De îndată ce-şi veni în 
fire, Nani ne spuse că se simţea-n stare să ne urmeze. Întoarcerea a 
fost totuşi din cale-afară de grea, atît din cauza lui Nani, cît şi a 
ctinelui. Fuserăm nevoiţi să-l lăsăm pe Izua singur pe ţărmul to- 
rentului subterân, căci nu era nici o nădejde să-l facem să suie la 
trei metri în sus pereţii căscăturii care despărțea creștetul taluzului 
de peştera cu stalactite. Fuserăm cu atît mai mîhniţi, cu cît numai 
datorită acestui cîine neînfricat Nani fusese salvat. Pe Izua, Bettiri 
îl sărută pe bot şi-i promise că se întoarce cît mai degrabă cu tot 
ce-i trebuie ca să-l scoată de acolo. 

Spre uimirea mea, cîinele păru că înţelege şi nu se mihneşte 
peste măsură că-l părăsim deocamdată. Ba încă avui impresia că, 
de vreme ce nu-i dădeam nici o altă însărcinare — avea să mai 
exploreze şi el grota pe cont propriu. De bună seamă că nicicînd în 
viaţa lui de cîine nu-i fusese dat să vadă un loc semănat cu mai 
multe oase şi cu mirosuri de tot felul. | 

Afară din grotă era o vreme frumoasă, nemaipomenit de fru- 
moasă. Ceaţa se risipise şi dimineaţa te uimea cu transparenţa unui 
senin ca de acuarelă. De îndată ce respiră aerul răcoros al pădu- 
rii, Nani se simţi mai bine. Mergea acum alături de noi, cu un pas 
mărunt şi şovăielnic de convalescent, totuşi fără să fie nevoie a fi 
sprijinit. La răspîntia cu stejarul rămuros, îmi luai rămas bun de la 
băieţi. Era mai bine să-i las să se înapoieze singuri acasă. Ne îm- 
brăţişarăm în tăcere, ca prieteni încercaţi ce eram acum, legaţi pe 
viaţă și pe moarte. 

Adierea de vînt dinspre sat îmi aduse bătăile distincte ale oro- 
logiului bisericii. Numărai şapte bătăi. Apucai înspre casă şi m-am 
văzut în camera mea tot prin faimoasa cale a podului. Joclle tot 
mai dormea, respirînd adînc. O auzii pe mătușa Pamparrina tre- 
băluind prin bucătărie. Mă strecurai în pat şi, înainte să mă afund 
în somn, văzui prin ferestre un vultur planînd pe sus, peste munte, 
ca un punct negru pe-cerul alburiu. 

Capitolul XIII 


Mă trezii abia cînd o mină oarecum aspră îmi pipăia fruntea. 
Cînd deschisei ochii, văzui pe mătuşa Pamparrina şi pe Jo&lle, în 
picioare, la căpătiiul meu, îngrijorate. 

— L-or fi deocheat ! îşi dădu cu părerea mătuşa Pamparrina. 
Ca să doarmă un copil fără să aibă friguri pînă la douăsprezece, 
înseamnă că e deocheat. 

Protestai. Nu eram nici bolnav le-am spus, şi nici deocheat. 
Mi-era pur şi simplu somn și voiam să dorm. Dar pe mătuşa Pam- 
parrina nu o puteai convinge cu una, cu două. 

— Patru ceasuri de cînd Joslle s-a sculat! Și cînd a vrut.să 
te trezească, i-ai vorbit morocănos şi ai adormit din nou. Iar acum, 
că e amiază, tu tot mai faci pe somnorosul!! Nu e firesc! Dar las 
că-ţi face mătuşa Pamparrina un ceai care te vindecă şi de deochi, 
şi de stomac, de şchioapătă ceva şi prin partea aia! 

Eu unul ştiam bine că nu „şchioapătă“ nimic în nici o parte! 
Acum că şi soru-mea, și îngrijitoarea mă deșteptaseră de-a binelea, 
îmi dădeam limpede seama de ce mai mi-era încă somn. Dar în- 
cearcă de le spune oamenilor că pofta de somn — cînd te-ai deș- 
teptat din zori — nu e boală ! Tot e bine cel puţin că Joălle nu m-a 
dat jos din pat şi mai devreme, cum o apucă pe ea. Zice că am 
repezit-o ? Nu-mi aduc aminte, dar ar fi meritat. 

Da, mi-era încă somn și eram mahmur. Dar pe măsură ce-mi 
veneam în fire, mă înseninam. Ce-ntimplare ! De nu era cîinele, 
niciodată nu-l mai găseam pe Nani! Şi dacă nu-l mai găseam, ce 
s-ar fi întîmplat cu el? Acum, în lumina zilei, nici nu-mi mai venea 
a crede că primejdiile prin care trecusem în grotă fuseseră aievea. 
Deodată, mă gîndii să aflu ce mai e cu Nani. Dădui degrabă 
plapuma la o parte şi alergai să-mi bag capul sub robinet. 

Mătuşa Pamparrina se dusese la bucătărie să-mi fiarbă fai- 
mosul ceai de leac. Profitai că nu e acolo, ca să-i povestesc pe scurt 
Joillei tot ce ni se întîmplase lui Bettiri şi mie, înainte ca să-l 

putem scoate pe Nani din strîmtoarea în care zăcea. Soru-mi 
aproape nu-i venea a crede. 

— Ai visat — îmi spuse, răsfirindu-mi părul. Se vede că totuşi 
ești bolnav. 

— Am visat ? mă supărai. Dar Bettiri și Nani au visat şi ei ? 

Şi, ca s-o conving, dar și pentru că eram neliniștit de starea 
lui Nani după cîte pătimise, hotărîi să merg împreună cu Joclle 
acasă la vameş, să vedem copii. 

Între timp, mătușa Pamparrina veni cu fiertura de leac. O 
băui cît ai clipi, dar mă întrebam ce-o fi pus înăuntru căci, după 
miros, nu aducea nici a verbină, nici a tei, nici a vreunul din cea- 
iurile cunoscute. Din nefericire, cu gind să-mi facă un bine, biata 
femeie în ruptul capului nu m-a lăsat să mănînc şi altceva. Zadarnic 
am căutat să o conving că nu am nimic şi că mi-e foame, ea nu și 
nu, O ţinea morţiș că e răspunzătoare de sănătatea noastră pe tot 
timpul cît vom sta la Sare. Şi a trebuit să rabd. 

Făcînd zîmbre, şi cu un gol în burtă, trebui să stau la masă, 
să mă uit la soră-mea cum mănîncă şi să mă mulțumesc doar cu 
cîteva bucături şterpelite din farfuria ei, în vreme ce mătuşa Pam- 
parrina se întoarse cu spatele. Joălle, grijulie, nu se atinse de pîine, 
aşa încît tot avusei parte să înfulec un coltuc în timp ce merserăm 
înspre casa lui Gratian. 

Era înttia oară cînd ne duceam în casa prietenilor noștri. Un 
drum brăzdat de şleauri ducea spre casa clădită pe înălțime. Avea 
două caturi, iar acoperișul, care se lăsa mult în. jos, era din olane. 
Fațada casei era din chirpici, iar pereţii văruiţi. Ferestrele erau mici 
și vopsite, ca şi lemnăria exterioară, în cafeniu-roşcat. La etaj, două 
uși dădeau pe un balcon de lemn. 

De departe, casa, nici atît de mare, nici atît de impunătoare 
ca a bunicului, era totuşi atrăgătoare. De aproape însă, arăta destul 
de părăginită. De cum împinserăm poarta împrejmuirii, furăm 
întîmpinaţi de un zăngănit de lanţ şi un lătrat de bucurie. Viteazul 
Izua era acolo, legat lîngă cușcă, gudurindu-se că ne vede şi tras 
de lanţ înapoi ori de cîte ori se avinta înspre noi. 

Aşadar, Bettiri găsise timp să-l scoată pe câine din grotă. Dar 
cum o fi reuşit să-l aducă la suprafaţă din adincitura aceea ? Şi încă 
fără ca cineva să-l ajute! 

Joelle şi cu mine merserăm să-l mîngîiem pe cîine şi în vreme 
ce Izua se rostogolea pe jos la picioarele noastre, fericit mai ales că 
o vede pe Joelle, auzirăm o voce din spate: 

— Doamne sfinte ! V-aţi şi împrietenit ? 

Întoarserăm capul să spunem bună ziua femei în negru cu 
faţa frumoasă şi pală, care-şi împreunase mîinile, uimită. Şi în 
vreme ce voiam să-i spun cine sîntem, mă întrerupse: 

— Ştiu, ştiu ! Sinteţi nepoţii domnului Aguirre. Parizienii. 
Bettiri şi Nani ne-au vorbit de voi. Aţi venit pentru Nani, nu e 
aşa ? Bietul copil, a dormit rău şi-l doare capul ! El, care nu e nici- 
odată bolnav, avea faţa aşa de trasă azi-dimineaţă !... Dar poftiţi, 
intrați ! 

Soţia vameşului o luă înainte, iar noi după ea ; trecurăm prin 
tindă, apoi ne arătă scara care ducea la etaj. 

— Sînt amîndoi sus. Deschideţi de-a dreptul ! Numai să iertaţi 
că nu-i dereticat. Nani e încă în pat. Nu l-am lăsat să se scoale. 

Deşi mai mică parcă şi, după cum mi se părea, destul de să- 
răcăcios mobilată, casa vameşului avea aceeaşi împărţeală de prin 
partea locului, ca şi a bunicului, aşa încît găsirăm dintr-o dată 
camera prietenilor noştri. 

— Ce plăcere ! zise Bettiri nespus de bucuros că ne vede. 
Straşnică idee să veniţi la noi! Ne plictiseam de moarte. 

— Bună dimineaţa, Jacques, bună dimineaţa, Joălle ! zise Nani 
din pat, silindu-se să suridă. 

— Cum te simţi, Nani? întrebai. 

— Eu? Foarte bine. N-am nici pe naiba. Mama mă ţine-n 
pat cu de-a sila şi-mi dă să beau un ceai după altul; zice că 
am răcit, 

Cînd văzui ceaşca cu ceai de la căpăttiul lui Nani, mă umflă 
un rîs nebun. Îi spusei, printre hohote, că și pe mine mă pusese 

tot la ceaiuri şi riîsul meu îi apucă şi pe ei, încît acum rideam toţi 
patru rostogoliți pe patul lui Nani şi ţinîndu-ne de coaste. 

Risul ăsta izgonea întrucitva grozăvia pe care o trăisem acum 
cîteva ore. Fapt e că de îndată ce riîsul ni se potoli, începurăm din 
nou să vorbim pe şoptite despre cele întîmplate. 

Bettiri ne spuse cum, de grijă să scoată cît mai degrabă cîinele 
din grotă, nu se mai culcase ci, încărcînd două scînduri lungi pe o 
roabă, pornise înapoi clătinîndu-se de oboseală şi dormind de-a-n- 
picioarelea. 

Scîndurile, prinse în cuie cap la cap, au avut destulă lungime 
cît să servească de punte înclinată, pe care Izua s-a căţărat cu 
uşurinţă. 

— Dar cel puţin ai lăsat scîndurile acolo? întrebai. 


— Bineînţeles — zise Bettiri. Au să ne fie de folos şi nouă. 

Mă uitai la bietul Bettiri ; într-adevăr, cădea de somn. Pleoa- 
pele îi erau roşii şi faţa palidă. 

— Dar ce te-a apucat să te duci în grotă singur? îl întrebă 
deodată Joclle pe Nani. 

— Ei! zise Nani roşind, fapt care-i dete şi mai mult la iveală 
cicatricea de pe frunte. Am vrut să vă fac o surpriză. Mă-nţelegi, 
Jacques a fost atit de bun cu Bettiri... ştii... cînd s-a dus să-i vor- 
bească lui Dominic... Şi m-am gîndit atunci că v-ar face plăcere să 
găsiți deschizătura aceea lărgită. Numai că... 

Nani se opri, apoi rămase dus pe ginduri. 

— Numai că n-ai putut să te abţii şi ai pornit-o razna, de 
unul singur, pînă te-ai înfundat în văgăuna aceea nenorocită... 
Şi măcar dac-ai fi luat cu tine ciocanul! Dar nu! L-ai lăsat! 

— Copii — mă întrerupse deodată Nani cu gravitate. Ştiţi 
Că... Da, uitasem să vă spun: am descoperit ceva... 

— Ai descoperit ceva? răspunserăm aproape într-un glas. 

— Da — răspunse, privind în gol — sînt sigur că nu visez. 
De cealaltă parte a peretelui de stîncă unde am rămas prins, am 
văzut urme de paşi. 

Asemenea noutate ne amuţi de uimire. Cînd ne reveni graiul, 
vorbeam toţi deodată. Să fi fost adevărat ce spunea Nani? Nu era 
cumva victima unei halucinaţii ? (În starea în care se găsea, n-ar 
fi fost de mirare.) Urme de paşi...? Atît de departe de intrarea 
grotei ? Era pur şi simplu de necrezut. Şi totuşi... Nani, nu numai 
că susţinea cu încăpăţinare cele spuse, dar eu însumi nu-l contra- 
ziceam decit de teama unei decepţii. Urme de paşi... Asta întrecea 
cele mai tainice aşteptări... 

— Prieteni — le spusei — într-un singur fel ne putem încre- 
dinţa că Nani n-a visat : trebuie să cercetăm urmele la faţa locului. 

Cind ? Dar de aşa ceva nici nu putea fi vorba. Chiar a doua 
zi, hotărirăm. Totul e ca Nani să capete învoirea mamei lui să se 
scoale din pat. | 

O asemenea condiţie mi se părea pe moment cu neputinţă de 
realizat. Şi într-adevăr, nevasta vameșului tocmai suia înspre odaia 
băieţilor, cu altă ceaşcă de ceai. Nani se împotrivi, începu să-și 
iasă din fire. Gata-gata să izbucnească furtuna. De teamă să nu 
fim de faţă la vreo ceartă, Joclle şi cu mine ne retraserăm în vîrful 
picioarelor. Dar pe cînd coboram scara, auzirăm că cearta izbucnise 
sus. Mama îl dojenea straşnic, iar el părea că-i răspunde. Larma 
creştea din ce în ce şi numai ce ni se păru că auzim cum răsună 
o palmă. 

Îmi părea nespus de rău pentru Nani. Fireşte că necuviinţa 
faţă de părinți e de neiertat şi în privinţa asta îşi merita palma. 
Dar, pe de altă parte, în secolul vitezei, cînd zbori cu peste o sută 
de kilometri pe oră şi eşti pe cale să debarci pe alte planete, copiii 
n-ar mai trebui rizgîiaţi cu fleacuri, ci înţeleşi și îndrumați. 

Dacă, după cum spune tata, ca unor copii ce sîntem, ne tre- 
buie deopotrivă dragoste, dar şi severitate, dragostea aceea ar putea 
fi arătată şi într-un alt fel decit prin ceaiuri turnate pe git, iar 
muștruluiala, altfel decît prin palme. 


* 
+ * 


Noaptea e un sfetnic bun, spune o vorbă. Iar cînd eşti tînăr, 
noaptea mai ales se refac energiile. 

Cînd am pornit din nou în adîncimile pămîntului, nici unul 
din noi nu se mai gîndea la spaimele din ajun. Nani, care — Dum- 
nezeu știe cum — reuşise s-o înduplece pe maică-sa să-l lase, era 
plin de vigoare. Bettiri nu mai avea ochii roşii de nedormit. Eu, 
unul, dormisem buştean, și mă simţeam gata de orice ispravă. Cit 
despre Joille, pe lingă că nimic nu-i irosise energia, ardea de 
dorinţa să vadă locurile pe unde era „să-și lase oscioarele“ — 
această amabilă expresie e a ei — bietul Nani. 

Între timp, intervenise ceva nou. Şi această noutate privea 
îmbrăcămintea noastră. Bettiri nu uitase de prăbuşirea de pietre 

din partea umedă a grotei pe care o explorasem pe negîndite. Din- 
du-şi seama de o primejdie necunoscută pină atunci, împrumutase 
de la prieteni căşti de motociclist. 

— Căşti metalice ne-ar trebui, dar, în lipsă de ele, ne-om mul- 
țumi ŞI Cu astea. 

Eram cu totul de părerea lui. Ni le potrivirăm pe cap şi 
rîserăm cu poftă de aerul de marţieni pe care-l aveam cu ele. 
Astfel împopoţonaţi, găsirăm scîndurile pe care le înjghebase Bet- 
tiri unindu-le cap la cap cu scoabe de fier şi, datorită lor, urcuşul 
taluzului a fost ca o plimbare. 

Catedrala — astfel denumisem adîncimea în care curgea riul 
subteran — o străbăturăm degrabă, fără să mai zăbovim în grota 
urşilor, ne folosirăm de scara de frînghie ca să ajungem sus, în 
deschizătura hornului. Ajunşi în sala diamantelor, Nan: îşi croi 
fără preget drum spre galerie, în capătul căreia cîinele îl găsise în- 
ţepenit între ciucurii de stalagmite. 

Ca să nu păţim şi noi ca Nani, începurăm prin a lărgi culoarul 
cu ciocanul şi un proboi, dar munca se dovedi mai grea decit ne 
aşteptasem ; căci nu numai că trebuia să ne deschidem drum culcaţi 
pe burtă, dar ne şi sufocam, căci nu era aer. Lucrînd totuși cu 
schimbul, netezirăm culoarul de toate ieşiturile şi de toate piedicile 
din cale. Acum puteam trece în voie prin el. Mergînd de-a buşilea, 
puteam lesne ajunge pină la galeriile de dincolo de culoar. 

Ca să spun drept, ultimul sfert de oră de muncă, lungit pe 
burtă, îmi păru o veşnicie. Nu-mi mai găseam locul. Aveam să 
dăm o dată de faimoasele urme de pași de care spunea Nani că le 
zărise de cealaltă parte a gituirii acesteia ? 

Dar după multă trudă veni şi timpul cînd unul după altul, pe 
brînci, trecurăm de piedica ce ne stătuse-n cale. 

Ne văzurăm într-un fel de criptă cu tavanul jos, pe care torţele 
electrice şi lumînările noastre o luminau îndeajuns cît să ne dăm 
seama că nu era spațioasă. Mă lăsai în genunchi ca să-i cercetez 
solul, cînd simţii că inima îmi bate să se spargă. 

— Uite! Uite! îmi arătă Nani, ca scos din fire. 

Nu mai era nici o îndoială; în argila încă prăfuită, alături 
de urmele pe care le lăsaseră espadrilele lui Nani, erau urme foarte 
vizibile de picioare goale. 

Îi rugai pe toţi să umble numai pe virfuri şi numai pe lîngă 
peretele stincii, ca nu cumva să stricăm urmele. 

— Şi crezi tu într-adevăr că poate fi vorba de oameni pre- 
istorici ? mă întrebă Bettiri. 

N-aş fi putut spune sigur. Dar, împins parcă de un instinct, 
înaintam într-una pe lingă pereţi, abia îndrăznind să ating solul 
cu încălțămintea, ca să nu şterg cumva te miri ce vestigii de seamă, 
care ne-ar fi dat cheia enigmei. Ajunsei astfel primul într-o încă- 
pere alăturată criptei. 

Și pe cînd plimbam de-a lungul peretelui raza de lumină, mă 
oprii brusc, iar lumina lanternei începu să-mi tremure în mînă. 

— Be... Bettiri, Nani, Jo... Joslle — îngînai. 

Toţi trei se apropiară. Luminile noastre, proiectate în acelaşi 
punct, ne arătară ceva uluitor : pe un fel de soclu rudimentar cio- 
plit. stătea rezemată de zid o statuetă din argilă, minunat modelată 
şi păstrată intactă, reprezentînd un urs ridicat pe labele dinapoi şi 
gata să-şi apuce prada sau inamicul. O priveam, cu răsuflarea în- 
tretăiată, cu o emoție nemaiintilnită pe atunci, izvorind din fru- 
museţe și mister... 

— De astă dată —iîngină Bettiri — mă tem că... 

Nu sfîrşi, dar ştiam ce voia să spună. Ne găseam, poate, în 
faţa unei dovezi de nedezminţit că oamenii preistorici trăiseră în 
grota aceea. Dar cum să admiţi că oameni atit de primitivi ca acei 
de care ne vorbea domnul Felton să fi putut modela aşa minune ? 
Enigma aceasta mă depăşea. 

Dar nu eram la capătul descoperirilor. Puțin după aceea, 
Joslle ne dădu de veste că pe pereţi erau „desene“. Uimiţi, cerce- 
tarăm îndeaproape pereţii încăperii şi pe cei ai criptei. Joclle avea 
dreptate : descoperirăm întruchipări de urşi săpate pe pereţi, dar 

şi de cerbi, de bizoni şi chiar un elefant cu păr lung, care trebuie 
să fi fost un mamut. Toate erau schiţate uimitor de natural. Chiar 
atunci cînd liniile se dublau, proporţia şi mişcarea animalului erau 
exacte : bizonii porneau la atac, cerbii (poate să fi fost reni) fu- 
geau ; cît despre urşi, erau adesea străpunşi de linii care păreau 
să fie săgeți. 

Înfriguraţi şi fără să ne credem ochilor, făcurăm înconjurul 
criptei şi ne întoarserăm din nou la statuetă. Ea era cea care mă 
fermeca mai mult. Era atît de desăvirşită, încît părea 1eşită atunci 
din atelierul unui mare sculptor. Şi totuşi, de mii şi mii de ani, nici 
o fiinţă omenească nu o zărise. 

Un ceas întreg trecurăm în inventar tot ceea ce descoperisem. 
Apoi n-am avut încotro şi a trebuit să ieşim la suprafaţă. Nu vor- 
birăm mai nimic la întoarcere. Eram ca năucit de descoperirea 
unei lumi pe care n-o puteam cuprinde în întregime, nici cu sim- 
ţurile şi nici cu închipuirea. Cum putuseră asemenea opere de 
artă să ia naştere în străfundurile întunecate ale unei peşteri ? Pe 
încetul, mă simţeam ca strivit sub apăsarea unei răspunderi prea 
grele pentru umerii mei de copil. Şi încîntarea mea de moment 
se preschimbă acum într-o idee fixă, provenind din neştiința mea 
şi din atitea întrebări ce mi le puneam. 

Cînd ne văzurăm din nou la lumină, o hotărire se limpezise în 
mintea mea şi mă grăbii s-o împărtăşesc tovarășilor mei. Îi rugai 
să se aşeze pe iarbă lingă mine, dar îmi lipsea curajul să le spun ce 
gîndesc. Pină la urmă, tăcerea se făcu apăsătoare. 

— Ascultaţi, copii! le spusei cu un suspin din adînc. Toată 
explorarea asta a grotei a fost pentru noi un joc. Dar cred că jocul 
a încetat. Ceea ce am descoperit e atît de extraordinar, de impor- 
tant... vreau să spun atit de important pentru ştiinţă... încît ca să 
mai facem o taină din descoperirea aceasta ar fi o crimă... 

Poate că ceilalți or fi gîndit şi ei la fel cu mine. Poate că 
aşteptau chiar ca eu să ridic problema. Nu-mi răspunseră de în- 
dată. Bettiri părea afundat în gînduri negre. Nani mesteca un fir 
de iarbă, cu gîndul aiurea ; doar Joclle îmi sorbea cuvintele. 

— O crimă ? răspunse Bettiri, pălind. Ce vrei să zici ? 

— Vreau să zic... că descoperirea nu ne mai aparţine nouă. 

— "Tot nu înţeleg. 

— Statueta aceea, cit şi desenele trebuie examinate de savanţi. 

— De savanţi? Vrei să spui, de profesori? 

— Da. 

— Şi atunci noi? întrebă Nani. 

— Ei bine, noi vom rămîne cei care am descoperit această co- 
moară a preistoriei, cum ar zice domnul Felton. 

— Da, domnul Felton... — spuse Bettiri cu amărăciune. Ştiam 
eu că la dinsul te gîndeşti! 

— Ei da, domnul Felton este singurul om din Sare care s-ar 
pricepe să cerceteze cu deplin folos cripta. Şi dacă găseşte că e 
cazul, o să dea de ştire şi altor savanţi din Paris. 

— Din Paris?! zise Bettiri, surprins oarecum de proporţiile 
pe care nu le bănuise. 

— Din Paris, fireşte ! Vă daţi voi seama că datorită nouă, nişte 
Copii, ştiinţa preistoriei va face, poate, un pas înainte ? 

Acest ultim argument simţeam că atîrnă întrucitva în cum- 
pănă pentru cei doi fraţi. Dar tot nu destul cît să-şi învingă silnicia 
şi să dea în mîna unor oameni maturi întreaga lume subterană 
descoperită de ei, devenită, în oarecare măsură, bunul lor. Cum îi 
înţelegeam ! Grota aceasta, grota noastră, pradă unor străini ! Sfîr- 
şită fericirea nemăsurată a tainei! Sfirşite colindările pe sub pă- 
mînt, mîndria de a făptui vitejii, neştiute de nimeni! De, şi mie 
mi se strîngea inima la gindul ăsta !... Şi totuşi... bogăţiile preisto- 
rice din cripta noastră îmi înlăturau orişice scrupul. În faţa per- 
spectivei de a fi de folos ştiinţei şi, cu ajutorul ei, luminării ome- 
nirii, ultimele mele şovăiri, de altfel de-a dreptul egoiste şi 
copilăreşti, se năruiau. Îmi venea În minte şi cum domnul Felton 
ştiuse să descopere că piatra aceea era de fapt o scoică. Ce mină de 
descoperiri asupra unor vremi îndepărtate putea să fie cripta 
noastră pentru nişte oameni competenţi ! Fără să-mi dau seama, 

mă simţeam legat de preistorie, de ştiinţa aceasta care avea, poate, 
să devină chemarea mea, meseria mea !... 

Dar cum să-i fac și pe ceilalți să vadă ca mine? Cum să-i 
hotărăsc pe Bettiri şi pe Nani să consimtă la ceva care lor li se pare 
un sacrificiu nemăsurat ? 

Am pledat multă vreme cauza ştiinţei în faţa prietenilor mei 
niţel cam sălbatici. Le descrisei muzeele de științe naturale pe care 
le vizitasem ; le vorbii despre discuţiile pasionante pe care le-ar 
isca, poate, în cercurile ştiinţifice din lumea întreagă, descoperirile 
noastre ; le trecui prin ochii minţii frumoasele albume unde aveau 
să fie reproduse gravurile şi statueta din cripta noastră ; și la urmă 
le mărturisi că, datorită lor şi grotei lor, mi-am ales de pe acum 
viitoarea meserie : aveam să studiez în viitor preistoria... 

Destăinuirea aceasta, mai mult dect oricare alt argument, în- 
vinse îndărătnicia celor doi fraţi. Căci Bettiri și Nani mi-erau 
prieteni, prieteni cu adevărat! Sentimentul, destul de naiv, dar 
mărinimos, că descoperirile noastre ar putea atrage asupră-mi 
atenţia savanților ca să mă ajute în viitoarea mea carieră, îi hotări. 
După o ultimă șovăire, mă dezlegară de jurămîntul de a mai păstra 
taina şi — spre marea mea uşurare — hotărirăm de comun acord 
că toţi patru îl vom conduce pe domnul Felton în Grota Urșilor. 


Capitolul XIV 


Să ascundă indiferența britanică atît de bine sentimentele? 
Ori domnul Felton mă aștepta ? Sunasem totuși, la ușa lui, la o 
oră puţin obişnuită ; orologiul bisericii abia sunase opt dimineaţa. 
Domnul Felton era în faţa mea în halat şi papuci şi mă cerceta cu 

un aer ironic, fără să pară de loc surprins că mă vedea la el, roşind 
și bilbiindu-mă. 

— Come in, come in! Poftim, my boy, ce poveste îmi dă 
plăcerea unei vizite atît de matinale ? Dar nu-mi spune: cred că 
ghicesc. A venit momentul să-i mărturiseşti lui ncle Felton prostiile 
pe care le-ai făcut şi pe care i le-ai ascuns data trecută... 

Pe de o parte, eram surprins, pe de alta amuzat că savantul 
meu prieten poate fi în acelaşi timp atît de ager şi atit de departe 
de adevăr. 

— Aveţi dreptate — i-am spus. Am venit să vă destăinui ce 
a trebuit să nu vă spun cînd v-am văzut data trecută. Darnue 


vorba de nici o prostie. Sau nu chiar așa. 
Între timp, englezul mă condusese în cabinetul lui de lucru. 


Ceainicul era la locul lui ; fierbea pe reşoul electric între cărţile 
şi hîrtiile care acopereau biroul. 

— O ceașcă de ceai, my boy 

— Bucuros. 

Acum, cînd nimic nu mai stătea în calea mărturisirilor, ardeam 
de nerăbdare să-i spun domnului Felton motivele care mă aduceau 
la el. Dar sîngele rece e contagios. Gesturile încete și măsurate ale 
britanicului mă potoliră şi ne băurăm ceaşca de ceai într-o desă- 
vîrşită reculegere, fără să schimbăm un cuvînt. 

— Come on! — zise în sfîrșit domnul Felton. Despre ce e 
vorba ? 

— Ei bine, iată! Am... adică noi... am descoperit o grotă! 

— O grotă! repetă domnul Felton. 

— O grotă preistorică ! 

— Preistorică. 

— Unde sînt cranii de urşi! 

— Cranii de urşi. 

— Şi... şi... 


1 Dă-i drumul (în limba engleză în text). 

Mă oprii, căci răspunsurile domnului Felton mi se părură deo- 
dată destul de reci. 

— Nu mă credeţi? întrebai, indignat. 

— E un joc amuzant — zise domnul Felton. 

— Dar nu e joc! exclamai. 

— Nu e joc? întrebă domnul Felton, lăsînd brusc pe masă 
ceașca pe care o ţinuse în mînă. 

Începui să scotocesc înfrigurat prin buzunare. 

— Astea ce sînt? întrebai, punînd pe birou colții şi măselele 
de urşi pe care le adunasem din grota noastră. 

Domnul Felton se plecă şi cercetă cu grijă exemplarele. 

— 1 see... văd... Sînt colţi de urs de peșteră — se pronunță 
el competent. 

— Vedeţi? Ce vă spuneam ? zisei triumfător. 

— Well ; bine, dar de unde le-ai... ? întrebă sever şi cu mîna 
făcu un gest ca de şterpeleală. 

— Şterpelit ? Dar nu le-am şterpelit ! spusei indignat. Vă spun 
că le-am descoperit ! 

Domnul Felton îşi răsfiră mîinile mari şi osoase pe birou. 

— Le-ai descoperit? Unde? 2ise. 

— V-am spus: în grotă! 

Domnul Felton se scărpină în cap nedumerit. 

— Vrei să spui că le-ai descoperit într-adevăr într-o grotă ? 
Într-o grotă preistorică ? 

În clipa aceea trebui să mărturisesc că dacă domnul Felton 
era un mare savant, era în schimb complet lipsit de imaginaţie. 

Sigur că am făptuit cine ştie ce prostie, răminea la convin- 
gerea lui, pornea pe căi greşite şi nu-şi dădea seama de realitate. 

— Dar sigur că da — îi spusei exasperat. Joclle, Bettiri, Nani 
şi cu mine am descoperit o grotă, sau mai degrabă Nani şi Bettiri 
au descoperit-o ; craniile de urs de asemenea, dar toţi împreună am 
descoperit o criptă cu o statuie de argilă înfăţişind un urs, şi cu 
cerbi, şi bizoni şi mamuţi gravaţi pe pereţi, şi... 

— Stai! Stai! zise domnul Felton, care de astă dată părea 
descumpănit. Mai repetă o dată, my boy ! Ce spuneai ? 

După ce le turnasem toate pe nerăsuflate, luai totul de la 
capăt, pe-ndelete. Povestii cum vrajba dintre noi și fiii grănicerului 
se transformase în prietenie datorită ctinelui lor, pe care îl îngri- 
jise Joclle, cum apoi băieţii ne-au dus la grota lor, cum am adunat 
colții de urşi, chiar colții care se aflau acum pe birou, și cum, scri- 
jiliturile urșilor pe un. perete ne-a făcut să împingem explorarea 
și mai departe, apoi accidentul lui Nani şi felul cum a fost salvat 
de ciine şi, în fine, descoperirea criptei şi a comorilor ei preistorice. 

Mărturisesc că deşi povestisem totul aşa cum se desfăşurase, 
povestirea rămînea şi acum destul de înciîlcită, tot din teama că 
nu mă va crede. Dar încă de la început, domnul Felton nu-și mai 
găsea astimpăr ; mereu mişca scaunul şi era tot un „ah“, şi tot un 
„oh“, şi tot un „my goodness“. Barem cînd ajunsei să-i descriu cu 
de-amănuntul statueta din argilă şi gravurile de pe pereţi, sări cu 
totul în sus, de parc-ar fi fost pe arcuri, și porni să cutreiere în sus 
şi în jos prin odaie, într-un hal de surescitare cum nu-l mai vă- 
zusem pînă atunci... 

Cînd sftrşii, poftindu-l, fără multă vorbă, să vină de-ndată cu 
noi să cerceteze lucrurile la faţa locului, englezul se propti în faţa 
mea şi, plin de entuziasm, bătindu-mă pe umeri, exclamă : 

— IPs wonderful, my boy! Minunat !... Vin îndată 1... Give 
me the time 1,... un minut, cît să mă-mbrac! 

Şi în grabă, scăpîndu-i un papuc și agăţindu-şi pulpana hala- 
tului de soclul bustului antic care începu să se bălăbănească gata 
să cadă, ieși ca un glonţ din cabinetul de lucru. 

Nu se lăsă așteptat mult. Dar care nu-mi fu mirarea cînd îl 
văzui întorcîndu-se îmbrăcat în jacheta neagră şi cu jerseul ca un 
gălbenuş de ou, cu cravata legată ca naiba în jurul gulerului şi părul 
răvășit. În mînă avea o cască de miner şi, gesticulind ca un apucat, 
îmi punea în englezeşte întrebări din care nu înţelegeam mai nimic. 


1 Dă-mi timp (în limba engleză în text). 

— Dar... o să vă murdăriţi! îi spusei, arătîndu-i jacheta. 

Domnul Felton își netezi cu gîndul aiurea jacheta, fără să ia 
seama la ce-i spuneam. Ochii îi ardeau. 

— Haidem, my boy, burry, burry! Repede! Repede! [m 
impatient ! Sint nerăbdător de nu-ţi poți închipui. Unde ţi-e casca ? 

— Avem căşti de motociclişti. 

— Căşti de... ce? 

— De motociclişti. 

Domnul Felton ridică braţele. 

— My goodness ! Ştiam eu că faceţi prostii. Să... coboriţi voi 
într-o grotă necunoscută, fără cască metalică! You are crazy, 
sînteţi nebuni !... 

Şi fără să mai piardă vremea, mă împinse destul de brutal spre 
poartă, tot întrebîndu-mă, ca să se asigure, dacă n-am atins nimic 
în criptă, dacă n-am stricat nimic. 

Agitaţia profesorului depăşise așteptările mele... Domnul Fel- 
ton parcă-şi ieșise din fire. Starea de surescitare pe care spusele 
mele o stîrnise în omul acesta de obicei atît de calm şi măsurat, 
îmi arătă şi mai bine cît de importante erau descoperirile noastre. 

Ne suirăm în maşina englezului. De astă dată, domnul Felton 
conducea „mîncînd pămîntul“, căci vitezometrul indica peste opt- 
zeci pe oră. Presimţind că vom veni cu mașini, Bettiri, Nani şi 
Joclle ne aşteptau la marginea drumului. Domnul Felton cobori din 
maşină şi strînse mîna la toţi. Dar, în treacăt fie zis, Bettiri și Nani 
erau tare plouaţi. 

Străbăturăm Valea Cenuşie mai mult în tăcere. Domnul Felton 
mergea cu paşi mari, fără să ţină seama nici de noi, şi nici măcar 
de Joclle care, mititică, abia se ţinea după el. Ajunşi în faţa grotei, 
prietenii noștri îşi dădură cu părerea că îmbrăcămintea englezului 
nu se potrivea de loc cu o expediţie pe sub pămînt. Îmi arătară 
cu o strimbătură jacheta domnului Felton. Le răspunsei şi eu dind 
din umeri. Cînd fi arătarăm intrarea în grotă, englezul avu un 


141 


gest mişcător : după ce examină încă o dată căștile noastre şi văzu 
că sînt din piele, ne atrase atenţia asupra primejdiei surpărilor de 
pietre, luă casca lui metalică, o afundă pe capul Joellei. Noi ne 
opuserăm, dar în zadar. Nici nu vru să audă. Ţinea să împărtă- 
şească cu noi riscurile de orice fel. 

Mă temusem cum avea să răzbată prietenul nostru englezul 
prin locurile anevoioase pînă la criptă. Dar nu-i cunoscusem cali- 
ţile sportive. Cu o ușurință uluitoare pentru un om de virsta lui 
şi suferind de reumatism, domnul Felton merse de-a buşilea prin 
culoarul de la intrare, trecu puntea de scînduri, se cățără pe scara 
de frînghie şi se strecură, tirindu-se pe burtă, prin deschizătura 
din perete. 

Fireşte că după asemenea isprăvi, pantalonul şi jacheta — fără 
să mai vorbim de jerseu şi de guler — era totuna de noroi. Dar puţin 
îi păsa ! Mergea voiniceşte drept la ţintă, fără nici un răgaz. Abia 
dacă se opri la craniile de urs. Cripta, numai cripta, ea e care-l 
interesa. 

“Cînd, în sfîrşit, îndreptarăm toate luminile pe statueta de 
argilă, domnul Felton scoase un țipăt răguşit. Smulse felinarul din 
mina lui Bettiri şi îngînînd în englezeşte cuvinte fără şir, începu 
să examineze ursul de argilă, privindu-l cînd de aproape, cînd de 
departe, cînd iarăşi de aproape... 

— Astounding ! Phenomenal ! Uimitor ! Fenomenal !... se mi- 
nuna într-una. 

Apoi, tot cu lampa lui Bettiri în mînă, începu să cerceteze 
pereţii. Din nou mormăia cite ceva ca pentru sine, scoțind cînd 
şi cînd mici strigăte de uimire ori de bucurie. Vedeam pînă în ce 
grad comportarea englezului îi impresiona pe Bettiri şi Nani. Bine- 
înţeles că-n ochii lor, domnul Felton avea reputaţia bine stabilită 
de zănatic. Dar ca un om în toată firea cum era el să se extazieze 
pînă-ntr-atit de descoperirile noastre, asta tot le dădea de gîndit. 
Entuziasmul domnului Felton arăta că descoperirea aceasta va stirni 
O reacţie în lanţ, aşa cum nici nu bănuiau prietenii mei. 

Emoţia lor atinse culmea cînd englezul, deschizind larg bra- 
ţele, ne strînse rînd pe rînd la pieptul lui, numindu-ne „copiii 
lui dragi“. 

— Is a great day 11... exclamă. Una din cele mai frumoase 
zile din viaţă. 

Şi ca şi cînd ar fi răspuns dorinţei mele lăuntrice, ne spuse că 
şi statueta, şi gravurile erau de toată frumuseţea, și păreau să da- 
teze din epoca magdaleniană, adică cu zeci de mii de ani înainte 
de era noastră şi rivalizau cu cele mai frumoase opere de artă pre- 
istorică din grotele din Combarelles, Trois-Freres şi Isturitz. 

— My dear children, scumpii mei copii — ne spuse, pătruns 
de emoție — voi, cum să zic, aţi binemeritat de la ştiinţă! 

Îl întrebai un lucru pe care nu mi-l puteam nicicum explica : 
cum € cu putinţă ca oameni atît de primitivi să fie în stare de o 
asemenea măiestrie în gravură şi în modelaj plastic? Domnul 
Felton îmi spuse atunci că atingeam una din tainele specifice omului. 
Din noaptea timpurilor, omul s-a dovedit a fi artist. Au fost 
sculpturile şi gravurile preistorice făcute numai dintr-o dragoste 
de artă ? Sau poate se serveau de ele în magie? După domnul Fel- 
ton, unul din motive nu excludea pe celălalt. Astfel, aici chiar, în 
grota aceasta în care fosilele dovedeau prezenţa urșilor de peşteră, 
e foarte probabil ca statueta şi gravurile să se fi aflat în legătură 
cu unele ritualuri magice, în scopul de a stirpi fiarele, punîndu-le 
la. îndemîna celor ce le viînează. Era oare de admis ca fiecare tră- 
sătură, fiecare figură să fi avut acest singur şi unic scop? Domnul 
Felton era de părere că nu. Să imişi şi să redai prin mijloace proprii 
natura înconjurătoare, stilizind-o, însemna fără îndoială și pentru 
omul primitiv o cale de a-şi afirma personalitatea în raport cu sine 
însuşi și cu ceilalți şi de a-și afirma conştiinţa de sine şi libertatea. 
| — Trebuie să admitem, my boy, că asta este o activity de 
bază a omului, a speciei umane. 


1 E o zi mare (în limba engleză în text). 

În semiobscuritatea în care:ne găseam, adînc viriţi sub pă- 
mint și înconjurați de aceste grăitoare dovezi ale străvechiului simţ 
artistic al omului, declaraţia aceasta avea o rezonanţă nespusă. 
Eram uimit şi mişcat pină-n adînc. Îmi dădeam seama că Bettiri 
şi Nani, de asemenea, sorbeau cuvintele prietenului nostru englez. 

— Înţeleg — spuse deodată Joclle cu vocea ei piţigăiată. În 
vreme ce oamenii se ocupau aici cu magia, urşii acolo îi adulmecau, 
se ridicau în două labe şi scrijileau pereţii... 

Sora mea trebuie să fi avut dreptate, dar domnul Felton, care nu 
văzuse scrijiliturile urșilor pe pereţi, nu avea cum să-nţeleagă aluzia. 
Şi era gata să pună și el întrebări la rîndul lui, cînd Bettiri, spre 
uimirea mea, intră în vorbă ca să reia firul întrerupt al discuţiei: 

— Dar vînătorii aceştia, domnule, nu desenau şi nu sculptau 
niciodată făpturi omeneşti ? 

Într-un avînt prietenesc, îi cuprinsei cu braţul umerii. 

Aha, ursuzul meu începea şi el să se pasioneze de preistorie! 
Ce bine-mi părea !... 

Scoţind din buzunar un carneţel pe care începu să schiţeze 
gravurile de pe pereţi, domnul Felton ne spuse că din Pirinei pînă-n 
Siberia, trecînd prin nordul Italiei şi al Europei centrale, s-au găsit 
statuete de cele mai multe ori de fildeș, reprezentind femei obeze 
sau busturi de femei, cu cap oval, dar fără figură. Cea mai mare 
parte din ele datează din epoca aurigmiciană. Mai tirziu, arta 
aceasta se pierde, dar figurile omeneşti apar în „peşterile împodo- 
bite“. În grotele din La Marche, de exemplu, la Lussac-les- 
Châteaux, există foarte vechi şi foarte ciudate capete de bărbaţi, cu 
nas gros, cînd drept, cînd coroiat, despre care abatele Breuil, marele 
preistoric, a spus că ar fi portrete. În aceeași peşteră, personajele sînt 
uneori în grupuri : un bărbat în picioare, cu braţele ridicate, e în- 
conjurat de figuri groteşti care se schimonosesc. S-ar putea să fie 
vreun ritual de invocări sau de îndepărtări de duhuri. Mai tîrziu au 
apărut figuri omeneşti în grotele din Spania, din Hoggar şi multe 
alte locuri... 

Ca musca la arat, Nani şi Joclle se învirteau în jurul lui Felton, 
curioşi să-i vadă desenele. 
— Dar nu seamănă de loc! spuse Jotlle. 


— Nu, my dear — zise domnul Felton. These fellozs, indivizii 
aceştia care au desenat aci — zise cu un suris, arătînd înspre gra- 
vurile de pe pereţi — erau mult mai artişti decît mine ! Aveţi răb- 
dare ! Au să vină unii elevi de la bele-arte, care au să facă treabă 
bună, o să vedeți! 

Elevii de la bele-arte în grota noastră ? Uimitor ! Nani voi să 
afle dacă şi-n alte grote se găsiseră statuete înfăţişind animale. 
Domnul Felton ne spuse atunci cît de nepreţuită era descoperirea 
noastră tocmai din cauză că statuetele din argilă erau rare. Ne cită, 
totuşi, cazuri de urşi, de cai, de feline, din grota lui Montespan, în 
Ari€ge. În grotele din Solutre, ne spuse, reni şi bizoni erau săpaţi 
în calcar. Tot aşa şi urşii, felinele, bizonii şi caii din grota de la 
Isturitz. 

Adesea, animalele sînt sculptate în fildeş sau os, ca la Buniquel, 
în Tarn-et-Garonne, sau la Madeleine, în Dordogne. La Roc-de-Sers, 
în Caharente, şi la Pey-de-PAzt, în Dordogne, se găsesc frize de 
animale sculptate în basorelief ; e vorba de bizoni, de ţapi cu coarne 
răsucite, de peşti şi de unele păsări. În grota din Laugarie-Basse se 
găseşte o vidră mincind un peşte. Dar culmea artei animalier= este 
atinsă de gravurile din grotele aşa-zise „împodobite“. Gravurile sint 
adesea colorate. În Franţa, grota din Lascaux, cu bovidee şi cervicee 
pictate În negru şi roşu, surprinse pe viu în mişcarea lor firească 
Şi redate cu un realism extraordinar, este un adevărat for de artă 
premagdaleniană. | 

În Spania, mai ales de-a lungul şirului de munţi de coastă, între 
provincia Lerida şi Almeria, nenumărate peşteri deschise sînt impo- 
dobite cu minunate fresce în care, pe lingă roşu şi negru, intervin 
şi culorile ocru, brun-negricios şi roşu-aprins. 


146 


Oprindu-se din munca lui de desenator şi căutînd să-şi amin- 
tească, domnul Felton ne descrise unele din „tablouri“ : mistrețul 
rănit, fugărit de un vinător, din Charco del Agua Amarga, vînătorul 
din Tormon venind înspre puiul de cerb pe care-l omorise ; ar- 
caşul din Tortosilla îndreptiîndu-se tihnit spre un ţap sălbatic, fără 
îndoială rănit de moarte ; haita de mistreți din la Gazulla, surprinsă 
de un grup de vînători care ciuruiesc cu săgeți animalele din care 
o parte fug, altele se rostogolesc pe jos, străpunse de săgeți ; turma 
de ţapi din Alpera, fugărită de o haită de lupi care-i încolţesc din 
două părţi. 

Cu închipuirea aprinsă de asemenea extraordinare evocări, toţi 
patru sorbeam spusele savantului nostru prieten. Dar domnul Felton 
închise brusc carnetul.. 

— Well! spuse. Gata acum! Suim din nou. Am de trimis 
telegrame. 

— La Paris ? îl întrebau, uitindu-mă înspre Bettiri cu o privire 
plină de tilc. i 
— La Paris! ne spuse domnul Felton. 


Capitolul XV 


Ceea ce-mi rămîne de povestit nu e decît un epilog al vacanței 
de neuitat petrecută la Sare. 

Domnul Felton expedie în aceeaşi zi telegrame la Muzeul 
Omului, la Paris, unor confraţi, unor profesori de la Sorbona şi 
de la Oxford: Chiar a doua zi ne arătă lungul răspuns telegrafic al 
directorului Muzeului Omului, care anunţă sosirea pe curînd la 

Sare a unor tineri savanţi, specialişti în preistorie. În aceeaşi tele- 
gramă, îl ruga pe domnul Felton, între altele, de „a felicita, în nu- 
mele ştiinţei, pe tinerii care au prilejuit această importantă 
descoperire“. 

I-am arătat telegrama lui Bettiri şi Nani. Prietenii mei deveniră 
atit de mîndri, ba chiar atit de îngimfaţi, încît fui nevoit să-i po- 
rolesc, de teamă să nu pocnească şi ei ca broasca din fabulă. După 
aceea, domnul Felton primi în fiece zi scrisori de felicitare şi ce- 
reri de informaţii. Grijuliu, ni le arătă pe toate, făcîndu-ne părtași 
la senzaţionalul interes pe care descoperirea noastră îl stirnise în 
lumea întreagă. | 

În curînd sosiră la Sare trimişii Muzeului Omului, tineri ageri 
şi bine echipați, cu haine impermeabile, căşti, colaci de sîrmă de 
oţel, troliuri şi bărci pneumatice. Avuserăm cinstea să-i conducem 
noi înşine la cripta noastră. Ei, însă, îşi propuneau să exploreze în- 
treaga parte rămasă necunoscută a grotei, ca şi cursul de apă 
subteran. 

Avuserăm şi privilegiul de a asista la munca tehnică a pre- 
luării de mostre geologice şi a primelor analize ale stincii, la re- 
“producerea desenată în amănunt a urmelor şi a gravurilor şi-a 
primelor fotografii la lumina de magneziu. Am învăţat o mulțime 
de lucruri în tovărăşia tinerilor specialişti şi îmi părea că din în- 
tilnirea mea cu ei, vocaţia mea ce se înfiripase devenea tot mai 
puternică pe zi ce trecea. 

Informat de isprăvile noastre de către domnul Felton, fără să 
mai vorbim de faima ce stîrnisem, bunicul Aguirre ne dojeni mai 
întfi. Jocurile astea primejdioase, cum numea el descinderile 
noastre în grotă, ar fi putut să ia o întorsătură urită, spuse, şi 
găsea că e de neiertat ca noi să facem asemenea imprudenţe fără ca 
să-l prevenim. Dar prietenul nostru englez ne luă partea în aşa fel, 
încît pînă la urmă ne iertă. | 

În curînd, aventura noastră, înflorită de Bettiri, care se dovedi 
a fi un minunat povestitor, fu publicată o dată cu fotografiile 

noastre într-o mulţime de ziare şi reviste. Nu mică ne fu mirarea 
cînd o dată cu o scrisoare din Statele Unite, care ne anunţa sosirea 
părinţilor, ei ne împărtăşeau şi uluirea, și îngrijorarea lor de cele 
aflate. 

Da, vara se apropia de sfîrşit. Şi, din clipa în care, în locul 
expedițiilor noastre tainice şi pasionante aveam de-a face acum 
doar cu curiozitatea ziariştilor, începusem din nou să mă plicti- 
sesc. Şi Joclle, şi eu ardeam de nerăbdare să fim cu părinţii la 
un loc. 

Şi iată că, într-o frumoasă zi de sfîrşit de august, auzii frînînd 
scrişnit pe pietrişul din fața intrării maşina tatălui meu. Revederea 
a fost nespus de duioasă. Şi noi şi dînşii aveam atîtea să ne spunem ! 
Dar tatăl meu trebuia să se înapoieze degrabă la Paris, unde îl 
aşteptau noi sarcini, căci, după ultimele zvonuri, înaintarea lui 
era sigură. 

Mătuşa Pamparrina pregăti un mare ospăț de rămas bun şi se 
întrecu de data asta cu ştiinţa ei în arta culinară. Ni se dete voie 
să-i poftim în seara aceea şi pe prietenii noştri Bettiri şi Nani. 
Erau de faţă şi domnul Felton, şi doi tineri speologi, care încă mai 
cercetau, la faţa locului, comorile aflate în criptă. Reuniunea a fost 
veselă, cu toată părerea de rău a despărțirii. 

Două zile mai tirziu, după ce-i îmbrăţișarăm o ultimă dată pe 
Bettiri şi Nani, ne suirăm în maşină, petrecuţi de privirea binevoi- 
toare şi, cum mi se păru, înduioşată a bunicului Aguirre şi a dom- 
nului Felton. Mult timp încă după ce la cotitura drumului i-am 
pierdut din vedere, părea că încă-i am în faţă pe cei doi bătrini și 
pe băieţii care-şi luau rămas bun, fluturind batista. 

Pe cînd ne îndreptam spre Paris, l-am rugat pe tata să facă 
un Ocol, ca să putem vizita grota din Lascaux. Tata mi-a împlinit 
dorinţa. Minunata prospeţime de culori a imenselor gravuri poli- 
crome ne-a încîntat şi ne-a fost ca o incununare a marii noastre 
aventuri preistorice. 


149 


Nu am uitat nici de cuvintul dat lui Dominic. Am profitat de 
cele cîteva zile care ne mai despărţeau de noul an şcolar, pentru ca 
să întocmesc povestirea despre felul cum mi-am petrecut vacanţa. 
Acum e gata. Dar, furat de condei, în loc de cîteva pagini, iată că 
am mizgălit o mulţime de caiete. E mult prea mult pentru o revistă 
de liceau. Mi-a venit o idee: ce-ar fi să trimit caietele astea unui 
editor ! Mai ştii ? Poate se publică. 

Dominic n-ar avea de ce să fie supărat. Ce contează — nu e 
aşa ? — e să te ţii de cuvint, 

